Sinteza sesiunii plenare, 17-20 noiembrie 2008, Strasbourg
2008-11-24 - 16:11
Dezbatere referitoare la criza financiară şi prezentarea programului legislativ şi de lucru 2009 al Comisiei Europene
În data de 18 noiembrie a avut loc o dezbatere cu privire la răspunsul UE la criza financiară mondială şi la programul legislativ şi de lucru al Comisiei Europene pentru anul 2009.
Acest se concentrează asupra patru priorităţi: creşterea economică şi ocuparea forţei de muncă, schimbărilor climatice şi Europa durabilă, acţiuni specifice în interesul cetăţenilor şi UE ca partener global.
Evaluarea „stării de sănătate” a Politicii Agricole Comune (PAC)
Reducerea mai scăzută a sprijinului pentru fermieri faţă de propunerea Comisiei, o creştere de doar 1% a cotei de lapte în următorii doi ani, opţiunea ca statele membre să ofere sprijin suplimentar producătorilor de lapte, menţinerea corelării subvenţii - producţie, precum şi a schemelor de intervenţie pentru sectoarele sensibile - acestea sunt punctele esenţiale ale PE referitoare la reforma politicii agricole comune, incluse în rapoartele elaborate de Luis Manuel C. Santos (PSE, Portugalia).
Fructe pentru copii în şcoli
Programul european pentru distribuirea de fructe proaspete în scoli tine sa încurajeze cresterea ponderii acestora în regimul alimentar mai sanatos, reprezentând totodata un instrument de combatere a obezitatii.
Deputatii europeni solicita o mai buna finantare a acestui proiect, cât si detalii clare legate de produsele ce vor fi incluse în program.
Parlamentul sprijină propunerea unui "Blue card" european pentru imigranţii cu înaltă calificare profesională
Blue card-ul european, similar cu sistemul american "green card", va atrage imigranţi cu o înalta calificare profesională, în special în sectoare care se confruntă cu lipsa personalului calificat.
Prin adoptarea raportului Klamt, deputaţii europeni au insistat asupra unor definiţii mai clare şi au asigurat un sistem care oferă o anumită flexibilitate statelor membre, reafirmând principiul "preferinţei comunitare" care este şi în interesul cetăţenilor români.
20081117BRI42139 Proiect de ordine de zi Miercuri, 3 decembrie 2008 - Joi, 4 decembrie 2008
RO
1
LINK
/sides/indexPartSession.do?reference=2008-12&language=RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-001-RO DOC XML V0//RO
Instituţii
Deschiderea sesiunii plenare
2008-11-24 - 16:11
Schimbări ale ordinii de zi - Preşedintele Parlamentului European, Hans Gert Pöttering a anunţat următoarele schimbări ale ordinii de zi ale actualei sesiuni plenare: Grupul PPE a retras solicitarea de dezbatere pe marginea raportului referitoare la statisticile comunitare privind sănătatea publică, sănătatea şi securitatea la locul de muncă.
Grupul PSE a solicitat o declaraţie din partea Comisiei Europene şi Consiliului privind situaţia industrie de autovehicule din Europa.
Din acest motiv întrebarea orală referitoare la criteriile minime aplicabile inspecţiilor de mediu în statele membre se va discutată joi, 20 noiembrie.
În continuare, preşedintele Parlamentului European a salutat o delegaţia a primului parlament ales liber al Republicii Democrate Germane, parlament care s-a autodizolvat.
Delegaţia este condusă de doamna Sabine Bergmann-Pohl.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-COVER-RO DOC XML V0//RO
-//EP//TEXT IM-PRESS 20081117BRI42139 ITEM-002-RO DOC XML V0//RO
Instituţii
Dezbatere referitoare la criza financiară şi prezentarea programului legislativ şi de lucru 2009 al Comisiei Europene
2008-11-24 - 16:11
În data de 18 noiembrie a avut loc o dezbatere cu privire la răspunsul UE la criza financiară mondială şi la programul legislativ şi de lucru al Comisiei Europene pentru anul 2009.
Acest se concentrează asupra patru priorităţi: creşterea economică şi ocuparea forţei de muncă, schimbărilor climatice şi Europa durabilă, acţiuni specifice în interesul cetăţenilor şi UE ca partener global.
Consiliu Jean-Pierre JOUYET , secretarul de stat francez pentru afaceri europene, a declarat că efectele actualei crize financiare mondiale se manifestă clar, înregistrându-se o scădere a creşterii economice, iar unele state membre ale UE se află deja în recesiune.
Această criză însă arată necesitatea unităţii europene.
Concluziile recentului summit al G20 de la Washington reiau elemente susţinute de Europa în cadrul Consiliului European din 7 noiembrie şi conţin decizii concrete în ceea ce priveşte înregistrarea agenţiilor de rating, principiul supravegherii, precum şi responsabilizarea.
Mesajul de la summit-ul G20 este foarte clar: trebuie utilizate toate instrumentele macroeconomice pentru a se evita o încetinire a economiei.
În acest context a fost salutată reacţia rapidă a Băncii Centrale Europene prin scăderea ratei dobânzilor, precum şi acţiunile întreprinse de Banca Europeană de Investiţii.
Pe plan bugetar trebuie folosite toate marjele de manevre ale Pactului de Stabilitate şi Creştere, iar planurile naţionale de sprijinire a conjuncturii trebuie să fie foarte bine coordonate pentru a maximiza proiectele economice.
Aceste planuri ar trebui discutate între partenerii europeni înainte de desfăşurarea Consiliului European din decembrie 2008.
De asemenea, trebuie să se dea dovada unei anumite flexibilităţi în ceea ce priveşte acordarea ajutoarelor de stat.
Comisia Europeană José Manuel BARROSO , preşedintele Comisiei Europene, a menţionat că "Europa s-a ridicat la înălţimea provocării" iar concluziile summit-ului G20 cuprind elemente care au fost deja dezbătute la nivel european.
Această primă reuniune a G20 reprezintă începutul unei noi epoci în ghidarea economiei mondiale şi o nouă formă de guvernanţă mondială bazată pe principiile economiei de piaţă care este în acelaşi timp şi socială.
Preşedintele Comisiei Europene s-a concentrat asupra patru aspecte fundamentale: Planul de Acţiune adoptat este ă măsură pe termen scurt şi mediu menit să protejeze consumatorii; importanţa noii forme de guvernanţă mondială; necesitatea unor acţiuni coordonate pentru a minimaliza consecinţele actualei crize şi, nu în ultimul rând, realizarea Obiectivelor de Dezvoltare ale Mileniului (ODM).
Relativ la Programul legislativ şi de lucru pe anul 2009 oficialul european a apreciat convergenţa de opinie cu Parlamentul European în ceea ce priveşte priorităţile acestui program.
În 2009, Comisia va monitoriza îndeplinirea iniţiativelor lansate în ultimele săptămâni pentru a contracara criza financiară şi pentru a crea un cadru european în vederea combaterii declinului economic.
De aceea, creşterea economică şi ocuparea forţei de muncă reprezintă prioritatea absolută în vederea limitării consecinţelor încetinirii economice asupra ocupării.
Alte iniţiative care află pe agenda actualei Comisii în 2009 sunt: revizuirea iniţiativei "O mai bună legiferare" şi Agenda Socială.
În domeniul financiar, Comisia a propus un pachet legislativ prin care va reglementa activitatea agenţiilor de rating.
Acest pachet are la bază rapoartele Rasmussen şi Lehne ale PE şi va fi adoptate de către Parlament şi Consiliu în 2009.
În final, preşedintele Comisiei Europene a declarat că "crizele au şi o virtute" deoarece oferă "oportunitatea de remodelare a realităţii şi o deschidere a spiritelor, care era inexistentă cu câteva luni în urmă."
Liderii grupurilor politice din Parlamentului European Joseph DAUL (PPE-DE, Franţa), în numele grupului politic PPE-DE este de părere că actuala criză nu reprezintă o înfrângere a capitalismului, ci este consecinţa unor erori politice - lipsa de reguli şi transparenţă.
Grupul popularilor europeni doreşte, în continuare, menţinerea modelului european de economie socială de piaţă şi este preocupat de situaţia oamenilor de rând şi a IMM-urilor.
Recenta reuniune G20 este un eveniment simbolic care a prezentat rezultate concrete, identificând cauzele acestei crize şi propunând o strategie şi un calendar clar.
"Datoria noastră este de a acţiona pentru relansarea economică, fără însă a afecta finanţele publice", a mai declarat deputatul european, exprimându-se, in final, împotriva protecţionismului deoarece astfel de măsuri ar afecta, în primul rând, statele cele mai sărace.
Martin SCHULZ (PSE, Germania), în numele grupului socialiştilor europeni, a declarat că această convocarea a G20 reprezintă un progres, fiind dovada existenţei unei schimbări în lume, care între timp a devenit multipolară.
"Dacă acţionăm în mod rezonabil, vom acoperi lacunele existente între lumea bancară şi realitatea", a declarat liderul socialist referindu-se la discrepanţele existente.
Deputatul european a reiterat solicitarea sa de interzicere prin lege a anumitor forme abuzive de speculaţie.
În acest moment decisiv este nevoie de investiţii în economie reală, un exemplu bun în acest sens fiind planul de revitalizare a investiţiilor în UE, prezentat de ministrul german de externe Frank Walter Steinmeier.
Graham WATSON (ALDE, Marea Britanie), în numele liberalilor europeni, a felicitat Comisia Europeană, fiind pentru prima dată când Comisia a participat la o astfel de reuniune important, precum summit-ul G20.
Citând din Adam Smith ("Bogaţia Naţiunilor"), europarlamentarul a declarat că pieţele necontrolate au limitele lor.
Liderul liberal a menţionat că este inutil de a găsi acum ţapii ispăşitori responsabili pentru actuala criză deoarece este greşit a crede că "ne putem întoarce la situaţia dinaintea crizei."
În continuare, acesta a pledat pentru o creştere economică durabilă care include lupta împotriva schimbărilor climatice.
Brian CROWLEY (UEN, Irlanda) consideră că în cadrul actualei crize financiare este importantă cooperarea dintre UE, SUA, India şi China pentru a asigura standarde şi reguli comune pentru reglementarea pieţelor financiare globale în viitor.
Cea mai mare problemă în prezent este că băncile nu mai acordă credite IMM-urilor.
În viitor va fi necesară investirea în cercetare şi inovare, iar oamenii în Europa trebuie să fie încurajaţi şi să li se dea speranţe.
Monica FRASSONI (Grupul Verzilor /ALE), în numele grupului verzilor, consideră că actuala Comisie Europeană, împreună cu preşedintele acesteia poate fi responsabilizată pentru criza actuală deoarece s-a aflat tot timpul de partea statelor membre şi a industriei şi nu de partea Parlamentului European sau a consumatorilor.
Aceasta a evidenţiat principalele caracteristici a "Green New Deal" (noua ordine mondială verde) care se bazează pe o strategie pe termen lung.
În final deputata europeană a declarat că nu trebuie să se dea industriei europene de autovehicule un cec în alb în condiţiile în care acest sector nu se reformează şi nu se modernizează.
Roberto MUSACCHIO (GUE/NGL, Italia) a pledat pentru o economie socială bazată pe echitate şi cooperare.
În opinia europarlamentarului, un element fundamental care stă la baza crizei este subevaluarea muncii prin politici liberale care au adus multă suferinţă şi injustiţie şi au contribuit la problema energetică şi de mediu.
Hanne DAHL (IND/DEM, Danemarca) s-a declarat nemulţumită faţă de propunerile Comisiei Europene pentru rezolvarea crizei financiare mondiale, adăugând că "cele patru libertăţi nu sunt suficiente."
În continuare, ea a întrebat Comisia cu privire la noul cadru de reglementare a agenţiilor de rating.
Europarlamentara şi-a exprimat îngrijorarea faţă de nesiguranţă viitoare în domeniul ocupării forţei de muncă, menţionând că "salariile nu trebuie considerate doar un cost deoarece acestea influenţează cererea, stimulând astfel economia."
Comisia Europeana Rezolutia Parlamentului European din 23 septembrie 2008 continând recomandari catre Comisie privind fondurile speculative ("hedge funds") si fondurile de capital privat ("private equity") - raportul Rasmussen Declaraţiile Consiliului European şi Comisiei Europene - OR - audio, 25:34 Declaratiile Consiliului European şi Comisiei Europene - EN - audio, 25:34 Reprezentanţii grupurilor politice - OR - audio, 32:41 Reprezentanţii grupurilor politice - EN - audio, 32:41
RO
1
LINK
http://ec.europa.eu/atwork/programmes/index_en.htm
RO
3
MULTIMEDIA
20081118MLT42476.asf
RO
4
MULTIMEDIA
20081118MLT42474.asf
RO
5
MULTIMEDIA
20081118MLT42478.asf
RO
6
MULTIMEDIA
20081118MLT42480.asf
-//EP//TEXT TA P6-TA-2008-0425 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-001-RO DOC XML V0//RO
-//EP//TEXT IM-PRESS 20081117BRI42139 ITEM-003-RO DOC XML V0//RO
Instituţii
Sir Jonathan Sacks, Marele Rabin la Marii Britanii: Un nou legământ european al speranţei
2008-11-24 - 16:11
La 19 noiembrie, Sir Jonathan Sacks, Marele Rabin al congregaţiilor ebraice unite din Commonwealth s-a adresat, în cadrul unei sesiuni solemne, membrilor Parlamentului European.
Invitarea Marelui Rabin se înscrie în seria vizitelor diferitelor personalităţi invitate să se adreseze Parlamentului European pe parcursul Anului Dialogului Intercultural 2008.
"Săptămâna trecută a avut loc la Parlamentul European a comemorare foarte specială, organizată în cooperare cu Congresul Evreiesc European, pentru a marca cea de-a 70-a aniversare de la progromul din Germania, Noaptea de Cristal (...)
Cu acea ocazie am reamintit că noi, în Uniunea Europeană avem responsabilitatea şi datoria de a ne opune, fără nicio excepţie tuturor formelor de extremism, rasism, xenofobie şi antisemitism pentru a apăra democraţia, protecţia drepturilor omului şi demnitatea umană", a declarat preşedintele Parlamentului European la începutul sesiunii solemne, adăugând "Chiar dacă trăim în societăţi secularizate, în care există o separare clară între stat şi biserică, trebuie să apreciem în mod deosebit rolul pozitiv al religiilor în societăţile noastre."
Dialogul intercultural Marele Rabin a reamintit că civilizaţia europeană s-a născut din dialog, menţionând patru dialoguri decisive din istoria europeană.
Dialogul fondator al Europei s-a bazat pe dialogul dintre Grecia Antică şi Israel.
Un al doilea moment de răscruce a avut loc între secolele X şi XIII în Andaluzia prin mişcarea culturală islamică care a inspirat dialogul evreiesc şi a influenţat gândirea creştină.
O operă fundamentală Renaşterii italiene "Despre demnitatea umană" s-a născut din dialogul autorului acesteia, Giovanni della Mirandola cu rabinul din Padova.
Un al patrulea moment de confluenţă reprezintă dialogul inspirat de Ignatz Bubis dintre evrei şi creştini dup holocaust "În urma noastră se află 200 de ani şi perioade dificile, dar azi evrei şi creştini se întâlnesc în respect reciproc", a declarat Marele Rabin.
"Acolo unde dialogul sfârşeşte, începe violenţa" Sir Jonathan Sacks a citat din biblie istoria lui Cain şi Abel: "Însă Cain a zis fratelui său Abel: „Haidem să ieşim la câmp.”
Dar pe când erau la câmp, Cain s-a ridicat împotriva fratelui său Abel, şi l-a omorât."
Marele Rabin atrage atenţia asupra sintaxei fracturate a acestui fragment biblic.
Această frază trunchiată arată clar că dialogul a eşuat.
"Acolo unde dialogul sfârşeşte, începe violenţa."
"Dacă am fi cu totul diferiţi, nu am putea comunica, dar dacă am fi identici nu am avea să ne spunem nimic" a subliniat J. Sacks.
Dar istoria recentă (Kosovo, Ruanda) ne arată, din păcate, că dialogul nu este totdeauna suficient.
"Dialogul nu ne poate menţine împreună dacă există alte forţe care ne separă."
Alianţa pentru respect, liberate şi responsabilitate "În chivot nu erau decât cele două table de piatră, pe care le-a pus Moise în el la Horeb, când a făcut Domnul legământ cu copiii lui Israel, la ieşirea lor din ţara Egiptului."
Pornind de la acest citat, marele rabin a atras atenţia asupra cuvântului "legământ" cu sensul de alianţă (în limba engleză covenant ).
Pentru a vindeca rănile unei societăţi, este nevoie de existenţa acestor legăminte/alianţe.
"Sunt sigur că şi preşedintele ales Obama în discursul său inaugural se va referi la acest cuvânt cheie", a declarat J. Sacks.
În continuare, oaspetele Parlamentului European a reliefat diferenţa dintre un contract şi un legământ: un contract se încheie pe o perioadă limitată între două părţi, are un scop precis şi ţine de domeniul negocierii, al pieţei, al economiei şi a statului, zone care aparţin concurenţei.
În schimb, legământul este deschis, mai multe părţi pot lua parte care au un obiectiv comun şi spre deosebire de contract, în care interesul este decisiv, legământul are de a face cu identitatea noastră.
În alte cuvinte, "Contractul este o afacere, iar legământul este similar cu o căsătorie."
În plus, egământul se dezvoltă în ariile de cooperare.
"Această distincţie dintre un contract social şi un legământ social nu este întotdeauna clară în politica europeană", a mai adăugat acesta.
"O societate poate exista fără un stat, dar un stat fără o societate?"
Un alt aspect cheie, din punctul său de vedere, este concentrarea şi asupra responsabilităţilor şi nu doar asupra respectării drepturilor, deoarece "drepturi fără responsabilităţi sunt "garanţiile ipotecare (subprime mortgages) ale lumii moderne."
În opinia sa, legămintele ne fac să ne gândim şi la reciprocitate: respect pentru libertatea celorlalţi.
El a menţionat şi recenta vizită la Auschwitz efectuată cu alţi lideri religioşi din Marea Britanie, unde a simţit ce înseamnă "dacă oameni îşi pierd respectul reciproc."
În final, Marele Rabin a spus "Dumnezeu ne-a dat multe limbi, dar doar o lume în care să trăim", dar şi-a exprimat speranţă ca prin diversitatea noastră vom avea capacitatea de a crea "un legământ / o alianţă european(ă) a(l) speranţei."
Anul European al Dialogului Intercultural Printre oaspeţii Parlamentului European care au fost invitaţi să se adreseze Parlamentului European în cadrul Anului Dialogului Cultural se numără: Marele Muftiu al Siriei, Ahmad Bader Hassoun, Asma Jahangir, raportor special ONU pentru libertate religioasă sau credinţă, patriarhul ecumenic Bartolomeu I, precum şi Jorge Sampaio, Înaltul Reprezentant ONU pentru Alianţa Civilizaţiilor.
Site internet al Marelui Rabin Site tematic dedicat Anului European al Dialogului Intercultural
RO
1
LINK
http://www.chiefrabbi.org/
RO
2
LINK
http://www.interculturaldialogue2008.eu/
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-002-RO DOC XML V0//RO
-//EP//TEXT IM-PRESS 20081117BRI42139 ITEM-004-RO DOC XML V0//RO
Agricultură
Evaluarea „stării de sănătate” a Politicii Agricole Comune (PAC)
2008-11-24 - 16:11
Reducerea mai scăzută a sprijinului pentru fermieri faţă de propunerea Comisiei, o creştere de doar 1% a cotei de lapte în următorii doi ani, opţiunea ca statele membre să ofere sprijin suplimentar producătorilor de lapte, menţinerea corelării subvenţii - producţie, precum şi a schemelor de intervenţie pentru sectoarele sensibile - acestea sunt punctele esenţiale ale PE referitoare la reforma politicii agricole comune, incluse în rapoartele elaborate de Luis Manuel C. Santos (PSE, Portugalia).
În cadrul dezbaterii parlamentare raportorii, purtătorii de cuvânt ai principalelor grupuri politice şi preşedintele Comisiei pentru agricultură au susţinut, cu anumite nuanţe, compromisul votat în cadrul comisiei parlamentare privind principalele aspecte ale bilanţului de sănătate al PAC.
Intervenţiile individuale din plen reflectă diversitatea situaţiei agricultorilor în cadrul Uniunii Europene, mai ales în sector prelucrării laptelui.
Deputaţii europeni din noile state membre UE consideră că evaluarea stării de sănătate a PAC nu reduce într-o măsură suficientă diferenţele de tratament între agricultorii din acest state şi cei din vechile state membre UE.
Transferuri mai scăzute către programele naţionale de dezvoltare rurală Planul de a reduce ajutorul direct pentru fermieri în vederea întăririi programelor de dezvoltare rurală ale statelor membre (modularea) a fost unul dintre subiectele cele mai dezbătute în cadrul Comisiei PE pentru agricultură.
În plenară a fost votat un amendament care propune ca toate cuantumurile plăţilor directe care urmează să fie acordate, pentru un an calendaristic dat, unui agricultor şi care depăşesc 10 000 EUR se reduc în fiecare an, până în 2012, cu următoarele procente: 2009 - 6%, 2010-6%, 2011-7% şi 2012 7%.
De menţionat că statele care au aderat în 2004 vor fi eligibile pentru modulare în 2012, în timp ce România şi Bulgaria vor fi scutite având în vedere introducerea treptată a plăţilor directe.
Revizuirea cotelor de lapte în 2010 În perspectiva modificării reglementărilor privind cotele de lactate, începând din 2015, ar fi bine să se acorde în prealabil producătorilor de lapte posibilitatea să se adapteze modificărilor şi să investească în funcţie de cerinţele pieţei, având în vedere în special faptul că termenele pentru solicitările de ajutoare pentru investiţii sunt relativ lungi.
Limitată de plafoanele cotelor de lapte, producţia comunitară totală de lapte tinde să urmeze un declin treptat, deşi modest, pe termen mediu, având în vedere că restructurarea continuă din statele membre care nu au fost membre ale Comunităţii înainte de extinderea din 2004 va duce la o scădere a producţiei de lapte pentru consum, în timp ce creşterea producţiei rămâne limitată din cauza existenţei cotelor.
În acelaşi timp, se anticipează creşterea cantităţii de lapte livrat lăptăriilor în vederea prelucrării în perioada avută în vedere.
Creşterea cotelor de lactate, astfel cum este prevăzut (cu 2% pentru anul de comercializare 2008/2009 şi cu 1% pentru anii de comercializare 2009/2010 şi 2014/2015) ar oferi posibilitatea să se dispună de elementele necesare pentru a realiza o evaluare adecvată a situaţiei pieţei din sectorul laptelui.
Deputaţii europeni solicită Comisiei Europene revizuire cotelor de lapte în anul 2010, înainte de a face propuneri pentru anii următori.
Începând din 2009, sprijinul acordat investiţiilor efectuate de producătorii de lapte nu ar mai trebui limitat la cota stabilită, pentru a permite producătorilor să îşi sporească investiţiile în funcţie de cerinţele pieţei. (am5) Membrii PE doresc ca statele membre să aibă posibilitatea de a mări pentru o anumită perioadă de timp cotele de lapte dacă aceste cote sunt sub-utilizate în alte state membre.
De asemenea, deputaţii s-au exprimat pentru crearea unui fond pentru lapte menit să sprijine restructurarea acestui sector.
Cotele naţionale de lapte pentru România , propuse de Comisie nu au fost modificate şi anume: 3 118 140,000 tone pentru 2008/2009, 3 149 321,400 tone pentru 2009/2010 şi 3 180 814,614 tone pentru 2010/2011.
Asistenţa destinată sectoarelor cu probleme speciale - "articolul 68" În urma amendamentelor propuse de deputaţii europeni, 15% din plafonul bugetului naţional pentru plăţi directe va putea fi utilizat pentru susţinerea unor sectoare mai afectate precum cel al producătorilor de lapte şi de carne de vită şi pentru contribuţia la scheme de asigurări mai complexe, care să acopere toate tipurile de daune cauzate de fenomene meteorologice şi pagubele majore cauzate de anumite boli la animale sau plante.
Statele membre pot decide, până la 1 august 2009 cel târziu, să utilizeze, începând cu 2010, până la 10% din plafoanele lor naţionale pentru a acorda ajutor agricultorilor în ceea ce priveşte promovarea unor forme de producţie sustenabile pentru: tipuri specifice de agricultură care sunt importante pentru protejarea sau ameliorarea mediului, îmbunătăţirea calităţii ecologice a produselor agricole sau îmbunătăţirea comercializării produselor agricole sustenabile a compensa dezavantaje specifice care îi afectează pe agricultori în sectoarele sustenabile ale lactatelor, cărnii de vită, de oaie şi de capră şi orezului, în regiunile vulnerabile din punct de vedere economic sau sensibile din punct de vedere ecologic regiunile care fac obiectul programelor de restructurare şi/sau de dezvoltare, cu scopul de a evita abandonul de teren cu valoare ecologică şi/sau de a compensa dezavantaje specifice pentru agricultorii din zonele în cauză care exploatează terenuri cu valoare ecologică; de asemenea, pentru sprijinirea potenţialului agricol în zonele defavorizate care suferă de pe urma unor dezavantaje structurale grave şi permanente.
Eco-condiţionalitate Statele membre care doresc să opteze pentru includerea habitatelor în standardele de eco-condiţionalitate privind „bunele condiţii agricole şi de mediu” ar trebui să aibă flexibilitatea de a face acest lucru.
Scoaterea temporară a terenurilor din producţia agricolă a avut beneficii care se vor pierde atunci când va fi eliminată.
Studiile arată că cel mai mare beneficiu adus de scoaterea temporară a terenurilor din producţia agricolă a fost valoarea de habitat pentru animale (nevertebrate, păsări, mamifere etc.) în zone în care în care există puţine habitate seminaturale şi în care aceasta a contribuit la diversitatea botanică a peisajelor arabile.
Negocierile cu Consiliul UE Chiar dacă Parlamentul European nu adoptă legislaţia în domeniul agriculturii potrivit procedurii de co-decizie, preşedinţia franceză a UE a adoptat o abordare de cooperare similară cu cea în cadrul procedurii de co-decizie în vederea apropierii poziţiilor dintre Parlament şi Consiliul.
În data de 19 noiembrie Parlamentul European a adoptat următoarele rapoarte referitoare la Politica Agricolă comună: Raport Luis Manuel Capoulas Santos (A6-0402/2008) - Sisteme de ajutor pentru agricultori în cadrul PAC - 441 voturi pentru, 219 împotrivă şi 29 abţineri Raport Luis Manuel Capoulas Santos (A6-0401/2008) - Modificări aduse politicii agricole comune - 388 voturi pentru, 256 abţineri şi 37 abţineri Raport Luis Manuel Capoulas Santos (A6-0390/2008) - Sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) - 510 voturi pentru, 134 abţineri şi 13 abţineri Raport Luis Manuel Capoulas Santos (A6-0377/2008) - Orientările strategice ale Comunităţii pentru dezvoltarea rurală (2007-2013) - 552 voturi pentru, 67 împotrivă şi 6 abţineri Textul adoptat Rezoluţia legislativă a Parlamentului European din 19 noiembrie 2008 referitoare la propunerea de regulament al Consiliului de stabilire a unor norme comune pentru sisteme de ajutor direct pentru agricultori în cadrul politicii agricole comune şi de stabilire a anumitor sisteme de ajutor pentru agricultori Textul adoptat Rezoluţia legislativă a Parlamentului European din 19 noiembrie 2008 referitoare la propunerea de regulament al Consiliului privind modificările aduse politicii agricole comune prin modificarea Regulamentelor (CE) nr.
320/2006, (CE) nr.
1234/2007, (CE) nr.
3/2008 şi (CE) nr. […]/2008 Textul adoptat Rezoluţia legislativă a Parlamentului European din 19 noiembrie 2008 referitoare la propunerea de regulament al Consiliului de modificare a Regulamentului (CE) nr.1698/2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) Textul adoptat Rezoluţia legislativă a Parlamentului European din 19 noiembrie 2008 referitoare la propunerea de decizie a Consiliului de modificare a Deciziei 2006/144/CE privind orientările strategice ale Comunității pentru dezvoltarea rurală (perioada de programare 2007-2013)
-//EP//TEXT TA 20081119 TOC NOT XML V0//RO
-//EP//TEXT TA 20081119 TOC NOT XML V0//RO
-//EP//TEXT TA 20081119 TOC NOT XML V0//RO
-//EP//TEXT TA 20081119 TOC NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-003-RO DOC XML V0//RO
-//EP//TEXT IM-PRESS 20081117BRI42139 ITEM-005-RO DOC XML V0//RO
Agricultură
Fructe pentru copii în şcoli
2008-11-24 - 16:11
Programul european pentru distribuirea de fructe proaspete în scoli tine sa încurajeze cresterea ponderii acestora în regimul alimentar mai sanatos, reprezentând totodata un instrument de combatere a obezitatii.
Deputatii europeni solicita o mai buna finantare a acestui proiect, cât si detalii clare legate de produsele ce vor fi incluse în program.
În Uniunea Europeană există aproximativ 22 milioane de copii supraponderali şi peste 5 milioane sunt obezi, în principal din cauza consumului excesiv de produse cu un înalt grad de grăsimi, zahăr şi sare.
Organizaţia Mondial a Sănătăţii (World Health Organisation, WHO) recomandă consumul a cel puţin 400 de grame de fructe şi legume pe zi pentru copiii cu vârsta până la 11 ani.
Un program de distribuire de fructe şi legume în şcoli la o vârstă mică este importantă deoarece este perioada în care se deprind multe obiceiuri alimentare.
Având în vedere că obezitatea tinde să se concentreze în cadrul grupurilor dezavantajate din punct de vedere social, programul de distribuire de fructe ar avea şi un impact social pozitiv , reducând astfel inegalităţile legate de sănătate.
Acest program de încurajare a consumului de fructe în şcoli ar trebui identificat în mod clar ca o iniţiativă a UE destinată combaterii obezităţii şi dezvoltării simţului gustului la tineri.
Ar trebui să ajute, de asemenea, prin intermediul unor programe educaţionale adecvate, la sensibilizarea copiilor la ciclul anotimpurilor.
În acest scop, autorităţile şcolare ar trebui să asigure, în mod prioritar, distribuirea de fructe de sezon , propunând o gamă variată de fructe, astfel încât copiii să poată descoperi savori diferite.
Odată cu reforma fundamentală din 2007 privind organizarea pieţei de fructe şi legume, Comisia a fost invitată să prezinte o propunere privind regimul fructelor în şcoli, pe baza unei analize de impact care să examineze beneficiile, aspectele practice şi costurile administrative antrenate de acest regim.
În raportul cu privire la bugetul UE pentru 2009, Parlamentul European subliniază, de asemenea, necesitatea finanţării adecvate a acestui program.
Resurse necesare Iniţial, Comisia Europeană a propus pentru acest program un buget în valoare de 90 milioane euro pentru anul şcolar 2009/2010.
Potrivit europarlamentarilor, acest buget este insuficient deoarece ar echivala cu oferirea unui fruct fiecărui copil, cu vârsta cuprinsă între 6 şi 10 ani, pe durata a 30 de săptămâni.
În raportul elaborat de Niels Busk (ALDE, Danemarca), deputaţii europeni solicită creşterea finanţării comunitare la 500 milioane euro pentru 2009/2010 .
De asemenea, ei consideră că programul ar trebui extins şi asupra copiilor pre-şcolari.
Prioritate pentru fructele de origine UE Începând cu anul şcolar 2009/2010, se acordă un ajutor comunitar în vederea aprovizionării instituţiilor de învăţământ şi preşcolare cu anumite produse de origine din UE, care urmează a fi selectate de Comisie şi stabilite mai în detaliu de statele membre, din sectorul fructelor şi legumelor, destinate elevilor, precum şi în vederea eventualei acoperiri a costurilor legate de logistică, distribuire, echipamente, comunicare, monitorizare şi evaluare şi a finanţării măsurilor adiacente necesare pentru garantarea eficacităţii programului.
Ar trebui să se recurgă cu prioritate la produse locale , pentru a se evita transporturi inutile, precum şi poluarea mediului provocată de acestea.
Se acordă o prioritate specială fructelor şi legumelor produse în mod ecologic şi la nivel local, dacă acestea sunt disponibile.
Textul adoptat Rezoluţia legislativă a Parlamentului European din 18 noiembrie 2008 referitoare la propunerea de regulament al Consiliului de modificare a Regulamentului (CE) nr.
1290/2005 privind finanţarea politicii agricole comune şi a Regulamentului (CE) nr.
1234/2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole ("Regulamentul unic OCP") în vederea instituirii unui program de încurajare a consumului de fructe în şcoli Rezoluţia Parlamentului European din 25 septembrie 2008 privind Cartea albă referitoare la problemele de sănătate legate de alimentaţie, excesul de greutate şi obezitate
-//EP//TEXT TA P6-TA-2008-0542 0 NOT XML V0//RO
-//EP//TEXT TA P6-TA-2008-0461 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-004-RO DOC XML V0//RO
-//EP//TEXT IM-PRESS 20081117BRI42139 ITEM-006-RO DOC XML V0//RO
Imigrare
Parlamentul sprijină propunerea unui "Blue card" european pentru imigranţii cu înaltă calificare profesională
2008-11-24 - 16:11
Blue card-ul european, similar cu sistemul american "green card", va atrage imigranţi cu o înalta calificare profesională, în special în sectoare care se confruntă cu lipsa personalului calificat.
Prin adoptarea raportului Klamt, deputaţii europeni au insistat asupra unor definiţii mai clare şi au asigurat un sistem care oferă o anumită flexibilitate statelor membre, reafirmând principiul "preferinţei comunitare" care este şi în interesul cetăţenilor români.
Propunerea de directivă doreşte să îmunătăţească atractivitatea UE ca destinaţie pentru muncitorii înalt calificaţi, având în vedere că "50% din imigranţii cu înalte calificări profesionale se îndreaptă către SUA sau Canada şi doar 5,5% vin în UE" potrivit raportoarei Ewa Klamt (PPE-DE, Germania).
Raportul PE a fost adoptat cu 388 voturi pentru, 56 împotrivă şi 124 abţineri.
Directiva, propusă de Comisia Europeană, urmăreşte două obiective:
introducerea unei proceduri speciale , bazate pe criterii comune, pentru admiterea în UE a cetăţenilor din ţări terţe, cu scopul desfăşurării unei munci care necesită înaltă calificare, pe durata a mai mult de trei luni;
eliberarea celor care au fost admişi a unui permis de reşedinţă, aşa-numitul blue card UE, precum şi un anumit număr de drepturi pentru aceştia şi familie şi posibilitatea de a munci, în anumite condiţii, într-un alt stat membru după o şedere legală de doi ani în primul stat membru UE.
Cine este eligibil pentru un blue card?
Potrivit raportului de consultare, elaborat de Ewa Klamt, solicitantul trebuie să deţină o ofertă de muncă în UE şi cel puţin cinci ani de experienţă profesională în domeniul în cauza sau o calificare universitară recunoscută de statul membru UE.
În plus, propunerea de directivă mai prevede stabilirea unor criterii salariale: un salariu minim obligatoriu raportat la salariul mediu din respectivul stat membru.
Viitoarea directivă nu se aplică însă solicitanţilor de azil, lucrătorilor independenţi sau sezonieri.
De asemenea, statele membre vor putea stabili anumite cote pentru numărul imigranţilor cu înaltă calificare profesională.
Preferinţa comunitară
Înainte de adoptarea unei decizii referitoare la o Carte Albastră a UE, statele membre pot analiza situaţia de pe propriile pieţe ale forţei de muncă şi pot aplica procedurile naţionale şi comunitare cu privire la condiţiile de ocupare a unui post vacant.
În luarea propriei decizii, statele membre iau în considerare nevoia de forţă de muncă la nivel naţional şi regional.
"Statele membre trebuie să respingă cererile de eliberare a Cărţii Albastre a UE pentru acele sectoare ale pieţei forţei de muncă la care accesul lucrătorilor din alte state membre este restricţionat" a subliniat vicepreşedintele grupului PPE-DE, Marian-Jean Marinescu , care împreună cu Manfred Weber si Ewa Klamt (PPE) a depus amendamentul 76 la prezentul raport, amendament ce a fost aprobat în cadrul sesiunii plenare.
În cadrul dezbaterii din plen, Daciana Octavia Sârbu (PSE) a salutat iniţiativa ce vizează instituirea Cărţii Albastre "în condiţiile în care se estimează că în următorii 20 de ani există riscuri ca 20 de milioane de locuri de muncă să rămână neocupate.
Totuşi, doresc să reamintesc că cetăţenii români şi bulgari încă întâmpină restricţii pe piaţa muncii, existând deja temeri că unele ţări vor prelungi perioada de tranziţie pentru încă 3 ani.
De aceea, în acest context, este foarte important să nu ajungem şi la discriminarea cetăţenilor europeni."
În urma votului în plen, deputata europeană Renate Weber (ALDE) a declarat "Îmi exprim satisfacţia că un amendament care în mod evident este in avantajul cetăţenilor români - de fapt este corect faţă de aceştia - a fost adoptat.
In condiţiile în care cetăţenii români (şi cei bulgari) au încă restricţii pe piaţa muncii în multe state ale UE, restricţii care s-ar putea prelungi pe fondul actualei crize economice, cred că este firesc sa nu fim trataţi ca cetăţeni europeni de rangul 2, şi sa fim lăsaţi chiar în urma lucrătorilor din spaţiul extracomunitar."
Europarlamentarii consideră că fiecare stat membru trebuie să aibă posibilitatea de a decide numărul blue card-urilor pe care doreşte să le elibereze în fiecare an.
Acest card nu trebui văzut drept un "drept" al migrantului şi acordarea sa poate fi refuzată, chiar dacă toate condiţiile sunt îndeplinite.
Autorităţile naţionale pot, de asemenea, să refuze un deţinător al unui blue card emis de un alt stat membru UE, având posibilitatea de a decide pentru preferinţa comunitară.
Blue card european
O persoană care a îndeplineşte condiţiile prevăzute de directivă i se va elibera un blue card UE, cu o valabilitate iniţială de doi ani, care poate fi reînnoită pentru încă doi ani.
În cazul în care contractul de muncă este pentru o perioadă mai scurtă de doi ani, blue card-ul va fi eliberat pentru durata contractului, plus încă trei luni.
De asemenea, este acceptată o perioadă de şomaj pe durata a şase luni, potrivit unui amendament al europarlamentarilor (propunerea iniţială a Comisiei prevedea o perioadă de trei luni).
Drepturi şi tratament egal
Deţinătorul unui blue card european are dreptul la reunificarea familială imediată, soţul / soţia având şi acces la piaţa forţei de muncă.
Acestuia i se vor acorda tratament egal cu cel aplicat cetăţenilor UE în ceea ce priveşte condiţiile de muncă, sănătate şi siguranţă la locul de muncă,libertatea de asociere, formare profesională, recunoaşterea diplomelor, certificatelor şi a altor calificări profesionale, asistenţă socială în conformitate cu legislaţia naţională în cauză, beneficii fiscale etc.
Deputaţii europeni sunt de părere că statele membre nu ar trebui să încurajeze astfel „migraţia valorilor” (brain drain) din ţările terţe în domenii în care se constată lipsa personalului calificat, ca de exemplu educaţia şi sănătatea.
Textul adoptat Rezoluţia legislativă a Parlamentului European din 20 noiembrie 2008 referitoare la propunerea de directivă a Consiliului privind condiţiile de intrare şi de şedere a resortisanţilor din ţările terţe pentru ocuparea unor locuri de muncă înalt calificate Textul adoptat Rezoluţia legislativă a Parlamentului European din 20 noiembrie 2008 referitoare la propunerea de directivă a Consiliului privind o procedură unică de solicitare a unui permis unic pentru resortisanții din țările terțe în vederea șederii și ocupării unui loc de muncă pe teritoriul statelor membre și un set comun de drepturi pentru lucrătorii din țările terțe cu ședere legală pe teritoriul unui stat membru Material audiovizual furnizat de Parlamentul European
-//EP//TEXT TA P6-TA-2008-0557 0 NOT XML V0//RO
-//EP//TEXT TA P6-TA-2008-0558 0 NOT XML V0//RO
-//EP//TEXT IM-PRESS 20081107FCS41562 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-005-RO DOC XML V0//RO
-//EP//TEXT IM-PRESS 20081117BRI42139 ITEM-007-RO DOC XML V0//RO
Uniunea economică şi monetară
UEM@10: primii 10 ani de Uniune Economică şi Monetară şi provocările viitoare
2008-11-24 - 16:11
Raportul elaborat de Pervenche Berès (PSE, Franţa) şi Werner Langen (EPP-DE, Germania) reprezintă o trecere în revistă a principalelor realizări ale Uniunii Economice şi Monetare, precum şi provocările existente, în special în contextul actualei crize financiare.
Raportul a fost adoptat cu 545 voturi pentru, 86 împotrivă şi 37 de abţineri.
Moneda unică a devenit un simbol al Europei, a adus stabilitate şi a sprijinit integrarea economică în zona euro, având efecte stabilizatoare pe pieţele valutare mondiale, în special în perioadele de criză.
Reformele economice uniformizate, mai coerente şi complementare, ar putea reduce divergenţele economice şi ar putea contribui semnificativ la redresarea economiei după această criză financiară, se constată în raport.
Deputaţii europeni subliniază faptul că trebuie depuse mai multe eforturi pentru a profita pe deplin de pe urma UEM, pentru a le permite, de exemplu, statelor membre şi regiunilor cu un PIB sub medie să recupereze, şi pentru a consolida înţelegerea şi angajamentul cetăţenilor faţă de moneda unică.
Politica salarială a statelor membre Raportul avertizează asupra concentrării în primul rând pe moderarea salarială ca mijloc de atingere a stabilităţii preţurilor şi se reaminteşte, în acest context, că sporirea concurenţei ca urmare a globalizării a condus deja către o presiune de reducere a salariilor, în timp ce inflaţia importată cauzată de creşterea preţului petrolului şi al altor materii prime a redus puterea de cumpărare a consumatorilor.
Această chestiune ar trebui abordată, în special, printr-o distribuţie mai echitabilă a averii.
Politicile salariale şi fiscale reprezintă instrumente eficiente pentru stabilizare şi creştere economică.
Potrivit deputaţilor, ar trebui garantate creşteri salariale reale în conformitate cu nivelurile productivităţii şi coordonarea politicii fiscale ar trebui utilizată selectiv pentru atingerea obiectivelor economice.
Deputaţii subliniază necesitatea iminentă de a consolida o cultură bazată pe stimulare şi implicare, ca element constitutiv al conceptelor de guvernanţă corporativă şi responsabilitate socială a întreprinderilor.
Politica monetară şi dialogul monetar Parlamentul European reaminteşte angajamentul său ferm pentru independenţa BCE.
Parlamentul European atrage atenţia asupra solicitărilor sale cu privire la un comitet director al BCE de nouă membri având responsabilitatea exclusivă de stabilire a ratelor dobânzilor, înlocuind astfel sistemul actual şi evitând soluţia şi mai complexă stabilită pentru viitor.
În acest sens se solicită adoptarea unei modificări corespunzătoare a tratatului.
Acest aspect este important pentru România în perspectiva aderării la zona euro.
De menţionat că, în prezent, comitetul director are şase membri.
Extinderea zonei euro „Trebuie garantat un tratament egal al statelor membre din zona euro şi al statelor membre care doresc să adere”, sunt de părere europarlamentarii, adăugând că, stabilitatea pe termen lung a zonei euro trebuie privită ca un obiectiv de interes comun şi că extinderea şi stabilitatea trebuie să meargă mână în mână.
Raportul salută supravegherea mai strictă şi mai fermă a statelor membre care participă la ERM II şi care doresc să adere la zona euro, precum şi a evoluţiei lor economice.
Participarea cu succes la ERM II trebuie să rămână o condiţie prealabilă reală şi nu doar o cerinţă secundară în vederea aderării la zona euro, aceleaşi criterii de aderare trebuind aplicate tuturor statelor membre.
Odată că aderarea la UE, Banca Naţională a României este parte a ERM II (mecanismul cursurilor de schimb).
"Vă reamintesc că apartenenţa la zona euro este bineînţeles un avantaj, o oportunitate, dar totodată trebuie respectate anumite obligaţii înainte de a accede la zona euro", a declarat în cadrul dezbaterii parlamentare Jean-Claude Juncker, primul ministru luxemburghez şi preşedinte al Eurogroup.
Reprezentarea externă a zonei euro Membrii Parlamentului European regretă că, „în ciuda rolului tot mai important al monedei euro pe plan global, încercările de îmbunătăţire a reprezentării externe a zonei euro în chestiuni financiare şi monetare nu au înregistrat asemenea progrese.”
Ei consideră că zona euro trebuie să îşi construiască o strategie internaţională pe măsura statutului internaţional al monedei sale.
Deputaţii europeni sprijină intenţia Comisiei de a consolida influenţa UEM în cadrul instituţiilor financiare internaţionale printr-o poziţie comună a UE, reprezentată de către anumite personalităţi cum ar fi preşedintele Eurogrupului, al Comisiei şi preşedintele BCE.
În fapt, aceştia pot deja să participe ca observatori în cadrul celor mai importante instituţii financiare internaţionale.
Europarlamentarii solicită totuşi o mai bună coordonare a poziţiilor europene pentru ca politica monetară europeană comună să fie reprezentată în viitor de către reprezentanţii legitimi ai acesteia.
Se aşteaptă ca o poziţie a zonei euro cu privire la politicile de schimb valutar ale partenerilor săi principali să poată fi exprimată.
Aceştia sugerează ca statutele Fondului Monetar Internaţional FMI să fie modificate pentru a permite reprezentarea blocurilor şi organizaţiilor economice.
Aspecte legate de guvernanţă Cadrul instituţional pentru coordonarea politicii economice ar trebui consolidat după cum urmează: ar trebui înfiinţate „formaţiuni ale Eurogrupului” şi în domeniile competitivitate/industrie, mediu, ocuparea forţei de muncă şi educaţie; Eurogrupul ar trebui să beneficieze de un cadru instituţional consolidat şi de mai multe resurse umane; mandatul preşedintelui Eurogrupului ar trebui să fie în conformitate cu ciclurile economice ale orientărilor integrate; Agenda politicii Uniunii Economice şi Monetare pentru următorul deceniu va fi marcată, printre altele, de noile provocări reprezentate de economiile asiatice emergente şi de actuala criză financiară.
Deputaţii europeni mai solicită măsuri de sprijin în favoarea IMM-urilor , în special pentru a completa acţiunea recentă a Băncii Europene de Investiţii şi pentru a asigura menţinerea liniilor de credit pentru IMM-uri de către sistemul bancar.
În final, membrii PE se exprimă pentru organizarea, sub auspiciile FMI, a unei conferinţe monetare la nivel mondial cu scopul de a ajunge la un consens asupra chestiunilor monetare, având în vedere gravele tulburări monetare; luarea în considerare, de asemenea, a fezabilităţii instituirii în cadrul FMI a unui mecanism de soluţionare a diferendelor monetare.
Textul adoptat Rezoluţia Parlamentului European din 18 noiembrie 2008 privind UEM@10: bilanţul celor 10 ani de Uniune Economică și Monetară și provocările viitoare
-//EP//TEXT TA P6-TA-2008-0543 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-006-RO DOC XML V0//RO
-//EP//TEXT IM-PRESS 20081117BRI42139 ITEM-008-RO DOC XML V0//RO
Drepturile femeii/Egalitatea de şanse
Egalitatea de remunerare între femei şi bărbaţi
2008-11-24 - 16:11
În raportul elaborat de Edit Bauer, (PPE-DE, Slovacia) se solicită Comisiei revizuirea legislaţiei actuale referitoare la aplicarea principiului egalităţii de remunerare între femei şi bărbaţi.
În Uniunea Europeană femeile câştigă în medie cu 15% mai puţin decât bărbaţii şi cu până la 25% mai puţin în sectorul privat; iar diferenţele de remunerare variază între 4% şi peste 25% în statele membre şi această diferenţă nu pare a se diminua în mod considerabil.
Totodată, o femeie este nevoită să lucreze până în data de 22 februarie (adică 418 zile) pentru a câştiga la fel de mult ca un bărbat pe perioada unui an.
Chiar dacă femeile au în timpul şcolii o rată a promovabilităţii mai mare decât bărbaţii şi alcătuiesc majoritatea absolvenţilor, nu se înregistrează o reducere comparabilă a diferenţei de remunerare.
Potrivit membrilor Parlamentului European, diferenţa de remunerare este rezultatul discriminărilor directe şi indirecte , al factorilor sociali şi economici, al segregării de pe piaţa muncii şi al structurii generale salariale şi este, în plus, legată de o serie de factori juridici, sociali şi economici, care nu se limitează la problema remunerării egale pentru aceeaşi muncă.
Profesiile şi locurile de muncă în care predomină femeile au tendinţa de a fi subevaluate în comparaţie cu cele în care predomină bărbaţii, situaţie care nu este justificată în mod necesar de niciun criteriu obiectiv.
Regim salarial diferit Regimul salarial care ţine cont de vechime la calcularea remunerării este defavorabil acelor femei care au fost nevoite să îşi întrerupă (de mai multe ori) cariera din cauza unor factori externi, precum întreruperile din activitatea profesională legate de copii, opţiuni ocupaţionale diferite sau programe de lucru scurte, şi dezavantajează în mod permanent şi structural aceste femei.
Se arată că decalajul digital existent pe criterii de gen are un impact clar asupra remunerării.
O evaluare profesională neutră din punct de vedere al genului ar trebui să se bazeze pe noi sisteme de clasificare şi de organizare a personalului, pe experienţa profesională şi productivitate, evaluate în primul rând din punct de vedere calitativ, care să fie utilizate drept sursă de date şi de grile de evaluare ce urmează să servească la stabilirea remuneraţiilor, ţinând cont, în mod corespunzător, de principiul comparabilităţii.
Sancţiuni Din diverse motive, legislaţia în acest domeniu este în mod evident mai puţin eficientă şi, având în vedere faptul că problema în ansamblul ei nu a putut fi rezolvată doar prin intermediul legislaţiei, Comisia şi statele membre ar trebui să ia în considerare consolidarea legislaţiei actuale prin introducerea unor tipuri adecvate de sancţiuni.
Ziua europeană a egalităţii salariale În raport se propune organizarea unei Zile europene a egalităţii salariale (ziua în care femeile din Europa au câştigat, în medie, salariul perceput, în medie, de bărbaţi în cursul unui an), care ar trebui să ridice gradul de sensibilizare la inegalităţile salariale existente şi să-i determine pe toţi cei interesaţi să adopte iniţiative suplimentare pentru eliminarea acestor disparităţi.
Acest raport a fost adoptat conform articolului 39 al Regulamentului de procedură al PE, potrivit căruia Parlamentul poate solicita Comisiei să îi prezinte orice propunere adecvată în vederea adoptării unui act nou sau a modificării unui act existent, prin adoptarea unei rezoluţii pe baza unui raport din proprie iniţiativă al comisiei competente.
Rezoluţia, care necesita votul majorităţii calificate, a fost adoptată cu 590 voturi pentru, 23 împotrivă şi 46 de abţineri.
Textul adoptat Rezoluţia Parlamentului European din 18 noiembrie 2008 conținând recomandări către Comisie privind aplicarea principiului egalității de remunerare între bărbați și femei
-//EP//TEXT TA P6-TA-2008-0544 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-007-RO DOC XML V0//RO
-//EP//TEXT IM-PRESS 20081117BRI42139 ITEM-009-RO DOC XML V0//RO
Consumatori
Creşterea nivelului de cultură financiară al consumatorilor
2008-11-24 - 16:11
Raportul din iniţiativă proprie, elaborat de Iliana Malinova Iotova (PSE, Bulgaria), vizează crearea de reguli comune pentru educaţia consumatorilor în domeniul serviciilor financiare.
Obiectivul este de a creşte nivelul de cunoştinţe al consumatorilor pentru a deţine astfel o mai bună gestionare a finanţelor personale şi de a identifica soluţii pe termen lung pentru îndatorirea excesivă. „Educaţia financiară ar trebui să fie corectă, echidistantă şi transparentă, astfel încât să servească intereselor consumatorului, şi trebuie să se deosebească în mod clar de consilierea comercială sau de publicitate”, se menţionează în raportul elaborat de eurodeputatul Malinova Iotova, votat cu 634 voturi pentru, 12 împotrivă şi 25 de abţineri.
În vederea atingerii acestui obiectiv, instituţiile financiare sun încurajate să elaboreze coduri de conduită pentru personalul propriu.
Consumatorii au nevoie de o informare eficace, clară şi inteligibilă, în special în mesajele publicitare pentru produse financiare.
Aceste informaţii trebuie furnizate de înaintea încheierii unui contract.
În acest sens, se solicită Comisiei să prezinte propuneri legislative specifice privind un sistem armonizat de informare şi de protecţie a consumatorului, în special în ceea ce priveşte creditul ipotecar (cum ar fi fişe de informaţii europene normalizate, armonizate, simple şi comparabile, care să conţină indicaţii comune privind rata anuală a dobânzii etc.)
Educaţia online a consumatorilor În raport se solicită dezvoltarea şi actualizarea instrumentului online Dolceta şi oferirea acestui serviciu în toate limbile oficiale.
Se sugerează Comisiei să includă pe pagina de internet a serviciului Dolceta un link către baza de date online pe care intenţionează să o creeze şi care va cuprinde programele regionale şi naţionale în materie de educaţie financiar.
De asemenea, site-ul Dolceta ar trebui să includă link-uri, pe ţări, către site-urile internet ale organismelor publice şi private care îşi desfăşoară activitatea în domeniul educaţiei financiare.
Concentrarea asupra grupurilor celor mai expuse Statele membre sunt încurajate să acorde o atenţie deosebită nevoilor educaţionale ale pensionarilor şi lucrătorilor la finalul carierei profesionale , care ar putea fi expuşi riscului de excludere financiară, precum ale tinerilor care îşi încep cariera profesională şi se confruntă cu dificultatea de a hotărî cum să utilizeze în mod adecvat noul lor venit, decizii ce le vor afecta perspectiva financiară pe tot parcursul vieţii.
Textul adoptat Rezoluţia Parlamentului European din 18 noiembrie 2008 referitoare la protecţia consumatorilor: îmbunătăţirea educaţiei şi a gradului de conştientizare de către consumatori în materie de credite şi finanţare Dolceta - Educaţia consumatorilor online
RO
2
LINK
http://www.dolceta.eu/romana/index.php
-//EP//TEXT TA P6-TA-2008-0539 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-008-RO DOC XML V0//RO
-//EP//TEXT IM-PRESS 20081117BRI42139 ITEM-010-RO DOC XML V0//RO
Relaţii externe
Acordul de parteneriat şi cooperare UE - Kazahstan
2008-11-24 - 16:11
Aprobarea de către PE a încheierii protocolului la Acordul de parteneriat şi cooperare UE - Kazahstan, pentru a ţine seama de aderarea României şi a Bulgariei la UE.
Parlamentul European a adoptat cu o largă majoritate, la 18 noiembrie 2008, în procedura de consultare, raportul redactat de Jacek Saryusz-Wolski, (PPE-DE, Polonia).
Acest raport aprobă încheierea protocolului la Acordul de parteneriat şi cooperare între UE şi Republica Kazahstan, luând în considerare aderarea României şi a Bulgariei la UE.
Textul adoptat Rezoluţia legislativă a Parlamentului European din 18 noiembrie 2008 referitoare la propunerea de decizie a Consiliului și a Comisiei privind încheierea protocolului la Acordul de parteneriat și cooperare între Comunitățile Europene și statele membre ale acestora, pe de o parte, și Republica Kazahstan, pe de altă parte, pentru a ține seama de aderarea Republicii Bulgaria și a României la Uniunea Europeană
-//EP//TEXT TA P6-TA-2008-0528 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-009-RO DOC XML V0//RO
-//EP//TEXT IM-PRESS 20081117BRI42139 ITEM-011-RO DOC XML V0//RO
Relaţii externe
Deteriorarea situaţiei din Republica Democrată Congo
2008-11-24 - 16:11
Parlamentul European a adoptat la 20 noiembrie o rezoluţie privind reacţia Uniunii Europene la situaţia în curs de deteriorare în estul Republici Democrate Congo.
Deputaţii europeni sunt profund îngrijoraţi de consecinţele umanitare ale conflictului din Kivu de Nord şi solicită depunerea unor eforturi suplimentare pentru a găsi o soluţie politică, aceasta fiind singurul mod de a pune capăt conflictelor din Republica Democrată Congo.
Situaţia umanitară De la începerea violenţelor milioane de oameni au fost ucişi şi strămutaţi şi conform estimărilor, 250 000 de oameni au fost strămutaţi de la reluarea luptelor în RDC de către generalul Laurent Nkunda, provocând o catastrofă umanitară în estul statului RD Congo.
Organizaţiile umanitare au în grijă în prezent 200 000 de refugiaţi aflaţi în taberele din jurul oraşului Goma şi acestea estimează că aproape 1 milion de civili se ascund în savană pentru a evita violenţele.
Situaţia din taberele de refugiaţi se degradează de la o zi la alta şi Înaltul Comisar pentru Refugiaţi îşi exprimă temerea în legătură cu o posibilă militarizare a taberelor de refugiaţi.
Totodată recrutarea copiilor soldaţi în estul ţării a crescut considerabil după escaladarea conflictului.
Parlamentul European se declară profund revoltat de masacrele, crimele împotriva umanităţii şi actele de violenţă sexuală comise împotriva femeilor şi fetelor în provinciile din estul RD Congo şi invită toate autorităţile naţionale şi internaţionale competente să aducă făptaşii în mod sistematic în faţa justiţiei.
Consiliului de Securitate al ONU i se solicită să ia de urgenţă toate măsurile necesare pentru împiedicarea efectivă a unor noi atacuri împotriva populaţiilor civile din provinciile din estul RD Congo.
Misiun e a ONU din RD Congo (MONUC) Potrivit deputaţilor europeni, MONUC nu a avut mijloacele necesare pentru a oferi protecţie civililor de la recenta reizbucnire a conflictului în estul RDC şi pentru a dezarma şi repatria luptătorii hutu din Ruanda prezenţi pe teritoriul congolez.
Parlamentul reiterează sprijinul acordat MONUC în aceste circumstanţele dramatice în care prezenţa sa rămâne indispensabilă, în ciuda neajunsurilor pe care le prezintă, şi solicită să se ia toate măsurile pentru a permite acestei misiuni să-şi îndeplinească mandatul şi să se poată folosi de forţa armelor pentru a proteja persoanele ameninţate; în această privinţă, invită Consiliul şi, în special, Belgia, Franţa, Italia şi Regatul Unit să joace un rol decisiv în garantarea susţinerii MONUC de către Consiliul de Securitate al ONU prin consolidarea capacităţilor operaţionale ale acesteia, sub forma unor dotări şi efective corespunzătoare.
În cazul în care Consiliul decide să desfăşoare noi forţe militare, mandatul acestora va trebui să se concentreze pe protejarea civililor, precum şi pe susţinerea şi asigurarea respectării noilor acorduri de pace ce ar putea fi încheiate; Problema resurselor naturale in estul RD Congo Exploatarea ilegală a resurselor naturale în estul RDC este o sursă de finanţare a grupurilor rebele şi, implicit, o sursă de instabilitate în regiune.
Deputaţii reiterează importanţa combaterii acestei exploatări ilegale şi invită autorităţile congoleze ca, în colaborare cu MONUC, să închidă bazele economice ale grupurilor rebele împiedicând accesul acestora la resursele minerale (în special la diamante, coltan şi aur) şi la reţele de comercializare.
În cadrul negocierilor cu guvernele RD Congo şi ale ţărilor vecine, Comisia şi Consiliul ar trebui să insiste, pe aplicarea unor sisteme efective de trasabilitate şi de certificare a originii resurselor naturale , precum aurul, casiteritul (minereu de staniu), coltanul, cobaltul, diamantele, piroclorul şi lemnul pentru construcţii, care să includă acceptarea intrării pe teritoriul ţărilor respective a unor observatori trimişi de ONU cu scopul de a supraveghea importurile de resurse naturale din RD Congo.
Textul adoptat Rezoluţia Parlamentului European din 20 noiembrie 2008 privind răspunsul UE la deteriorarea situației în estul Republicii Democratice Congo Misiunea ONU în RD Congo (MONUC) Concluziile Consiliului cu privire la situatia din RD Congo, 10 si 11 noiembrie (engleza) Misiunea UE de reformare a sectorului de securitate in Republica Democrată Congo (EUSEC RD Congo)
RO
2
LINK
http://www.monuc.org/Home.aspx?lang=en
RO
3
LINK
http://www.ue2008.fr/webdav/site/PFUE/shared/import/1110_cagre_defense/1110_cagre/Council_Conclusions_DRC_EN.pdf
RO
4
LINK
http://www.consilium.europa.eu/cms3_fo/showPage.asp?id=909&mode=g&lang=en
-//EP//TEXT TA P6-TA-2008-0563 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-010-RO DOC XML V0//RO
-//EP//TEXT IM-PRESS 20081117BRI42139 ITEM-012-RO DOC XML V0//RO
Justiţie şi afaceri interne
Parlamentul European critică utilizarea registrului cu numele pasagerilor (PNR)
2008-11-24 - 16:11
Parlamentul European s-a exprimat împotriva planului de a colecta datele pasagerilor din transportul aerian.
În opinia deputaţilor europeni aceste măsuri nu sunt justificate din punct de vedere legal iar eficienţa lor în lupta împotriva terorismului nu este dovedită.
Prin adoptarea rezoluţiei elaborate de Sophie In´t Veld (ALDE, Olanda) cu 512 voturi pentru, 5 împotrivă şi 19 abţineri, Parlamentul European a criticat propunerea Comisiei Europene pentru o decizie cadru privind utilizarea registrului cu numele pasagerilor în scopul aplicării legii.
Propunerea prevede ca transportatorii aerieni să pună la dispoziţia unor autorităţi naţionale specializate, care efectuează evaluări de risc şi adoptă măsuri anti-terorism, date ale pasagerilor zborurilor din şi în UE.
Deputaţii europeni consideră că măsurile de acest tip au un impact semnificativ asupra sferei private a cetăţenilor europeni, justificarea propunerii Comisiei lăsând loc unor incertitudini juridice în ceea ce priveşte compatibilitatea cu Convenţia Europeană a Drepturilor Omului şi în ceea ce priveşte baza sa legală.
Ei reamintesc că Curtea Europeană de Justiţie din Luxemburg a ridicat deja obiecţii cu privire la acordul PNR UE-SUA invocând o bază legală necorespunzătoare.
În acest context, Parlamentul îşi rezervă prezentarea avizului formal, până în momentul în care problemele ridicate în această rezoluţie sunt abordate în mod corespunzător şi informaţiile minim necesare sunt furnizate.
Simplul fapt că datele cu caracter comercial sunt colectate de companii private şi că acestea ar putea fi utile şi pentru consolidarea securităţii, nu este un motiv suficient pentru exploatarea acestora, dacă "rezultate identice sau chiar mai bune pot fi obţinute prin îmbunătăţirea asistenţei juridice reciproce dintre autorităţile de aplicare a legii."
Potrivit deputaţilor europeni, o eventuală legislaţie viitoare ar trebui să conţină o clauză de revizuire şi necesitatea unei acţiuni comunitare nu a fost încă suficient demonstrată.
Aceştia îşi exprimă îngrijorarea privind faptul că, în esenţă, propunerea le permite autorităţilor de aplicare a legii să aibă acces fără mandat la datele pasagerilor şi nu s-a dovedit valoarea adăugată a acestor date în domeniul aplicării legii.
În plus, nu există nici o dovadă în sprijinul faptului că datele din registrul cu numele pasagerilor (PNR) ar fi utile în cadrul cercetărilor automatizate la scară largă şi al analizei pe bază de modele sau de criterii de risc (şi anume crearea de profile şi extragerea datelor) în vederea detectării potenţialilor terorişti.
Europarlamentarii subliniază că adoptarea unui cadru adecvat de protecţie a datelor este o condiţie prealabilă absolut necesară pentru orice sistem UE de utilizare a registrului cu numele pasagerilor (PNR).
"Datele confidenţiale pot fi folosite doar diferenţiat în funcţie de caz, în contextul unei investigaţii sau puneri sub acuzare oficiale, iniţiate printr-un mandat", se menţionează în rezoluţie.
Parlamentul European solicită stabilirea unor norme detaliate şi armonizate privind securitatea datelor PNR, atât în ceea ce priveşte soluţiile informatice, cât şi regulile de autorizare şi acces.
Textul adoptat Rezoluţia Parlamentului European din 20 noiembrie 2008 referitoare la propunerea de decizie-cadru a Consiliului privind utilizarea registrului cu numele pasagerilor (PNR) în scopul aplicării legii
-//EP//TEXT TA P6-TA-2008-0561 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-011-RO DOC XML V0//RO
-//EP//TEXT IM-PRESS 20081117BRI42139 ITEM-013-RO DOC XML V0//RO
Sănătate publică
Parlamentul promovează diagnosticarea şi tratarea timpurie a HIV/SIDA
2008-11-24 - 16:11
În urma declaraţiilor Consiliului şi ale Comisiei, Parlamentul European a adoptat o rezoluţie cu privire la diagnosticarea şi tratarea timpurie a HIV/SIDA, la 20 noiembrie - cu mai puţin de o lună înainte de cea de-a 20-a aniversare a Zilei Internaţionale SIDA, 1 decembrie 2008.
Deputaţii europeni solicită Consiliului şi Comisiei formularea unei strategii privind HIV pentru a promova diagnosticarea şi tratamentul în fază timpurie şi informarea în legătură cu avantajele acestora.
În Uniunea Europeană 11% dintre toate noile infectări cu HIV afectează tinerii cu vârsta mai mică de 25 de ani, potrivit raportului EuroHIV 2006.
În ciuda creşterii numărului de infectări cu HIV, reducerea constantă a numărului de cazuri de SIDA diagnosticate în ultimii ani a continuat în 2006, în UE înregistrându-se în 2006 cu 40% mai puţine cazuri decât în 1999.
Epidemia la nivelul consumatorilor de droguri injectabile intravenos reprezintă unul dintre motivele extinderii rapide a infectării cu HIV în numeroase ţări din Europa de Est.
Conform aceluiaşi raport, în 2006 doar trei ţări europene au raportat mai mult de 100 cazuri nou diagnosticate cu HIV: Polonia (750), Turcia (290) şi România (180).
Parlamentul European solicită Comisiei să asigure o monitorizare şi o supraveghere precisă din partea Centrului european de prevenire şi control al bolilor, inclusiv publicarea unor estimări mai precise (amploare, caracteristici etc.) privind populaţia nediagnosticată.
Conform datelor EuroHIV şi UNAIDS numărul estimat al persoanelor infectate cu HIV este în unele state aproape de trei ori mai mare decât datele oficiale.
Condamnarea discriminării Europarlamentarii invită statele membre ca, în cadrul jurisdicţiei lor, să adopte dispoziţii care condamnă efectiv discriminarea persoanelor care trăiesc cu HIV/SIDA, inclusiv constrângerile care afectează libertatea de mişcare a acestora.
Atât HIV, cât şi SIDA nu pot fi vindecate în totalitate, dar pot fi tratate.
O combinaţie de medicamente antiretrovirale (HAART- Highly active antiretroviral therapy) inhibă dezvoltarea virusului, prelungind în mod considerabil viaţa pacienţilor cu SIDA.
De menţionat că Uniunea Europeană oferă 55% din finanţarea Fondului Global de luptă împotriva Tuberculozei, HIV/SIDA si Malariei.
Totuşi, în contextul noului val al epidemiei HIV, sunt necesare măsuri şi acţiuni suplimentare.
Textul adoptat Rezoluţia Parlamentului European din 20 noiembrie 2008 referitoare la HIV/SIDA: diagnosticarea și tratamentul în fază timpurie Programul Comun al Naţiunilor Unite pentru SIDA Eurohiv Site tematic al Comisiei Europene
RO
2
LINK
http://www.unaids.org/en/KnowledgeCentre/Resources/FeatureStories/archive/2008/20081027_WAD_2008.asp
RO
3
LINK
http://www.eurohiv.org/index.htm
RO
4
LINK
http://ec.europa.eu/health-eu/health_problems/hiv-aids/index_en.htm
-//EP//TEXT TA P6-TA-2008-0566 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-012-RO DOC XML V0//RO
-//EP//TEXT IM-PRESS 20081117BRI42139 ITEM-014-RO DOC XML V0//RO
Securitate şi apărare
Intrarea în vigoare, până la sfârşitul anului 2008 a Convenţiei privind muniţia cu fragmentaţie
2008-11-24 - 16:11
Parlamentul European a adoptat o rezoluţie, înaintată de, reprezentanţi ai grupuri politice PPE, PSE, UEN, Verzi/ALE şi GUE/NGL, prin care se solicită intrarea în vigoare, cât mai curând posibil, a Convenţiei privind muniţia cu fragmentaţie.
La Dublin, la sfârşitul conferinţei diplomatice, care a avut loc în perioada 19-30 mai 2008, 107 state au adoptat Convenţia privind muniţia cu fragmentaţie care interzice folosirea, producerea, transferul şi stocarea acestei categorii de armament.
Convenţia se deschide spre semnare la 3 decembrie 2008, la Oslo.
Ea va intra în vigoare la şase luni de la depunerea instrumentelor de ratificare de către 30 de state, la Secretarul General al ONU.
Folosirea recentă a acestui tip de armament în timpul crizei din Georgia demonstrează încă o dată nevoia urgentă de adoptare a acestei convenţii.
Convenţia privind muniţiile cu fragmentaţie va interzice utilizarea, producerea, stocarea şi transferul muniţiilor cu fragmentaţie în ansamblul lor şi va stabili un nou standard umanitar pentru asistenţa acordată victimelor şi va solicita statelor să îndepărteze resturile de muniţii cu fragmentaţie neexplodate, rămase în urma conflictelor.
Parlamentul European invită toate statele membre să semneze, să ratifice şi să pună în aplicare Convenţia privind muniţiile cu fragmentaţie cât mai curând posibil.
Toate statele membre UE care au utilizat muniţii cu fragmentaţie ar trebui să ofere asistenţă populaţiilor afectate, iar Comisia să-şi majoreze, prin intermediul tuturor instrumentelor disponibile, asistenţa financiară acordată comunităţilor şi persoanelor afectate de muniţiile cu fragmentaţie neexplodate.
De asemenea, deputaţii europeni invită toate statele membre UE să nu adopte, sprijine, sau să ratifice ulterior un posibil protocol la Convenţia privind armele convenţionale, care ar permite utilizarea muniţiilor cu fragmentaţie, ceea ce nu ar fi compatibil cu Convenţia privind muniţiile cu fragmentaţie.
Textul adoptat Rezoluţia Parlamentului European din 20 noiembrie 2008 referitoare la Convenția privind munițiile cu dispersie Conventia privind munitia cu fragmentatie
RO
2
LINK
http://www.clusterconvention.org/
-//EP//TEXT TA P6-TA-2008-0565 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-013-RO DOC XML V0//RO
-//EP//TEXT IM-PRESS 20081117BRI42139 ITEM-015-RO DOC XML V0//RO
Control bugetar
Propuneri de reforma a Oficiului European de Lupta Antifrauda (OLAF)
2008-11-24 - 16:11
Parlamentul European a adoptat, în primă lectură, în cadrul procedurii de co-decizie, raportul elaborat de Ingeborg Gräßle (PPE-DE, Germania).
Principalele aspecte se referă la drepturile individuale ale persoanelor afectate de o investigaţie OLAF, cooperarea cu ţările terţe şi statele membre UE şi consolidarea rolului Comisiei de Control.
Drepturile individuale ale persoanelor Trebuie subliniat faptul că persoanele supuse investigaţiilor OLAF trebuie să beneficieze de un tratament egal în ceea ce priveşte garanţiile procedurale şi drepturile legitime, atât în cazul unei investigaţii interne, cât şi în cazul unei investigaţii externe.
O persoană implicată într-o investigaţie OLAF trebuie să aibă posibilitatea de a face comentarii cel puţin în scris cu privire la chestiunile care o privesc, iar aceste comentarii ar trebui prezentate statelor membre implicate, împreună cu alte informaţii obţinute în cursul anchetei.
Aceasta este singura modalitate de a prezenta autorităţilor naţionale informaţii complete cu privire la caz, respectându-se în acelaşi timp principiul potrivit căruia ambele părţi trebuie să beneficieze de posibilitatea de a-şi prezenta punctul de vedere.
Pentru a consolida protecţia drepturilor individuale ale persoanelor supuse unor investigaţii, o persoană implicată personal trebuie să aibă dreptul, în ultima etapă a unei investigaţii, să i se transmită concluziile şi recomandările din raportul final al investigaţiei.
Pentru a asigura o informare obiectivă a contribuabililor europeni şi pentru a garanta libertatea presei, toate organele Uniunii Europene care participă la activitatea de investigare ar trebui să respecte principiul protecţiei surselor jurnalistice, în conformitate cu legislaţia naţională.
Cooperarea cu state terţe şi statele membre UE Practica operaţională a Oficiului depinde în mare măsură de cooperarea cu statele membre.
Este util ca statele membre să identifice, pentru Oficiu, autorităţile lor competente care pot oferi personalului Oficiului asistenţa necesară în exercitarea funcţiilor lor, în special în cazurile în care un stat membru nu a înfiinţat un serviciu specializat cu misiunea de a coordona pe plan naţional lupta împotriva fraudei comunitare.
Având în vedere importanţa tot mai mare a investigaţiilor externe ale Oficiului, trebuie să se stabilească, în acest regulament, un temei juridic care să îi permită Oficiului să transmită rapoartele finale ale investigaţiilor autorităţilor competente din ţările terţe, precum şi organizaţiilor internaţionale, şi să primească informaţii cu privire la acţiunile întreprinse în urma transmiterii acestor rapoarte.
În scopul îmbunătăţirii cadrului operaţional, juridic şi administrativ al luptei antifraudă, este necesar ca Oficiul să cunoască acţiunile întreprinse în urma investigaţiilor sale.
Este important, de asemenea, să se impună autorităţilor competente din statele membre, instituţiilor, organismelor, birourilor şi agenţiilor şi, în ceea ce priveşte autorităţile din ţările terţe şi organizaţiile internaţionale, prin intermediul participării Comisiei, obligaţia de a prezenta Oficiului în mod regulat un raport privind progresele realizate în acţiunile întreprinse în urma transmiterii raportului final al investigaţiei oficiului.
Întărirea rolului Comisiei de Control a OLAF Rolul Comisiei de control este de a „a consolida independenţa oficiului prin monitorizarea regulată a aplicării funcţiei sale investigaţionale”.
Potrivit raportului Comisiei pentru control bugetar ar trebui consolidat rolul Comisiei de Control şi revizuite criteriile şi procedura de numire a membrilor acestuia.
În momentul selecţionării acestora, candidaţii trebuie să exercite înalte funcţii judiciare sau de investigaţie, sau funcţii comparabile.
Aceştia au un mandat de cinci ani, care nu poate fi reînnoit.
Pentru a păstra competenţele în cadrul comitetului, este necesar să se prevadă numirea anumitor membri ai acestuia în mod eşalonat.
Este adecvat să se extindă şi să se consolideze sarcinile Comisiei de Control care decurg din mandatul acestuia şi să se garanteze independenţa Oficiului în funcţia sa de investigaţie.
Comisia ar trebui să monitorizeze evoluţia garanţiilor procedurale şi durata investigaţiilor.
Acesta ar trebui să fie informată cu privire la investigaţiile mai lungi de 12 luni şi să emită avize destinate directorului general şi, după caz, instituţiilor cu privire la investigaţiile care nu sunt încheiate în termen de 18 de luni.
Trebuie precizat că această Comisie de Control nu intervine în desfăşurarea investigaţiilor în curs.
Textul adoptat Rezoluţia legislativă a Parlamentului European din 20 noiembrie 2008 referitoare la propunerea de regulament al Parlamentului European și al Consiliului de modificare a Regulamentului (CE) nr.
1073/1999 privind investigațiile efectuate de Oficiul European de Luptă Antifraudă (OLAF) Oficiul European de Lupta Antifrauda (OLAF) Departamentul român pentru Lupta Antifrauda (DLAF)
RO
2
LINK
http://ec.europa.eu/anti_fraud/index_en.html
RO
3
LINK
http://www.antifrauda.gov.ro/
-//EP//TEXT TA P6-TA-2008-0553 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//RO
-//EP//TEXT IM-PRESS 20081117BRI42139 ITEM-014-RO DOC XML V0//RO
-//EP//TEXT IM-PRESS 20081117BRI42139 ITEM-COVER-RO DOC XML V0//RO
-//EP//TEXT IM-PRESS 20081117BRI42139 ITEM-001-RO DOC XML V0//RO
-//EP//TEXT IM-PRESS 20081117BRI42139 ITEM-002-RO DOC XML V0//RO
-//EP//TEXT IM-PRESS 20081117BRI42139 ITEM-003-RO DOC XML V0//RO
-//EP//TEXT IM-PRESS 20081117BRI42139 ITEM-004-RO DOC XML V0//RO
-//EP//TEXT IM-PRESS 20081117BRI42139 ITEM-005-RO DOC XML V0//RO
-//EP//TEXT IM-PRESS 20081117BRI42139 ITEM-006-RO DOC XML V0//RO
-//EP//TEXT IM-PRESS 20081117BRI42139 ITEM-007-RO DOC XML V0//RO
-//EP//TEXT IM-PRESS 20081117BRI42139 ITEM-008-RO DOC XML V0//RO
-//EP//TEXT IM-PRESS 20081117BRI42139 ITEM-009-RO DOC XML V0//RO
-//EP//TEXT IM-PRESS 20081117BRI42139 ITEM-010-RO DOC XML V0//RO
-//EP//TEXT IM-PRESS 20081117BRI42139 ITEM-011-RO DOC XML V0//RO
-//EP//TEXT IM-PRESS 20081117BRI42139 ITEM-012-RO DOC XML V0//RO
-//EP//TEXT IM-PRESS 20081117BRI42139 ITEM-013-RO DOC XML V0//RO
-//EP//TEXT IM-PRESS 20081117BRI42139 ITEM-014-RO DOC XML V0//RO
-//EP//TEXT IM-PRESS 20081117BRI42139 ITEM-015-RO DOC XML V0//RO
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20081117BRI42139 ITEM-COVER-RO DOC XML V0//RO
-//EP//TEXT IM-PRESS 20081117BRI42139 ITEM-001-RO DOC XML V0//RO
-//EP//TEXT IM-PRESS 20081117BRI42139 ITEM-002-RO DOC XML V0//RO
-//EP//TEXT IM-PRESS 20081117BRI42139 ITEM-003-RO DOC XML V0//RO
-//EP//TEXT IM-PRESS 20081117BRI42139 ITEM-004-RO DOC XML V0//RO
-//EP//TEXT IM-PRESS 20081117BRI42139 ITEM-005-RO DOC XML V0//RO
-//EP//TEXT IM-PRESS 20081117BRI42139 ITEM-006-RO DOC XML V0//RO
-//EP//TEXT IM-PRESS 20081117BRI42139 ITEM-007-RO DOC XML V0//RO
-//EP//TEXT IM-PRESS 20081117BRI42139 ITEM-008-RO DOC XML V0//RO
-//EP//TEXT IM-PRESS 20081117BRI42139 ITEM-009-RO DOC XML V0//RO
-//EP//TEXT IM-PRESS 20081117BRI42139 ITEM-010-RO DOC XML V0//RO
-//EP//TEXT IM-PRESS 20081117BRI42139 ITEM-011-RO DOC XML V0//RO
-//EP//TEXT IM-PRESS 20081117BRI42139 ITEM-012-RO DOC XML V0//RO
-//EP//TEXT IM-PRESS 20081117BRI42139 ITEM-013-RO DOC XML V0//RO
-//EP//TEXT IM-PRESS 20081117BRI42139 ITEM-014-RO DOC XML V0//RO
-//EP//TEXT IM-PRESS 20081117BRI42139 ITEM-015-RO DOC XML V0//RO
