Întrebarea cu solicitare de răspuns oral O-000064/2011
adresată Comisiei
Articolul 115 din Regulamentul de procedură
Jim Higgins
,
Pat the Cope Gallagher
,
Alain Cadec
,
Nessa Childers
,
Joanna Katarzyna Skrzydlewska
,
Liam Aylward
,
Filip Kaczmarek
,
Marc Tarabella
,
Vasilica Viorica Dăncilă
,
Michel Dantin
,
Gabriele Albertini
,
Anne Delvaux
,
Bairbre de Brún
,
Alojz Peterle
,
Ramon Tremosa i Balcells
,
Bill Newton Dunn
,
Angelika Werthmann
,
Gay Mitchell
,
Seán Kelly
,
Jacqueline Foster
,
Elizabeth Lynne
,
Mary Honeyball
,
Pavel Poc
,
Roberta Angelilli
,
Fiona Hall
,
Monika Smolková
,
Antigoni Papadopoulou
,
Marian Harkin
,
Gaston Franco
,
Marie-Thérèse Sanchez-Schmid
,
Nathalie Griesbeck
,
Renate Sommer
,
Dimitar Stoyanov
,
Louis Michel
,
Hans-Peter Martin
,
Dominique Riquet
,
Ioan Enciu
,
Zuzana Roithová
,
Konstantinos Poupakis
,
Daciana Octavia Sârbu
,
Georgios Papanikolaou
,
Elena Oana Antonescu
Subiect: Problema malnutriţiei în Europa
Malnutriţia reprezintă o problemă serioasă de sănătate în Europa, care implică cheltuieli de 120 de miliarde euro din partea guvernelor UE.
Cauzele malnutriţiei implică factori variaţi, inclusiv lipsa accesului la alimente sănătoase, lipsa poftei de mâncare, condiţii metabolice sau incapacitatea de a mânca datorată unei boli sau unei operaţii.
Malnutriţia poate întârzia recuperarea şi poate prelungi spitalizarea, conducând la o mai mare vulnerabilitate la infecţii, precum şi la o independenţă şi o calitate a vieţii reduse.
Studiile la scară largă desfăşurate în 2009 şi sintetizate în raportul Medical Nutrition Industry referitor la „Modalităţile de rezolvare a problemei malnutriţiei”, demonstrează că unul din patru pacienţi internaţi în spital prezintă riscul de malnutriţie sau sunt deja subnutriţi, iar până la 90% dintre cei internaţi pe termen lung în serviciile de îngrijire la nivelul comunităţii prezintă, de asemenea, riscul de malnutriţie.
Având în vedere populaţia în curs de îmbătrânire rapidă din Europa, costurile sociale şi economice ale malnutriţiei vor creşte constant în următorii ani dacă nu se adoptă măsuri concrete de conştientizare şi de rezolvare a acestei probleme serioase.
Îmbunătăţirea obiceiurilor alimentare, elaborarea de orientări cuprinzătoare referitoare la nutriţie, destinate celor care lucrează în domeniul sănătăţii, precum şi promovarea accesului pacienţilor la terapiile nutritive reprezintă mijloace eficiente în termen de costuri de abordare a problemei malnutriţiei.
– Datorită amplorii acestei probleme şi a gradului ei scăzut de recunoaştere, este dispusă Comisia să se angajeze într-o campanie de conştientizare la nivel paneuropean a problemei malnutriţiei în Europa?
– Ce are planificat Comisia, în termeni de recomandări sau legislaţie, pentru a asista statele membre în vederea integrării nutriţiei şi a îngrijirii în materie de nutriţie la nivelul strategiilor lor de sănătate publică şi a strategiilor de gestionare a bolilor?
– Intenţionează Comisia să abordeze problema malnutriţiei în rândul populaţiei în vârstă în cadrul planului de acţiune privind îmbătrânirea activă, care urmează a fi propus în 2011?
