Întrebarea pentru timpul afectat întrebărilor H-0398/2010
adresată Comisiei
Perioada de sesiune: septembrie I 2010
Articolul 116 din Regulamentul de procedură
Konrad Szymański
(ECR) Subiect: Politica Uniunii în materie de schimbări climatice și securitate energetică
Politica Uniunii în materie de schimbări climatice și securitate energetică sunt principalele obiective definite în cartea verde intitulată „O strategie europeană pentru energie sigură, competitivă și sustenabilă” din 8 martie 2006.
Pentru statele al căror mix energetic se bazează pe utilizarea pe bază largă a cărbunelui în sectorul energetic, aplicarea unei norme uniforme de limitare a emisiilor ce CO2 antrenează o creștere a gradului de dependență față de importurile de gaz.
Spre deosebire de statele din Europa Occidentală, cele din Europa Centrală nu se disting printr-o diversificare și un echilibru al aprovizionării, ci dimpotrivă, printr-un cvasi-monopol al exporturilor livrate de societatea rusească Gazprom.
Securitatea energetică a Uniunii este astfel afectată în mod semnificativ.
Cum intenționează Comisia să soluționeze această problemă?
Este oare menținerea de norme uniforme privind emisiile de CO2 obiectivul pentru zone complet diferite ale pieței unice?
Recunoaște Comisia că politica de securitate energetică și obiectivele Uniunii în materie de schimbări climatice sunt de natură echivalentă?
