Joi în plen: bugetul UE, mobilitatea locurilor de muncă, drepturile omului
Instituţii
2008-12-19 - 11:34
Bugetul UE conţine un ajutor alimentar de un miliard de euro Preşedintele Parlamentului European, Hans-Gert Pöttering, a semnat joi la Strasbourg, în urma votului în plen, bugetul UE pe 2009.
Tot ieri, deputaţii europeni au aprobat Planul de acţiune european privind mobilitatea locurilor de muncă pe perioada 2007-2010.
Parlamentul European a adoptat ieri bugetul UE pe 2009, creditele de plată ridicându-se la 116 miliarde de euro.
Totalul plăţilor pentru 2009 reprezintă mai puţin de 1% din venitul naţional brut al Uniunii Europene.
Deputaţii au aprobat un miliard de euro pentru dezvoltarea agriculturii în ţările în curs de dezvoltare.
Planul de redresare economică
Parlamentul European şi Consiliul UE vor negocia propunerea Comisiei privind revizuirea cadrului financiar pe 2007-2013 şi alocarea a cinci miliarde de euro pentru planul de redresare economică a Uniunii Europene.
Această măsură a fost propusă în cadrul Consiliului European din decembrie.
„Din punctul meu de vedere, un sprijin financiar puternic este important pentru următoarele: schimbarea climatică, menţinerea dimensiunii sociale în contextul creşterii economice, măsurile de abordare a globalizării şi sprijinirea întreprinderilor mici şi mijlocii; în plus, ajutorul alimentar de un miliard de euro“, a spus raportoarea pentru bugetul general pe 2009, Jutta Haug (Grupul Socialist din Parlamentul European, Germania).
Mobilitatea locurilor de muncă
Deputaţii europeni au adoptat ieri un raport privind mobilitatea locurilor de muncă pe perioada 2007-2010, redactat de deputata europeană Monica Iacob-Ridzi (Grupul Partidului Popular European (Creştin-Democrat) şi al Democraţilor Europeni, România).
Parlamentul European sprijină iniţiativa Comisiei şi sugerează consolidarea relaţiilor între sistemele educaţionale şi pieţele de muncă, informarea adecvată privind mobilitatea şi ameliorarea accesului la locurile de muncă.
Tot joi
Tot joi, Parlamentul European a adoptat rapoarte privind siguranţa jucăriilor şi dreptul financiar european.
Deputaţii europeni au mai cerut Comisiei Europene să dezvolte măsuri de coordonare a activităţilor din domeniul menţinerii păcii, ajutorului umanitar şi dezvoltării în situaţiile post-conflict.
Sesiunea s-a încheiat cu dezbateri privind drepturile omului în Zimbabwe, Nicaragua şi Rusia.
20081212STO44320 Adoptarea bugetului UE pentru anul 2009 Siguranţa sporită a jucăriilor Dezvoltarea în situaţiile post-conflict (în engleză)
RO
1
PHOTO
20081217PHT45180.jpg
-//EP//TEXT IM-PRESS 20081217IPR45133 0 NOT XML V0//RO
-//EP//TEXT IM-PRESS 20081217IPR45123 0 NOT XML V0//RO
-//EP//TEXT IM-PRESS 20081217IPR45215 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
