Răspuns dat de dl Hahn în numele Comisiei
(15 martie 2012)
Comisia abordează lipsa finanţării pentru IMM-uri, în cadrul programului-cadru pentru competitivitate şi inovare Programul-cadru pentru competitivitate și inovare 2007-2013: http://ec.europa.eu/cip/index_ro.htm .
Instrumente de datorie şi de capitaluri proprii sunt în curs de punere în aplicare în numele Comisiei de către Fondul european de investiţii.
Până la sfârşitul lunii septembrie 2011, mai mult de 5 miliarde de euro în garanţii au fost mobilizate.
Instrumentul european de microfinanţare Progress urmăreşte, de asemenea, facilitarea accesului la servicii de microfinanţare pentru oamenii care întâmpină dificultăţi în ceea ce priveşte pătrunderea pe piaţa forţei de muncă şi care doresc să înfiinţeze o întreprindere prin oferirea de garanţii disponibile şi de instrumente finanţate furnizorilor de microcredite.
În plus, politica de coeziune a UE facilitează accesul IMM-urilor la finanţare, inclusiv pentru IMM-urile înfiinţate de tineri la nivel naţional şi regional, de exemplu, prin iniţiativa JEREMIE Resurse europene comune pentru microîntreprinderi și întreprinderi mici și mijlocii: http://ec.europa.eu/regional_policy/thefunds/instruments/jeremie_ro.cfm .
În perioada 2007-2013, aproximativ 3,2 miliarde de euro au fost deja investite în întreprinderi doar prin instrumente financiare.
Sprijinul politicii de coeziune pentru întreprinderi vizează înfiinţarea de noi întreprinderi, dezvoltarea şi extinderea afacerilor.
În cazul unor perturbări grave în economia unui stat membru, în care există o lipsă de lichidităţi furnizate de sectorul financiar, politica de coeziune poate, de asemenea, să susţină activităţile generale de afaceri care sunt potenţial viabile din punct de vedere economic, incluzând consolidarea, dezvoltarea şi extinderea activităţilor de afaceri existente.
Persoanele, inclusiv tinerii, care urmează să pună bazele unei întreprinderi mici sunt eligibile să obţină finanţare prin instrumente financiare, incluzând fonduri de garantare întocmite la nivel naţional sau regional.
