28.2.2012 B7-0123/2012 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la utilizarea unor mijloace de transport sustenabile pentru transportul de marfă în centrele istorice
Sergio Paolo Francesco Silvestris
PE483.165v01-00 B7‑0123/2012 Propunere de rezoluţie a Parlamentului European referitoare la utilizarea unor mijloace de transport sustenabile pentru transportul de marfă în centrele istorice
Parlamentul European ,
– având în vedere articolul 120 din Regulamentul său de procedură,
A. întrucât reducerea emisiilor de CO 2 este unul dintre obiectivele Uniunii Europene;
B. având în vedere că sute de oraşe europene au centre istorice în care se află biserici, monumente, pieţe şi alte clădiri cu relevanţă istorică şi artistică şi că adesea poluarea distruge faţadele şi alterează culorile originale, uneori în mod definitiv;
C. având în vedere că impactul unor mijloace de transport alimentate cu metan sau cu GPL sau electrice ar fi mai puţin nociv şi că poluarea ar fi mai redusă decât cea generată de mijloacele de transport alimentate cu benzină,
1. invită Comisia să încurajeze creşterea numărului mijloacelor de transport sustenabile pentru deplasarea în centrele istorice şi în zonele cu importanţă istorică, artistică şi culturală deosebită;
2. invită Comisia să promoveze în rândul cetăţenilor utilizarea în oraşe a unor mijloace de transport eco-sustenabile, de exemplu a maşinilor electrice, prin campanii de sensibilizare şi politici menite a stimula folosirea unor astfel de mijloace de transport ecologice.
