Audierile de marţi: Almunia, Füle, De Gucht, Jeleva, Reding şi Šemeta
Audieri
Instituţii
2010-01-13 - 21:15
Actualitatea parlamentară: Audirile comisarilor - De Gucht, Füle, Jeleva, Reding, Šemeta şi Almunia În cea de-a doua zi de audieri, deputaţi europeni de la 10 comisii au chestionat şase comisari desemnaţi.
În cele 18 ore - cât au durat audierile - candidaţii la posturile de comisari au răspuns întrebărilor despre fiscalitate, comerţ, concurenţă, drepturile fundamentale, extindere şi ajutorul umanitar.
Joaquín Almunia: concurenţă cinstită pentru abordarea crizei
Comisarul desemnat pentru concurenţă, Joaquín Almunia, a subliniat ieri în cadrul audierii importanţa sprijinirii cetăţenilor afectaţi de criză şi rolul concurenţei în abordarea acesteia. „Suntem împotriva paradisurilor fiscale“, a spus dumnealui.
Deputaţii europeni au mai pus domnului Almunia întrebări despre ajutorul de stat către sectoarele bancar şi al transporturilor şi despre sancţionarea practicilor anti-competitive.
Comisarul desemnat a fost de acord că „politica în domeniul concurenţei este doar un instrument, nu un scop în sine“ şi că anumite domenii pot fi subvenţionate în interesul cetăţenilor.
„În domeniul concurenţei avem o politică unică în lume, dar trebuie să o punem în practică şi să o explicăm“, a mai spus dumnealui.
Tot marţi, domnul Almunia a subliniat importanţa concurenţei în transport.
Štefan Füle: „Nu există scurtături către aderarea la UE“
Fost ambasador ceh la NATO şi fost ministru pentru afacerile europene, Štefan Füle, a arătat faptul că între cele două politici în domeniul cărora va lucra - extinderea şi politica de vecinătate - este o distincţie clară şi a contrazis speculaţiile conform cărora statele candidate ar putea fi considerate partenere în cadrul politicii de vecinătate.
Răspunzând unor întrebări despre trecutul său, dumnealui a spus că faptul că a fost membru al Partidului Comunist în anii '80 a fost o greşeală şi a amintit că deja şi-a cerut scuze pentru acest lucru. „Fiecare om are istoria sa personală.
În momentul în care am putut alege, mi-am pus deprinderile în serviciul Cehoslovaciei şi al Republicii Cehe“.
Karel De Gucht: combaterea protecţionismului
Fost comisar pentru dezvoltare şi fost deputat european, Karel De Gucht a răspuns marţi întrebărilor deputaţilor europeni privind acordurile comerciale, negocierile de la Doha şi combaterea mărfurilor contrafăcute.
Conform comisarului desemnat, Uniunea Europeană ar trebui să-şi intensifice lupta împotriva practicilor comerciale necinstite şi împotriva protecţionismului.
Domnul De Gucht a promis să se concentreze nu numai pe acordurile de schimb liber, ci şi pe dezmembrarea barierelor non-tarifare şi pe încheierea unui acord comercial împotriva produselor contrafăcute.
Rumiana Jeleva: coordonarea politicilor umanitare
Comisarul desemnat bulgar, propus pentru portofoliul Cooperare internaţională, ajutor umanitar şi gestionarea crizei, a declarat că printre priorităţile sale se numără apărarea dreptului umanitar internaţional, ameliorarea ajutorului pentru persoanele în nevoie, distincţia între rolul umanitar şi cel militar şi securitatea lucrătorilor umanitari pe teren.
Dumneaei a subliniat importanţa folosirii resurselor disponibile în cel mai eficient mod posibil. „De aceea, piatra de temelie a politicii mele va fi coordonarea“, a spus dumneaei.
O mare parte a audierii a fost consacrată acuzaţiilor de conflict de interese.
Doamna Jeleva a respins ferm acuzaţiile, afirmând că declaraţia sa privind interesele financiare este cât se poate de corectă. „Nu am nimic de ascuns. […] Am declarat tot ce trebuia să declar.
Orice alegaţie împotriva mea sau a soţului meu este absolut nefondată“, a spus dumneaei.
Viviane Reding: „Nu trebuie să ne lăsăm conduşi de teamă, ci de valori“
Doamna Reding este propusă pentru portofoliul Justiţie, drepturi fundamentale şi cetăţenie.
Dumneaei a spus deputaţilor europeni de la comisiile parlamentare pentru libertăţi civile, justiţie şi afaceri interne, afaceri juridice şi drepturile femeilor că în ultimul deceniu justiţia a fost neglijată în favoarea securităţii.
Conform dumneaei însă, Tratatul de la Lisabona va permite o re-echilibrare a situaţiei.
Comisarul desemnat a mai spus că drepturile fundamentale precum protecţia datelor vor fi „cap de listă“.
Întrebată despre folosirea scannerelor corporale în aeroporturi, dumneaei a declarat: „nu vom permite nimănui să ne dicteze regulile, împotriva drepturilor fundamentale, pe motive de combatere a terorismului.
Nevoia de securitate nu poate justifica încălcarea vieţii private.
Nu trebuie să ne lăsăm conduşi de teamă, ci de valori.“
Algirdas Šemeta: „Trebuie să justificăm fiecare euro“
Deputaţii europeni de la trei comisii (control bugetar, afaceri economice şi monetare şi piaţa internă) au pus comisarului desemnat pentru Impozitare şi uniune vamală, audit şi anti-fraudă întrebări despre reforma OLAF, erorile din cheltuielile UE, fraudarea în domeniul TVA-ului, produsele contrafăcute, paradisurile fiscale şi taxele „verzi“.
„Combaterea oricărui tip de fraudă se va afla în centrul activităţii mele zilnice“, a spus candidatul, subliniind importanţa transparenţei, a respectului faţă de banii contribuabililor, a evitării impozitării duble, a simplificării regulilor cheltuielilor structurale şi a adoptării directivei impozitării energiei.
20100108STO66996 Detalii Înregistrarea audierilor europarltv Galerie foto
RO
1
EUROPARL-TV
http://europarltv.europa.eu/swf/EmbedPlayer.swf?vid=454953aa-37cc-4bc8-9e6f-9ea8c38a230e&cid=0c8dedcf-1098-46c9-9b85-6f2b0f0b120d&lang=ro&bitrate=512&loop=off&autoplay=off&startVolume=medium&showTitle=on&showBottom=on
RO
2
LINK
/hearings//press_service/default.htm?language=RO
RO
3
LINK
/wps-europarl-internet/frd/vod/research-committee-and-other?byLeftMenu=researchotherevents&isSearchOtherEvents=true&language=ro
RO
4
LINK
http://www.europarltv.europa.eu/ParliamentLive.aspx
RO
5
LINK
http://www.flickr.com/photos/european_parliament/sets/72157623020237893/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
