Amadou Toumani Touré, președintele statului Mali: „Africa își va avea propria șansă“
Relaţii externe
2010-09-09 - 12:26
Amadou Toumani Touré, președintele statului Mali „Demografia, materiile prime și oamenii ne vor da într-o zi șansa noastră“, a spus marți Amadou Toumani Touré, președintele statului Mali, într-un discurs adresat la Parlamentul European la Strasbourg.
În timpul vizitei sale, președintele a discutat cu eurodeputații despre sărăcie, imigrație, potențialul continentului african și importanța cooperării cu Europa. „Europa nu este departe de noi“, ne-a spus dumnealui într-un interviu, „și acum este o școală pentru Uniunea Africană“.
Domnule președinte, criza financiară și economică a lovit întreaga lume.
Cum a fost afectată de criză țara dumneavoastră?
Chiar dacă am simțit-o mai puțin, criza financiară a adus prejudicii dezvoltării țării noastre.
Măsurile noastre de control, audit și supraveghere a împrumuturilor ne-au permis să nu simțim criza foarte puternic.
Dar am simțit consecințele în alt mod, în principal la nivelul ajutorului și dezvoltării.
Cei mai generoși parteneri ai noștri au dificultăți, lucru ce va prejudicia ajutorul pentru dezvoltare.
Iar Mali este unul din principalii beneficiari al ajutorului pentru dezvoltare provenind din Uniunea Europeană.
În al doilea rând este vorba de diaspora.
Aceasta participă mult la dezvoltarea țării.
În fiecare an, aceasta trimite în țară peste 450 de milioane de euro, adică 11% din produsul nostru intern brut.
Odată cu criza, viața oamenilor din diaspora a devenit mai dificilă, acest lucru reflectându-se în suma trimisă în țară.
În al treilea rând, suntem o țară producătoare de materii prime.
Oamenii nu mai cumpără ca înainte.
Recent, Parlamentul European cerea mai multă voință politică pentru realizarea Obiectivelor de dezvoltare ale mileniului.
Cu doar cinci ani înainte de data limită - 2015 - și înainte de summitul de la New York, cum vedeți această provocare?
Subscriem total la propunerile Uniunii Europene.
Este esențial pentru țările și regiunile rămase în urmă din punct de vedere al dezvoltării să vadă împreună care sunt măsurile de luat pentru realizarea Obiectivelor de dezvoltare ale mileniului cât de curând posibil.
De aceea, Mali a preferat întotdeauna ajutorul bugetar ajutorului pentru proiecte; în acest fel putem hotărî noi înșine ce facem.
Nu atât banii lipsesc, cât coordonarea și buna repartizare.
Am făcut progrese în lupta împotriva SIDA, dar avem poate puncte slabe în domeniul școlarizării.
Din diferitele obiective, sunt cel puțin două sau trei pe care le putem realiza înainte de 2015.
În ceea ce privește summitul ONU de la New York, trebuie să fim atenți să nu repetăm ce am făcut data trecută.
Acum cinci ani, șefii de state africani au ținut discursuri frumoase, am primit răspunsuri încurajatoare.
Comunitatea internațională s-a angajat să lupte împotriva sărăciei.
Dar trebuie să i se amintească des acest lucru.
Recunoaștem faptul că aceasta trebuie să facă față anumitor dificultăți, dar în momentul în care se angajează să facă ceva, trebuie să își respecte promisiunile.
Centrul de informații și gestionare a imigrației, inaugurat acum doi ani la Bamako în cooperare cu UE, dorește să furnizeze răspunsuri durabile la problema imigrației.
Care sunt, după părerea dumneavoastră, principalele provocări pentru cooperarea Nord-Sud în acest domeniu?
În primul rând nu trebuie să evităm dezbaterea.
Imigrația este o problemă care ne privește pe toți.
Continentele noastre nu sunt departe unul de celălalt: numai 14 kilometri la Gibraltar.
În plus, cele două continente sunt legate de multe aspecte, culturale și istorice.
Avem limbi comune (franceza, portugheza, spaniola, germana, engleza).
Europa și Africa sunt mult mai strâns legate decât se crede.
Iar principalii noștri parteneri economici sunt statele UE.
Africa este un continent vast, iar stadiul de dezvoltare actual nu corespunde potențialului său, nici resurselor, care stârnesc totuși un interes din ce în ce mai mare.
Cum evaluați rolul Europei în Africa?
Astăzi, Europa este un exemplu.
Forma și organizarea Uniunii Europene au dat roade și acum reprezintă o școală pentru Uniunea Africană.
Europa și Africa nu reprezintă o sumă de țări bogate și sărace, ci o solidaritate la care fiecare vrea să participe.
Nu înseamnă că suntem întotdeauna de acord, dar fiecare trebuie să își sacrifice propriul „eu“ în favoarea unui „noi“.
Africa își va avea cu siguranță propria șansă în secolul următor.
Avem materie primă.
Avem o populație tânără, foarte tânără: 75-80% din populația continentului nostru sunt tineri până în 25 de ani.
Capacitățile noastre s-au ameliorat la rândul lor.
Astăzi, peste tot în Europa, în cele mai mari școli din America, Canada și chiar China există studenți africani.
Demografia, materiile prime și oamenii ne vor da într-o zi șansa noastră.
Europa a păstrat întotdeauna un interes special pentru Africa.
Nu m-am simțit niciodată abandonat.
Dar cred că următoarea reuniune UE-Africa trebuie să ne permită să mergem mai departe.
Cum am spus, Europa nu este departe de noi.
20100902STO81050 Înregistrarea discursului Comunicat de presă (în engleză) Centrul de informații și gestionare a imigrației Un angajament european pentru realizarea Obiectivelor de dezvoltare ale mileniului Lumea în curs de dezvoltare: principala victimă a crizei
RO
1
PHOTO
20100909PHT81847.jpg
RO
2
LINK
/wps-europarl-internet/frd/vod/player;jsessionid=8AE6855BCC7DF67EE0F4AFD8FEF29E46?date=20100907&language=ro
RO
4
LINK
http://ec.europa.eu/europeaid/multimedia/videos/cigem/cigem_en.htm
-//EP//TEXT IM-PRESS 20100526IPR75041 0 NOT XML V0//RO
-//EP//TEXT IM-PRESS 20100607FCS75591 0 NOT XML V0//RO
-//EP//TEXT IM-PRESS 20100319STO70951 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
