Întrebarea cu solicitare de răspuns oral O-0165/2010
adresată Comisiei
Articolul 115 din Regulamentul de procedură
Antonyia Parvanova
,
Corinne Lepage
,
Giommaria Uggias
,
Norica Nicolai
,
Chris Davies
,
Adina-Ioana Vălean
în numele Grupului ALDE Subiect: Catastrofa cauzată de noroiul roşu toxic în Ungaria
În urma catastrofei care a avut loc la 4 octombrie 2010 în Ungaria, când un rezervor al unei fabrici de aluminiu din Ajka s-a spart şi un val uriaş de noroi roşu a inundat oraşele şi satele din zonă, cauzând moartea a cel puţin nouă persoane şi rănind multe altele, provocând totodată daune mediului şi sănătăţii umane din ţările învecinate pe care le traversează fluviul Dunărea, daune care nu pot fi încă evaluate, ar putea Comisia să răspundă la următoarele întrebări:
1.
Deţine Comisia informaţii cu privire la cantitatea de plumb conţinută în noroiul roşu?
2.
Poate Comisia indica zonele protejate care au fost afectate sau care vor fi în final afectate de această catastrofă, din Ungaria şi din ţările învecinate?
3.
Doreşte Comisia să sprijine eforturile de evaluare a impactului asupra mediului şi sănătăţii umane al metalelor grele care au ajuns în Dunăre şi în afluenţii săi?
4.
Ţinând seama de dificultăţile în depunerea cererilor pentru mobilizarea Fondului de solidaritate al UE care oferă sprijin financiar în cazul unor catastrofe naturale de acest tip, a simplificat Comisia accesul la acest instrument de finanţare?
Doreşte Comisia să simplifice procedurile de depunere a cererilor şi de alocare a fondurilor?
5.
Ce măsuri practice a luat Comisia pentru a garanta aplicarea corectă de către statele membre a actelor legislative relevante (de exemplu în ceea ce priveşte controalele de calitate la faţa locului)?
Ce resurse umane şi financiare are la dispoziţie DG Mediu pentru a garanta şi consolida punerea corectă în aplicare a acestei legislaţii?
6.
Are Comisia în vedere elaborarea unor strategii specifice de răspuns urgent pentru a preveni şi a reacţiona la astfel de catastrofe?
