Răspuns dat de dl Tajani în numele Comisiei
(20 mai 2010)
În cadrul restricției actuale privind acidul sulfonic perfluoroctanic (SPFO) (titlul 53 din anexa XVII din regulamentul REACH Regulamentul (CE) nr.
1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr.
793/93 al Consiliului și a Regulamentului (CE) nr.
1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei, JO L 396, 30.12.2006, p.
1 . ) alineatul (8) menționează că „Comisia examinează permanent activitățile de evaluare a riscului aflate în curs de desfășurare și existența unor substanțe sau tehnologii alternative mai sigure în legătură cu utilizarea acidului perfluoroctanic (APFO) și a substanțelor conexe și propune toate măsurile necesare pentru reducerea riscurilor identificate, inclusiv restricțiile de comercializare și utilizare, în special atunci când există substanțe sau tehnologii alternative mai sigure și care sunt fezabile din punct de vedere tehnic și economic.”
În octombrie 2009, un studiu având următorul titlul „ Analysis of the risks arising from the industrial use of Perfluorooctanoic acid (PFOA) and Ammonium Perfluorooctanoate (APFO) and from their use in consumer articles.
Evaluation of the risk reduction measures for potential restrictions on the manufacture, placing on the market and use of PFOA and APFO ” [Analiza riscurilor rezultate din utilizarea industrială a acidului perfluoroctanic (APFO) și a perfluoroctanatului de amoniu (PFOA) și din utilizarea acestora în articole de consum.
Evaluarea măsurilor de reducere a riscurilor în vederea unor potențiale restricții în ceea ce privește producerea, introducerea pe piață și utilizarea APFO și PFOA] a fost realizat de consultantul RPS Advies B.V. pentru Comisie.
Rezultatele acestui studiu au fost publicate pe pagina Direcției Generale pentru întreprinderi și industrie, la următoarea adresă:
http://ec.europa.eu/enterprise/sectors/chemicals/documents/reach/studies/index_en.htm
În cursul uneia dintre reuniunile autorității competente, Comisia, în acord cu statele membre, a decis că aceste rezultate ar trebui discutate între experții implicați în domeniul compușilor de fluoropolimer.
În consecință, s-a organizat un atelier la 4 mai 2010 între Comisie, statele membre, Organizația pentru Cooperare și Dezvoltare Economică (OCDE), industria de profil și organizații neguvernamentale (ONG) pentru a discuta producerea și utilizarea APFO în preparate și în articole, precum și riscul implicat de acesta față de sănătatea umană și de mediu.
Comisia caută să clarifice toate aspectele legate de riscurile potențiale implicate de APFO/PFOA față de sănătatea umană și de mediu, sub formă de substanță ca atare, în preparate și în articole, și să identifice orice măsuri de gestionare a riscului necesare.
Discuțiile care au avut loc cu ocazia acestui atelier vor fi examinate de Comisie înainte de a face alți pași în temeiul regulamentului REACH.
În materialele plastice care intră în contact cu alimentele, utilizarea sărurilor de amoniu de APFO este autorizată prin Directiva 2002/72/CE a Comisiei Directiva 2002/72/CE a Comisiei din 6 august 2002 referitoare la materialele plastice și obiectele din material plastic destinate să vină în contact cu produsele alimentare JO L 220, 15.8.2002 . .
Autorizația se bazează pe avizul științific al Autorității Europene pentru Siguranța Alimentară (EFSA) emis în iunie 2005 http://www.efsa.europa.eu/cs/BlobServer/Scientific_Opinion/afc_op_ej248_9thlist_en2.pdf?ssbinary=true. .
EFSA a concluzionat că, pe baza informațiilor toxicologice disponibile, sărurile de amoniu de APFO ar putea fi utilizate numai în condiții asociate cu o expunere neglijabilă a consumatorilor.
Utilizarea acestora în articole cu o folosire repetată sinterizate la temperaturi ridicate are ca rezultat o expunere neglijabilă a consumatorilor și, în consecință, este autorizată la nivel de UE.
