A7-0359/2010
6.12.2010
RAPORT
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
(COM(2010)0616 – C7‑0347/2010 – 2010/2253(BUD))
Comisia pentru bugete
Raportor: Barbara Matera
PE 452.649v02-00
CUPRINS
PROPUNERE DE REZOLUȚIE A PARLAMENTULUI EUROPEAN......................................3
ANNEXĂ: DECIZIE A PARLAMENTULUI EUROPEAN ȘI A CONSILIULUI......................6
EXPUNERE DE MOTIVE..........................................................................................................8
ANEXĂ: SCRISOAREA COMISIEI PENTRU OCUPAREA FORȚEI DE MUNCĂ ȘI AFACERI SOCIALE 11
REZULTATUL VOTULUI FINAL ÎN COMISIE.....................................................................14
PROPUNERE DE REZOLUȚIE A PARLAMENTULUI EUROPEAN
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
( COM(2010)0616 – C7‑0347/2010 – 2010/2253(BUD) )
Parlamentul European ,
– având în vedere propunerea Comisiei prezentată Parlamentului European și Consiliului ( COM(2010)0616 – C7‑0347/2010 ),
– având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1.
(AII din 17 mai 2006), în special punctul 28,
– având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1.
(Regulamentul FEG),
– având în vedere scrisoarea Comisiei pentru ocuparea forței de muncă și afaceri sociale,
– având în vedere raportul Comisiei pentru bugete ( A7-0359/2010 ),
A. întrucât Uniunea Europeană a instituit instrumentele legislative și bugetare necesare pentru a oferi un sprijin suplimentar lucrătorilor care sunt afectați de schimbările majore intervenite în structura comerțului mondial și pentru a le acorda asistență în procesul de reintegrare pe piața forței de muncă;
B. întrucât domeniul de aplicare al FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale;
C. întrucât asistența financiară oferită de Uniunea Europeană lucrătorilor concediați ar trebui să fie dinamică și pusă la dispoziție cât mai rapid și mai eficient posibil, în conformitate cu Declarația comună a Parlamentului European, a Consiliului și a Comisiei adoptată cu ocazia reuniunii de conciliere din 17 iulie 2008, precum și pentru a respecta AII din 17 mai 2006 în ceea ce privește adoptarea deciziilor de mobilizare a FEG;
D. întrucât Polonia a solicitat asistență pentru 590 de cazuri de concedieri din două întreprinderi care își desfășoară activitatea în cadrul unui sector din diviziunea 29 a NACE Rev.
2 (Fabricarea autovehiculelor, a remorcilor și a semiremorcilor) în regiunea NUTS II Wielkopolskie;
E. întrucât cererea îndeplinește criteriile de eligibilitate stabilite prin Regulamentul FEG,
1. solicită instituțiilor competente să depună eforturile necesare în vederea accelerării mobilizării FEG;
2. reamintește angajamentul instituțiilor de a asigura o derulare rapidă și fără probleme a procedurii de adoptare a deciziilor de mobilizare a FEG, oferind un sprijin individual unic, limitat în timp, având ca obiectiv ajutarea lucrătorilor concediați ca urmare a globalizării și a crizei financiare și economice; subliniază rolul pe care FEG îl poate juca în reintegrarea pe piața muncii a lucrătorilor concediați;
3. subliniază că, în conformitate cu articolul 6 din Regulamentul FEG, ar trebui să se garanteze sprijinirea prin FEG a reintegrării în muncă a lucrătorilor individuali care au fost concediați; reiterează faptul că asistența din partea FEG nu trebuie să înlocuiască acțiunile care țin de responsabilitatea întreprinderilor în temeiul legislației naționale sau al contractelor colective de muncă, și nici măsurile de restructurare a întreprinderilor sau a sectoarelor;
4. constată că informațiile prezentate cu privire la pachetul coordonat de servicii personalizate ce urmează să fie finanțate de FEG includ informații detaliate privind complementaritatea acestora cu acțiunile finanțate prin fondurile structurale; își reiterează apelul privind prezentarea unei evaluări comparative a acestor date și în cadrul rapoartelor sale anuale;
5. salută faptul că, în contextul mobilizării FEG, Comisia a propus o sursă alternativă de credite de plată la fondurile neutilizate din Fondul social european, în urma apelurilor repetate adresate de Parlamentul European în care se precizează că FEG a fost înființat ca un instrument specific separat, cu obiective și termene proprii și că, prin urmare, trebuie identificate linii bugetare adecvate pentru transferuri;
6 constată totuși că, pentru a putea mobiliza FEG pentru acest caz, creditele de plată vor fi transferate de la o linie bugetară destinată sprijinirii IMM-urilor și a inovării; regretă deficiențele grave ale Comisiei în implementarea programelor privind competitivitatea și inovarea, în special într-o perioadă de criză economică, în care nevoia pentru un astfel de sprijin este probabil și mai mare;
7. reamintește că funcționarea și valoarea adăugată a FEG ar trebui evaluate în contextul evaluării generale a programelor și a altor instrumente instituite prin AII din 17 mai 2006, care face parte din revizuirea la jumătatea perioadei a cadrului financiar multianual 2007-2013;
8. salută noul format al propunerii Comisiei, care conține în expunerea de motive informații clare și detaliate cu privire la cerere, analizează criteriile de eligibilitate și explică motivele care au condus la aprobarea sa, în conformitate cu solicitările Parlamentului;
9. aprobă decizia anexată la prezenta rezoluție;
10. încredințează Președintelui sarcina de a semna decizia, împreună cu Președintele Consiliului, și de a asigura publicarea acesteia în Jurnalul Oficial al Uniunii Europene ;
11. încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
ANNEXĂ: DECIZIE A PARLAMENTULUI EUROPEAN ȘI A CONSILIULUI
din xxx
privind mobilizarea Fondului european de ajustare la globalizareîn conformitate cu punctul 28 din Acordul interinstituțional din 17 mai 2006
între Parlamentul European, Consiliu și Comisie
privind disciplina bugetară și buna gestiune financiară (cererea EGF/2010/004 PL/Wielkopolskie Autovehicule, Polonia)
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. , în special punctul 28,
având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1. , în special articolul 12 alineatul (3),
având în vedere propunerea Comisiei Europene
JO C […], […], p. […]. ,
întrucât:
(1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă.
(2) Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor disponibilizați ca urmare directă a crizei financiare și economice mondiale.
(3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.
(4) La 5 februarie 2010, Polonia a prezentat o cerere de mobilizare a FEG cu privire la concedierile din două întreprinderi a căror activitate se încadrează în NACE revizuirea 2 diviziunea 29 („Fabricarea autovehiculelor, remorcilor și semiremorcilor”) în regiunea NUTS II Wielkopolskie (PL41) și a completat-o prin informații suplimentare transmise până la 6 iulie 2010.
Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr.
1927/2006.
În consecință, Comisia propune mobilizarea unei sume de 633 077 EUR.
(5) Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Polonia.
DECID:
Articolul 1
În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare (FEG) pentru alocarea sumei de 633 077 EUR, sub formă de credite de angajament și credite de plată.
Articolul 2
Prezenta decizie se publică în Jurnalul Oficial al Uniunii Europene .
Adoptată la,
Pentru Parlamentul European Pentru Consiliu
Președintele Președintele
EXPUNERE DE MOTIVE
I. Context
Fondul european de ajustare la globalizare a fost creat pentru a furniza un sprijin suplimentar lucrătorilor afectați de consecințele schimbărilor majore din structura comerțului mondial.
Potrivit dispozițiilor de la punctul 28 din Acordul interinstituțional din 17 mai 2006 privind disciplina bugetară și buna gestiune financiară și dispozițiilor de la articolul 12 din Regulamentul (CE) nr.
1927/2006
JO L 406, 30.12.2006, p.
1. , fondul nu poate depăși o sumă maximă de 500 de milioane EUR, eliberată din marja rămasă sub plafonul de cheltuieli generale pentru exercițiul precedent și/sau din creditele de angajament anulate din cele două exerciții financiare precedente, cu excepția celor aferente rubricii 1b.
Sumele necesare se înscriu în buget ca provizion de îndată ce sunt identificate marje suficiente și/sau angajamentele anulate.
În ceea ce privește procedura, pentru a activa fondul în cazul în care o cerere este evaluată pozitiv, Comisia prezintă autorității bugetare o propunere de mobilizare a fondului și, concomitent, o cerere corespondentă de transfer.
În paralel, se poate organiza un dialog trilateral pentru a se ajunge la un acord privind utilizarea fondului și sumele solicitate.
Acesta poate avea o formă simplificată.
II.
Situația actuală: propunerea Comisiei
La 29 octombrie 2010, Comisia a adoptat o nouă propunere referitoare la o decizie de mobilizare a FEG în favoarea Poloniei, pentru sprijinirea reintegrării pe piața muncii a lucrătorilor concediați din cauza crizei financiare și economice mondiale.
Aceasta este cea de-a 28-a cerere care urmează să fie examinată în cadrul bugetului 2010 și se referă la mobilizarea din FEG a unei sume totale de 633.077 EUR pentru Polonia.
Cererea privește 1104 de concedieri (590 dintre acestea făcând obiectul asistenței) din 66 de întreprinderi încadrate în diviziunea 29 a NACE Rev.
2 („Fabricarea autovehiculelor, a remorcilor și a semiremorcilor”) în cursul perioadei de referință de nouă luni cuprinsă între 1 martie și 30 decembrie 2009.
Cererea în cauză, cazul EGF/2010/004 PL/Wielkopolskie Automotive, a fost prezentată Comisiei la 5 februarie 2010 și completată cu informații suplimentare până la 6 iulie 2010.
Cererea s-a bazat pe criteriul de intervenție de la articolul 2 litera (b) din Regulamentul FEG, care impune o cerință privind disponibilizarea într-o perioadă de referință de 9 luni a cel puțin 500 de salariați din întreprinderi care își desfășoară activitatea într-un stat membru în aceeași diviziune a NACE a doua revizuire situată într-o regiune sau două regiuni învecinate de la nivel NUTS II, și a fost prezentată cu respectarea termenului limită de 10 săptămâni (articolul 5 din regulament).
Evaluarea Comisiei s-a bazat pe evaluarea legăturii dintre concedierile în cauză și schimbările majore suferite de structura comerțului mondial sau criza financiară, pe caracterul neprevăzut al concedierilor în cauză, pe o demonstrare a numărului concedierilor și a respectării criteriilor de la articolul 2 litera (a), pe explicația dată caracterului neprevăzut al acestor concedieri, pe identificarea întreprinderilor care operează concedierile și a lucrătorilor vizați de asistență, pe teritoriul în cauză, autoritățile acestuia și părțile interesate, pe impactul produs de concedieri asupra ocupării forței de muncă la nivel local, regional sau național, pe pachetul coordonat de servicii personalizate ce urmează să fie finanțate, inclusiv compatibilitatea acestuia cu acțiunile finanțate de fondurile structurale, pe datele în care au fost inițiate sau urmau să fie inițiate serviciile personalizate pentru lucrătorii afectați, pe procedurile de consultare a partenerilor sociali, precum și pe sistemele de gestiune și de control.
Potrivit evaluării Comisiei, cererea îndeplinește criteriile de eligibilitate stabilite prin Regulamentul FEG și se recomandă autorității bugetare să aprobe cererea.
În vederea mobilizării fondului, Comisia a prezentat autorității bugetare o cerere de transfer (DEC 42/2010) al unei sume globale de 633 077 EUR din rezerva FEG (40 02 43) în credite de angajament și de la linia bugetară „Program-cadru pentru competitivitate și inovație — Program pentru inovație și spirit antreprenorial” (01 04 04) în credite de plată către liniile bugetare aferente FEG (04 05 01).
Raportoarea salută faptul că serviciile Comisiei identifică surse alternative de credite de plată, altele decât fondurile FSE neutilizate, în conformitate cu solicitările repetate ale Parlamentului European.
Cu toate acestea, raportoarea consideră că alegerea făcută în ultimele cazuri (linia bugetară destinată sprijinirii spiritului antreprenorial și inovării) nu este satisfăcătoare, date fiind deficiențele grave cu care se confruntă Comisia în implementarea programelor privind competitivitatea și inovarea.
Într-o perioadă de criză economică, ar trebuie ca, de fapt, aceste credite să fie mai degrabă majorate.
Raportoarea invită Comisia să își continue eforturile de a identifica în viitor linii bugetare mai adecvate pentru credite de plată.
AII permite mobilizarea fondului în limita plafonului anual de 500 de milioane EUR.
În 2010, autoritatea bugetară a aprobat deja șaisprezece propuneri de mobilizare a fondului și un transfer pentru asistență tehnică, în valoare totală de 54 878 360 EUR, care s-au adăugat la suma suplimentară de 26 732 196 EUR aferentă celorlalte propuneri aflate în discuție (inclusiv prezenta propunere), ceea ce înseamnă că a rămas disponibilă o sumă de 418 389 444 EUR până la sfârșitul lui 2010.
III.
Procedură
Comisia a prezentat o cerere de transfer
DEC 42/2010 din 29 octombrie 2010. în vederea înscrierii în bugetul 2010 a unor credite de angajament și de plată specifice, conform cerințelor de la punctul 28 din Acordul interinstituțional din 17 mai 2006.
Dialogul trilateral privind propunerea de decizie prezentată de Comisie privind mobilizarea FEG ar putea eventual îmbrăca o formă simplificată (un schimb de scrisori), în conformitate cu articolul 12 alineatul (5) din temeiul juridic, exceptând cazul în care Parlamentul European și Consiliul nu ajung la un acord.
Potrivit unui acord intern, Comisia pentru ocuparea forței de muncă și afaceri sociale (EMPL) ar trebui să ia parte la acest proces pentru a oferi un sprijin și o contribuție constructive la evaluarea cererilor de asistență din partea fondului.
În urma examinării cererii, Comisia EMPL din cadrul Parlamentului European și-a exprimat poziția privind mobilizarea fondului, astfel cum se prezintă în scrisoarea anexată la prezentul raport.
Declarația comună a Parlamentului European, a Consiliului și a Comisiei adoptată cu ocazia reuniunii de conciliere din 17 iulie 2008 a confirmat importanța asigurării unei proceduri rapide pentru adoptarea deciziilor de mobilizare a fondului, cu respectarea Acordului interinstituțional.
ANEXĂ: SCRISOAREA COMISIEI PENTRU OCUPAREA FORȚEI DE MUNCĂ ȘI AFACERI SOCIALE
ES/jm
D(2010)59717
Dlui Alain Lamassoure
Președintele Comisiei pentru bugete
ASP 13E158
Ref.: Avizul privind mobilizarea Fondului european de ajustare la globalizare (FEG) în cazul EGF/2010/004 PL/Wielkopolskie Automotive (COM(2010)616 final) Stimate domnule Lamassoure,
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2010/004 PL/Wielkopolskie Automotive și au adoptat următorul aviz.
Comisia EMPL și Grupul de lucru pentru FEG se pronunță în favoarea mobilizării fondului pentru a da curs acestei cereri.
În acest sens, Comisia EMPL prezintă câteva observații, fără să pună totuși sub semnul întrebării transferul de credite de plată.
Deliberările din cadrul Comisiei EMPL au plecat de la următoarele considerente:
A) întrucât această cerere îndeplinește cerințele de la articolul 2b din Regulamentul FEG și include 590 dintre cele 1 104 concedieri care au avut loc în perioada de referință de nouă luni între 1 martie și 30 noiembrie 2009 în regiunea NUTS II Wielkopolskie din Polonia, încadrată în diviziunea 29 a NACE Rev.
2 (Fabricarea autovehiculelor, a remorcilor și a semiremorcilor);
B) întrucât criza economică și financiară a cauzat un declin serios în prima jumătate a anului 2009 în ceea ce privește producția automobilelor în Polonia, ce a scăzut cu 51,3% față de perioada omoloagă din 2008; întrucât această scădere a fost și mai accentuată în sectorul autocamioanelor – 73% față de perioada omoloagă din 2008;
C) întrucât Comisia a evidențiat că scăderea vânzărilor și a comenzilor a determinat concedieri și la nivelul a numeroși subcontractanți;
D) întrucât Comisia afirmă că anumiți producători de piese pentru automobile au în vedere relocarea producției lor în țări din Africa, din cauza pierderii avantajului competitiv de către Polonia, ceea ce va conduce la noi concedieri în industria automobilistică;
E) întrucât Comisia declară de asemenea că angajatorii au manifestat rezerve în concedierea lucrătorilor, temându-se că după criză le va fi dificil să angajeze personal înalt-calificat; întrucât, prin urmare, antreprenorii polonezi au preferat să-și țină personalul în concediu sau în formare profesională în perioada de producție redusă, ceea ce a permis păstrarea locurilor de muncă pentru un număr important de angajați, precum și asigurarea că producția poate crește rapid în caz de creștere a comenzilor;
F) întrucât, cu toate acestea, lucrătorii mai slab calificați și mai ales cei cu contracte pe durate scurte au fost mai afectați atunci când producția a fost întreruptă temporar;
G) întrucât la sfârșitul primului semestru din 2009, numărul angajaților din acest domeniu scăzuse cu 16,4% față de aceeași perioadă în 2008;
H) întrucât nu este clar dacă 590 vor fi cu adevărat incluși în aceste măsuri, dat fiind că numărul total de lucrători prevăzuți în cifra calculată pentru asistență se ridică la doar 583;
I) întrucât 75,4% dintre lucrătorii concediați sunt femei, iar 71,2% dintre lucrători au între 25 și 54 de ani;
J) întrucât 87,5% dintre persoanele concediate sunt lucrători calificați în metalurgie, construcții metalice și asimilați ;
K) întrucât Comisia susține că sprijinul FEG a fost oferit tuturor lucrătorilor concediați; întrucât, însă, unii dintre aceștia și-au găsit deja un alt loc de muncă, s-au pensionat ori nu și-au manifestat interesul de a participa la măsurile propuse; întrucât Comisia susține și că, în plus, sistemul de mobilizare a FEG în Polonia impune ca lucrătorii beneficiari ai asistenței să fie înregistrați oficial ca șomeri la agențiile locale de șomaj și întrucât, prin urmare, ar putea exista un mic număr de persoane care nu se încadrează în niciuna dintre categoriile menționate deoarece nu s-au înregistrat ca șomeri și nu vor participa, așadar, la măsuri,
Prin urmare, Comisia pentru ocuparea forței de muncă și afaceri sociale recomandă Comisiei pentru bugete, competentă în fond, includerea următoarelor sugestii în propunerea de rezoluție ce urmează a fi adoptată cu privire la cererea Poloniei:
1. este de acord cu Comisia că sunt îndeplinite condițiile pentru o contribuție financiară în temeiul Regulamentului FEG;
2. constată că autoritățile poloneze au propus pachetul coordonat de servicii personalizate tuturor lucrătorilor, dar, din diferite motive, numai o parte a lucrătorilor concediați a participat în final la aceste măsuri;
3. reamintește cererea EGF/2010/006 PL/H.Cegielski-Poznan referitoare la 658 de concedieri în aceeași regiune, a unei întreprinderi producătoare de motoare diesel în doi timpi folosite la nave și centrale electrice, precum și la patru dintre furnizorii acestei întreprinderi ;
4. regretă că, având în vedere diferența de tratament dintre lucrătorii calificați și cei necalificați cu contracte de muncă pe durată determinată, cererea nu indică nivelul de studii al lucrătorilor concediați;
5. se întreabă dacă lucrătorii nu beneficiază de asistență generală în vederea găsirii unui loc de muncă;
6. solicită mai multe informații legate de formarea personalizată și de măsurile de reconversie profesională în ceea ce privește obiectivele formării, durata acesteia și natura certificatelor, diplomelor și licențelor care pot fi obținute;
7. se întreabă dacă promovarea antreprenoriatului și ajutorul pentru activitățile independente includ alte forme de sprijin decât cel financiar, cum ar fi de exemplu îndrumarea sau consilierea lucrătorilor.
Cu stimă,
Pervenche Berès
REZULTATUL VOTULUI FINAL ÎN COMISIE
Data adoptării
2.12.2010
Rezultatul votului final
+:
–:
0:
18
2
Membri titulari prezenți la votul final
Damien Abad, Lajos Bokros, José Manuel Fernandes, Eider Gardiazábal Rubial, Salvador Garriga Polledo, Jens Geier, Lucas Hartong, Sergej Kozlík, Jan Kozłowski, Alain Lamassoure, Giovanni La Via, Vladimír Maňka, Barbara Matera, Dominique Riquet, László Surján, Helga Trüpel, Angelika Werthmann
Membri supleanți prezenți la votul final
Paul Rübig, Georgios Stavrakakis
Membri supleanți (articolul 187 alineatul (2)) prezenți la votul final
Jan Mulder
