Răspuns dat de dl Andor în numele Comisiei
(10 martie 2010)
În conformitate cu Tratatul privind funcționarea Uniunii Europene, protecția socială, inclusiv pensiile, țin de competența statelor membre.
Prin urmare, Comisia nu se implică în elaborarea sistemelor naționale de pensii.
Cu toate acestea, statele membre și Comisia au fost de acord să lucreze în cadrul metodei deschise de coordonare asupra aspectelor referitoare la protecția socială și la incluziunea socială (MDC socială), cu privire la pensii.
Obiectivele comune asupra cărora au convenit statele membre în domeniul pensiilor se concentrează asupra a trei puncte principale: în primul rând, pensiile pentru vechime în muncă ar trebui să fie adecvate și nu ar trebui să constituie o povară neloială asupra niciunei părți speciale a populației.
În al doilea rând, sistemele de pensii ar trebui să fie viabile din punct de vedere politic și financiar.
În al treilea rând, sistemele de pensii ar trebui să fie adaptate la cerințele societății moderne și transparente pentru cei care beneficiază de ele http://ec.europa.eu/social/main.jsp?catId=755&langId=en. .
Un aspect esențial al colaborării din cadrul MDC sociale este evaluarea comună a Comisiei și a Consiliului cu privire la raporturile naționale referitoare la strategiile pentru protecția socială și incluziunea socială, prezentate de statele membre.
Astfel de rapoarte comune evaluează progresul realizat în punerea în aplicare a obiectivelor comune, stabilesc priorități principale și identifică bune practici și abordări inovatoare de interes comun pentru statele membre.
Raportul comun pe 2009, care include o analiză a raporturilor naționale referitoare la strategii http://ec.europa.eu/social/main.jsp?catId=757&langId=en. și este completat cu un set de profiluri în funcție de țări, identifică provocări majore pentru sistemele naționale de pensii.
Raportul comun pe 2010 și documentul justificativ analizează impactul pe care îl are criza asupra pensiilor.
Comisia și Consiliul vor adopta versiunile finale ale acestor documente în martie 2010.
De asemenea, Comisia evaluează provocarea economică și bugetară pe care o prezintă sistemele de pensii, având în vedere îmbătrânirea populației, pe baza proiectelor macroeconomice și bugetare pe termen lung.
Aceste proiecte sunt realizate în comun de Comisie și statele membre în cadrul Comitetului pentru politică economică http://europa.eu/epc/working_groups/ageing_en.htm. .
O versiune actualizată a evaluării realizate de acestea, „Raportul privind îmbătrânirea populației”, a fost publicată în 2009, iar publicarea următorului raport este programată pentru 2012.
În conformitate cu orientările politice formulate de președintele Comisiei pentru perioada 2010-2015, în 2010 ar trebui să fie depuse eforturi suplimentare cu privire la caracterul adecvat și viabil al pensiilor, ca urmare a crizei.
Aceste eforturi suplimentare vor include publicarea unei cărţi verzi privind elaborarea unui cadru european pentru pensii adecvate și viabile, precum și un proces de reflecție privind serviciile publice și serviciile sociale, recunoscând astfel importanța lor în cadrul modelului social european.
