Întrebarea cu solicitare de răspuns scris E-008916/2011
adresată Comisiei
Articolul 117 din Regulamentul de procedură
Rareş-Lucian Niculescu (PPE)
(6 octombrie 2011)
Subiect: Dezvoltarea acvaculturii europene
Acvacultura europeană asigură doar circa 2% din producţia mondială.
UE este nevoită să importe cantităţi mari de produse provenite din acvacultură, importurile reprezentând circa 65% din oferta totală de peşte disponibilă pe pieţele europene.
În aceste condiţii, Comisia este rugată să precizeze care sunt modalităţile avute în vedere, în viitoarea Politică Comună privind Pescuitul, dar şi în viitoarea Politică Agricolă Comună, de a crea condiţiile de dezvoltare ale acvaculturii europene.
