Întrebarea cu solicitare de răspuns scris E-000890/2012
adresată Comisiei
Articolul 117 din Regulamentul de procedură
Petru Constantin Luhan (PPE)
(2 februarie 2012)
Subiect: Interzicerea ambalării în plastic a alimentelor destinate copiilor
Conform unor studii recente, multe ambalaje din plastic conțin substanțe chimice dăunătoare, precum DEHP și bisfenol A.
Acestea pot fi absorbite de mâncarea din interior, iar consumarea lor are urmări dăunătoare asupra sănătății copiilor.
Având în vedere aceste studii recente, are Comisia în vedere interzicerea ambalării în plastic a alimentelor destinate copiilor?
