Răspuns dat de domnul Cioloș în numele Comisiei
(29 februarie 2012)
Ajutoarele care pot fi acordate pentru adaptarea exploatațiilor din sectorul laptelui la normele comunitare în vigoare sunt de două tipuri: —
un ajutor pentru investiții destinat tinerilor agricultori, care poate atinge 60% din costul suplimentar asociat punerii în aplicare a normei în zonele defavorizate și 50% în celelalte zone, în măsura în care acest cost este suportat în termen de 36 de luni de la instalarea tânărului agricultor, iar acesta din urmă este identificat ca atare în planul de dezvoltare agricolă la care se face referire la articolul 22 alineatul (1) litera (c) din Regulamentul (CE) nr.
1698/2005 al Consiliului JO L 277, 21.10.2005, p.
1 . , cu condiția ca acest lucru să fie prevăzut în programul de dezvoltare rurală al României;
—
un ajutor de minimis care poate atinge 7 500 EUR pentru fiecare beneficiar și fiecare perioadă de trei ani fiscali, în limitele unui cuantum maxim stabilit, pentru România, la 98 685 000 EUR pentru aceeași perioadă, conform dispozițiilor Regulamentului (CE) nr.
1535/2007 al Comisiei JO L 337, 21.12.2007, p.
35 . .
Ajutoarele menționate nu sunt accesibile întreprinderilor în dificultate, nici celor care ar avea de rambursat ajutoare declarate incompatibile cu piața internă, atâta vreme cât nu s-a efectuat rambursarea sau cât cuantumul acesteia nu a fost depus într-un cont blocat (cu dobânzile aferente în ambele cazuri).
