10 ani de Uniune Economică şi Monetară (UEM)
Uniunea economică şi monetară
2008-05-07 - 17:09
Comisarul european pentru afaceri economice şi monetare, Joacquin Almunia, a făcut o declaraţie cu privire la aniversarea a zece ani a Uniunii Economice şi Monetare - "EMU@10".
În iunie 1998 şefii de stat şi de guvern au decis în unanimitate că 11 state membre, şi anume Belgia, Germania, Spania, Franţa, Irlanda, Italia, Luxemburg, Ţările de Jos, Austria, Portugalia şi Finlanda îndeplinesc condiţiile necesare în vederea introducerii monedei unice, începând cu 1 ianuarie 1999.
Introducerea monedei Euro în 1999 a reprezentat un pas important pentru integrarea europeană, reprezentând unul din succesele sale majore: aproximativ 320 milioane de cetăţeni europeni folosesc moneda unică şi se bucură de avantaje care se vor extinde pe măsură ce şi alte ţări vor adopta moneda Euro.
La 1 ianuarie 1999 a debutat cea de-a treia fază a Uniunii Economice şi Monetare.
De la această dată, unitatea monetară ECU a fost înlocuită de moneda unică Euro.
În primii trei ani Euro a fost folosit doar ca moneda virtuală pentru efectuarea de operaţiuni de plată care nu implicau bancnote şi monede, precum şi în scopuri contabile, în timp ce vechile monede, considerate subunităţi ale euro, continuau să fie folosite pentru efectuarea de plăţi în numerar, fiind ulterior înlocuite fizic cu bancnote şi monede euro în 2002.
Numărul statelor membre participante s-a majorat la 12 la data de 1 ianuarie 2001, când Grecia a intrat în stadiul al treilea al UEM.
Slovenia s-a alăturat zonei euro ca cel de-al 13 stat membru la 1 ianuarie 2007, fiind urmată un an mai târziu de Cipru şi Malta.
20080507IPR28513 Website-ul Comisiei Europene - Afaceri Economice şi Monetare
RO
1
LINK
http://ec.europa.eu/economy_finance/focuson/focuson12123_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
