ÎNTREBARE ORALĂ URMATĂ DE O DEZBATERE O-0113/08
în conformitate cu articolul 108 din Regulamentul de procedură
de
Edit Herczog
, în numele Grupului PSE ,
Nicole Fontaine
, în numele Grupului PPE-DE
Consiliul
Subiect: Pe calea îmbunătățirii mediului pentru IMM-uri în cadrul Europe-Small Business Act
Luând în considerare rolul important al IMM-urilor pentru economia Europei și contribuția lor la competitivitatea Uniunii Europene și la ocuparea forței de muncă, IMM-urile asigurând peste 100 de milioane de locuri de muncă, contribuind la creșterea economică, fiind o sursă majoră de inovare, promovând egalitatea între sexe și dezvoltarea regională,
1.
Poate Consiliul să confirme Parlamentului European că intenționează să aprobe în mod formal SBA în cadrul Consiliului European pentru a asigura gradul înalt de vizibilitate necesar și angajamentul ferm al statelor membre față de principiile sale?
2.
Poate Consiliul să confirme faptul că intenționează să integreze raporturile SBA în cadrul rapoartelor anuale privind programul de reformă care trebuie pus în aplicare conform strategiei de la Lisabona, sub forma unui capitol nou, distinct?
3.
Care sunt acțiunile concrete pe care dorește să le întreprindă Consiliul pentru a garanta că impactul pozitiv al principiului „a gândi mai întâi la scară mică” asupra mediului de afaceri va aduce cu adevărat schimbări la nivel național, regional și local?
4.
În contextul crizei de pe piața financiară, IMM-urile dețin un rol semnificativ în garantarea competitivității economiei UE.
Care sunt măsurile pe care Consiliul dorește să le întreprindă pentru a permite IMM-urilor un acces durabil la surse de finanțare?
