Avanpremieră, 2 - 5 februarie 2009, Strasbourg
2009-01-29 - 13:24
Puncte esenţiale ale sesiunii plenare, Strasbourg 2-5 februarie 2009
• Sancţionarea angajatorilor de imigranţi ilegali
• A doua analiză strategică a situaţiei energetice în UE
• Sesiune solemnă cu preşedintele Autorităţii Naţionale Palestiniene, Mahmud Abbas
• Repatrierea deţinuţilor de la Guantanamo şi presupusele activităţi CIA pentru transportarea şi detenţia ilegală de prizonieri
• Situaţia din Kosovo şi rolul UE
• 2050: Viitorul începe azi – recomandări pentru o viitoare politică integrată a protecţiei mediului în UE
LUNI, 2 februarie 2009
A doua analiză strategică a situaţiei energetice în UE - raportor Anne Laperouze (ALDE, Franţa)
Parlamentul European va adopta raportul cu privire la analiza strategică a situaţiei energetice în UE, temă ce se va afla pe agenda următorului Consiliul European din martie 2009.
Viitoarea politică energetică a UE ar trebui să includă planuri de acţiune în caz de urgenţă, interconexiuni mai bune între statele membre şi noi obiective privind schimbările climatice, inclusiv creşterea ponderii energiilor regenerabile la 60% din consumul total de energie.
O strategie pentru spaţiile naturale din Europa - raportor Gyula Hegyi (PSE, Ungaria)
Comisia pentru mediu va înainta plenului PE un raport referitor la spaţiile naturale din Europa, solicitând Comisiei Europene să includă conservarea acestora printre priorităţile strategiei privind schimbările climatice.
Parlamentul susţine elaborarea unei strategii specifice privind spaţiile naturale din UE, complementară altor instrumente existente deja în acest domeniu, şi subliniază importanţa consolidării reţelei Natura 2000.
Nediscriminarea pe criterii de gen şi solidaritatea intergeneraţională, raportor Anna Záborská (PPE-DE, Slovacia)
Parlamentul va adopta un raport din iniţiativă proprie referitor la nediscriminarea pe criterii de gen şi solidaritatea intergeneraţională.
Temele abordate în raport se referă la discrepanţa între rata de angajare a femeilor şi cea a bărbaţilor, recunoaşterea muncii de îngrijire realizată de femei şi îmbunătăţirea politicilor de conciliere a vieţii de familie cu activitatea profesională.
Standarde pentru primirea solicitanţilor de azil şi a refugiaţilor: vizitele Comisiei PE pentru libertăţi civile - raportor Martine Roure (PSE, Franţa)
În acest raport membrii comisiei LIBE fac un bilanţ al vizitelor efectuate în perioada 2005-2008 în centrele de primire din statele membre.
Condiţii de trai scăzute, igienă precară, asistenţă juridică şi medicală insuficientă şi lipsa solidarităţii unor state membre cu ţările aflate la periferia UE sunt câteva din concluziile raportului Roure.
MARŢI, 3 februarie 2009
Combaterea exploatării sexuale a copiilor şi a pornografiei infantile - raportor de Roberta Angelilii (UEN, Italia)
Incriminarea manipulării şi acostării copiilor pe internet în scopuri sexuale ("grooming"), clasificarea turismului sexual cu copii drept infracţiune sunt unele dintre măsurile propuse de deputaţii europeni din cadrul comisiei PE pentru libertăţi civile, justiţie şi afaceri interne.
Sancţionarea angajatorilor de imigranţi ilegali - raportor Claudio Fava (PSE, Italia)
În Uniunea Europeană lucrează între 4.5 şi 8 milioane de imigranţi ilegali în sectoare precum construcţiile, agricultură, turism.
Potrivit noii propuneri de directivă, angajatorii acestora vor fi sancţionaţi în timp ce imigranţilor li se vor oferi condiţii legale de muncă.
Raportul va fi votat miercuri.
Repatrierea deţinuţilor de la Guantanamo şi presupusele activităţi CIA pentru transportarea şi detenţia ilegală de prizonieri
Consiliul şi Comisia Europeană vor face declaraţii cu privire la repatrierea şi reinstalarea deţinuţilor de la Guantanamo în contextul deciziei preşedintelui SUA, Barack Obama, de a închide acest centru de detenţie.
Pe ordinea de zi se află şi problematica folosirii a unor ţări europene de către CIA pentru transportarea şi deţinerea ilegală de prizonieri.
În ultima parte a zilei, va fi tratată întrebarea orală referitoare la protecţia minorităţilor naţionale tradiţionale, etnice şi imigrante în Europa .
MIERCURI, 4 februarie 2009
2050: Viitorul începe azi – recomandări pentru o viitoare politică integrată a protecţiei mediului în UE - raportor (PPE-DE, Germania)
Raportul final al comisiei temporare pentru schimbări climatice oferă recomandări pentru viitoarea politică integrată a protecţiei mediului, subliniind importanţa menţinerii obiectivului de menţinere a creşterii temperaturii medii globale cu 2˚C. Totodată se solicită reducerea emisiilor de gaze cu efect de seră cu 25-40% până în 2020 şi se recomandă măsuri detaliate ce ar trebui luate în sectorul economic pentru a atinge aceste obiective ambiţioase.
Sesiune solemnă cu preşedintele Autorităţii Naţionale Palestiniene, Mahmud Abbas
În data de 4 februarie, Mahmud Abbas, preşedintele Autorităţii Naţionale Palestiniene, a fost invitat să se adreseze plenului Parlamentului European în contextul Anului Dialogului Intercultural.
Sesiunea solemnă va fi urmată de o conferinţă de presă.
Situaţia din Kosovo şi rolul UE
Declaraţiile Comisiei şi ale Consiliului cu privire la Kosovo si rolul UE în această regiune vor fi urmate de o dezbatere parlamentară care va începe la orele 15.00
În continuare, Consiliul şi Comisia vor face declaraţii referitoare la efectele crizei financiare asupra industriei de automobile .
Pe ordinea de zi se mai află declaraţiile Comisiei şi ale Consiliului cu privire la protecţia diplomatica si consulara a cetăţenilor UE în ţări terţe.
Articolul 20 al Tratatului CE oferă tuturor cetăţenilor UE dreptul la protecţie diplomatică şi consulară din partea unui alt stat membru dacă statul membru de origine nu deţine o misiune diplomatică în statul terţ.
Comisia Europeană doreşte să îmbunătăţească informaţia disponibilă cetăţenilor şi să creeze "birouri comune" ale statelor membre în state terţe.
JOI, 5 februarie 2009
Norme privind introducerea pe piaţă şi utilizarea furajelor - raportorul Friedrich-Wilhelm Graefe zu Baringdorf (Grupul Verzilor, Germania)
Parlamentul European va vota cu privire la propunerea de regulament privind introducerea pe piaţă şi utilizarea furajelor, prin care se intenţionează o modernizare a cadrului legal al circulaţiei şi etichetării materiilor prime ale furajelor.
Acţiuni de informare şi promovare pentru produsele agricole pe piaţa internă - raportor Constantin Dumitriu (PPE-DE, România)
Parlamentul European va adopta, în procedura de consultare, raportul cu privire la modificarea unui regulament ce se referă la acţiunile de informare şi promovare pentru produsele agricole pe piaţa internă şi în ţările terţe.
Drepturile omului în lume
Sesiunea plenară se va încheia cu trei dezbateri referitoare la situaţia drepturilor omului în lume.
Subiectele aflate pe agendă sunt: Sri Lanka, Filipine şi situaţia refugiaţilor din Burma/Myanmar în Tailanda.
Briefing de presă
Parlamentul European (Bruxelles) - vineri, 30 ianuarie, orele 11.00 am, PHS 0A50
Parlamentul European (Strasbourg) - luni, 2 februarie, orele 4.30 pm, LOW 20090123BRI47059 Proiect de ordine de zi Urmăriţi sesiunea plenară în direct
RO
1
LINK
/sides/indexPartSession.do?reference=2009-02&language=RO
RO
2
LINK
/wps-europarl-internet/faces/live/live-video.jsp?language=ro
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-001-RO DOC XML V0//RO
Imigrare
Sancţionarea angajatorilor de imigranţi ilegali
2009-01-29 - 13:24
În Uniunea Europeană lucrează între 4.5 şi 8 milioane de imigranţi ilegali în sectoare precum construcţiile, agricultură, turism.
Potrivit noii propuneri de directivă, angajatorii acestora vor fi sancţionaţi în timp ce imigranţilor aflaţi ilegali li se vor oferi condiţii legale de muncă.
Raportul elaborat de Claudio Fava (PSE, Italia), ce urmează a fi dezbătut în 3 februarie în plenul Parlamentului European, a fost adoptat de o largă majoritate în cadrul comisiei parlamentare pentru libertăţi civile, justiţie şi afaceri interne, ceea ce oferă posibilitatea adoptării directivei în primă lectură.
Prezenta propunere de directivă, împreună cu directiva privind returnarea şi cea referitoare la card-ul albastru pentru lucrătorii cu înaltă calificare profesională, face parte din pachetul legislativ propus de Comisia Europeană, care are ca obiectiv general reducerea imigraţiei ilegale şi încurajarea celei legale.
Sancţiuni penale
Directiva prevede sancţiuni penale împotriva angajatorilor pentru infracţiuni repetate, angajarea unui număr mare de persoane care se află într-o situaţie neregulamentară, în cazul în care se aplică practici de exploatare, dacă angajatul este victima traficului cu fiinţe umane şi acest fapt este cunoscut angajatorului sau dacă angajatul este minor.
Recuperarea salariilor neplătite
Un angajator care este găsit vinovat trebuie să returneze orice ajutor de stat primit în ultimii ani şi trebuie să plătească o amendă graduală în funcţie de numărul imigranţilor ilegali încadraţi.
În plus, acesta trebuie să plătească toate impozitele şi alte taxe pe care ar fi trebuit să le plătească dacă lucrătorul ar fi fost angajat în mod legal, iar unde este cazul costurile legate de returnarea migrantului.
Se presupune că relaţia de muncă este de cel puţin trei luni, cu excepţia cazului în care angajatorul sau angajatul pot dovedi contrariul.
Deputaţii europeni au solicitat ca procedurile necesare pentru recuperare a salariilor neplătite să fie automate şi să nu necesite acţiuni suplimentare din partea angajatului.
Europarlamentarii au pledat pentru ca statele membre să stabilească amenzi reduse pentru persoanele care folosesc serviciile imigranţilor clandestini în gospodăriile particulare, asigurându-se însă că nu are loc exploatarea acestora.
Depunerea unei plângeri
Parlamentul doreşte ca statele membre să stabilească un mecanism care să ofere posibilitatea imigranţilor ilegali de a depune o plângere.
Părţilor terţe desemnate de statele membre, precum sindicatele, ar trebui să li se permită să denunţe un angajator de imigranţi ilegali fără însă a exista riscul de a fi judecaţi din cauza faptului că ar oferi asistenţă unei persoane care se află în mod ilegal pe teritoriului statului membru.
În cazul în care imigranţii ilegali cooperează în procesul intentat angajatorului, aceştia vor putea obţine un permis de şedere pentru o perioada limitată.
Inspecţii eficiente
Statelor membre li se solicită să întreprindă inspecţii regulate pentru a controla angajarea imigranţilor ilegali.
Inspectorii trebuie să solicite angajatorilor să controleze valabilitatea permisului de şedere al angajaţilor non-UE şi să informeze autoritatea naţională competentă cu privire la orice nouă recrutare a unor cetăţeni non-UE.
Cadrul legal din România
Potrivit studiului de impact al Comisie Europene, OUG nr.
194/2002 privind regimul străinilor în România nu conţine prevederi care să sancţioneze angajatorii de imigranţi ilegali.
Există însă prevederi care stabilesc sancţiuni administrative sau penale în acest domeniu.
Pentru cetăţenii străini care au acces pe piaţa muncii în baza unor acorduri bilaterale, angajatorii trebuie să informeze în scris Autoritatea pentru Străini, în primele cinci zile de la intrarea cetăţeanului străin pe teritoriul României.
Facilitarea, cu orice mijloace a şederii ilegale a unui cetăţean străin este considerată drept o infracţiune minoră, fiind sancţionată cu o amendă.
O altă prevedere legală, cu caracter de sancţiune complementară, stipulează că angajatorul trebuie să suporte cheltuielile de mutare în ţara de origine a cetăţeanului străin angajat în mod ilegal sau al cărui permis de şedere a expirat.
Potrivit Codului Muncii acceptarea muncii unei persoane fără a încheia un contract de muncă, este sancţionată cu o amendă cuprinsă între 1500 şi 2 000 RON pentru orice persoană identificată, fără a depăşi valoarea cumulativă de 100 000 RON.
De asemenea, potrivit legii 203/1999 privind permisele de muncă, "încadrarea in munca sau menţinerea în munca a unui străin care nu are permis de munca valabil de către o persoana fizica sau juridica din România, cu excepţia unor cazurilor (a se vedea articolul 5 al prezentei legi), constituie contravenţie si se sancţionează cu amenda de la 5 000 RON la 10 000 RON."
Aceste sancţiuni se aplică angajatorului şi nu cetăţeanului străin.
Raportor: Claudio Fava (PSE, Italia)
Procedură: codecizie, prima lectură
Dezbatere: marţi, 3.02.2009
Vot: miercuri, 4.02.2009 A6-0026/2009 Sancţiuni aplicate angajatorilor de resortisanţi din ţările terţe aflaţi în situaţie de şedere ilegală
RO
1
REF-DOC
/oeil/file.jsp?id=5489642
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-COVER-RO DOC XML V0//RO
-//EP//TEXT IM-PRESS 20090123BRI47059 ITEM-002-RO DOC XML V0//RO
Energie
A doua analiză strategică a situaţiei energetice în UE
2009-01-29 - 13:24
Parlamentul European va adopta raportul elaborat de Anne Laperouze (ALDE, Franţa) cu privire la analiza strategică a situaţiei energetice în UE, temă ce se va afla pe agenda următorului Consiliul European din martie 2009.
Viitoarea politică energetică a UE ar trebui să includă planuri de acţiune în caz de urgenţă, interconexiuni mai bune între statele membre şi noi obiective privind schimbările climatice, inclusiv creşterea ponderii energiilor regenerabile la 60% din consumul total de energie.
Planuri naţionale de acţiune în caz de urgenţă
În urma recentei crize a gazului , pe durata căreia mulţi cetăţeni UE au fost lăsaţi fără căldură, deputaţii europeni solicită Comisiei să propună revizuirea, până la sfârşitul anului în curs, a directivei privind aprovizionarea cu gaz care datează din 2004.
Revizuirea ar trebui să includă planuri naţionale de acţiune în caz de urgenţă, cu caracter obligatoriu şi care să conţină o declaraţie comună referitoare la situaţiile de urgenţă, alocarea din stocuri disponibile către statele afectate, activarea măsurilor de urgenţă în statele neafectate sau mai puţin afectate pentru a creşte volumul gazului pentru pieţele afectate.
Un nou acord de parteneriat cu Federaţia Rusă
În ciuda tuturor planurilor de economisire a energiei, UE va continua să fie dependentă pe termen mediu de aprovizionările din ţări terţe.
Statele Uniunii Europene importă din Rusia 50% din consumul energetic, o proporţie ce va creşte la 70% până în 2030.
Comisia pentru industrie, cercetare şi energie (ITRE) sprijină negocierea unui acord mai complex cu Federaţia Rusă, care să înlocuiască Acordul de Parteneriat şi Cooperare din 1997, având în vedere că această ţară furnizează 42% din importul UE de gaz şi peste 30% din importul de ţiţei.
Mai multe conducte şi terminale de gaze naturale lichefiate
Comisia parlamentară sprijină totodată diversificarea traseelor de transport, ca de exemplu Nabucco, Turcia-Grecia-Italia (TGI) şi South Stream.
"Pe termen lung, în cazul în care situaţia politică permite, aprovizionarea din alte ţări din regiunea Mării Caspice, precum Uzbeksitan şi Iran, ar trebui să reprezinte surse de aprovizionare semnificative pentru UE."
Energie nucleară
Potrivit raportului comisiei ITRE, menţinerea energiei nucleare în mixul energetic este importantă, iar Comisiei Europene i se solicită elaborarea unei foi de parcurs pentru investiţii nucleare.
Energia nucleară trebui utilizată la cel mai înalt nivel de siguranţa tehnologică, iar ţările învecinate ale UE ar trebui să adopte standardele europene în ceea ce priveşte siguranţa nucleară.
Obiective 2050: 60-80% mai puţine emisii de gaz cu efect de seră, 60% energii regenerabile şi 35% eficienţă energetică
"Cel mai eficient mod de a îmbunătăţi securitatea energetică, inclusiv din punct de vedre al costurilor, este economisirea energiei" sunt de părere europarlamentarii, solicitând statelor membre şi Comisiei Europene adoptarea unui obiectiv obligatoriu de îmbunătăţire a eficienţei energetice cu cel puţin 20% până în 2020.
Raportor: Anne Laperouze (ALDE, Franţa)
Procedura: Iniţiativă proprie
Dezbatere: luni, 2.02.2009
Vot: marţi, 3.02.2009 A6-0013/2009 Raport referitor la a doua revizuire strategică a politicii energetice Site tematic al Comisiei Europene dedicat energiei (EN)
RO
1
REF-DOC
/oeil/FindByProcnum.do?lang=fr&procnum=INI/2008/2239
RO
2
LINK
http://ec.europa.eu/energy/strategies/2008/2008_11_ser2_en.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-001-RO DOC XML V0//RO
-//EP//TEXT IM-PRESS 20090123BRI47059 ITEM-003-RO DOC XML V0//RO
Relaţii externe
Sesiune solemnă cu preşedintele Autorităţii Naţionale Palestiniene, Mahmud Abbas
2009-01-29 - 13:24
În data de 4 februarie, Mahmud Abbas, preşedintele Autorităţii Naţionale Palestiniene, a fost invitat să se adreseze plenului Parlamentului European în contextul Anului Dialogului Intercultural.
Sesiunea solemnă va fi urmată de o conferinţă de presă.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-002-RO DOC XML V0//RO
-//EP//TEXT IM-PRESS 20090123BRI47059 ITEM-004-RO DOC XML V0//RO
Relaţii externe
Repatrierea deţinuţilor de la Guantanamo şi presupusele activităţi CIA pentru transportarea şi detenţia ilegală de prizonieri
2009-01-29 - 13:24
Consiliul şi Comisia Europeană vor face declaraţii cu privire la repatrierea şi reinstalarea deţinuţilor de la Guantanamo în contextul deciziei preşedintelui SUA, Barack Obama, de a închide acest centru de detenţie.
Pe ordinea de zi se află şi problematica folosirii a unor ţări europene de către CIA pentru transportarea şi deţinerea ilegală de prizonieri.
În cadrul reuniunii Consiliului CAGRE din 26 ianuarie 2008, miniştrii de externe UE au abordat închiderea centrului de detenţie de la Guantanamo şi posibila asistenţă UE oferită Statelor Unite, având în vedere interesele comune de combatere a terorismului, respectarea drepturilor omului şi a statului de drept.
Miniştrii au recunoscut că această temă ridică o serie de probleme politice, juridice şi de securitate.
Decizia de acceptare a foştilor deţinuţi rămâne una naţională, dar miniştrii de externe au decis să examineze posibilitatea unei acţiuni coordonate la nivel UE.
În ceea ce priveşte presupusele activităţi CIA pentru transportarea şi detenţia ilegală de prizonieri, Parlamentul European a adoptat, la 14 februarie 2007, raportul final al comisiei temporare pentru presupusa utilizare de către CIA a statelor europene pentru transportul şi detenţia ilegală a prizonierilor (TDIP), în care se arată că “cel puţin 1 245 de zboruri operate de CIA au utilizat spaţiul aerian european” în perioada 2001-2005.
Europarlamentarii regretă faptul că unele ţări europene "au închis ochii" la unele zboruri operate de CIA care, "în câteva situaţii, au fost utilizate pentru deţinerea şi transportarea ilegală de prizonieri".
În ceea ce priveşte România, deputaţii europeni au concluzionat că "nu a fost prezentată nici o dovadă definitivă care să contrazică oricare din acuzaţiile privind funcţionarea unui centru secret de detenţie pe teritoriul român.”
Rezoluţia Parlamentului European privind presupusa folosire a unor ţări europene de către CIA pentru transportarea şi deţinerea ilegală de prizonieri
-//EP//TEXT TA P6-TA-2007-0032 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-003-RO DOC XML V0//RO
-//EP//TEXT IM-PRESS 20090123BRI47059 ITEM-005-RO DOC XML V0//RO
Relaţii externe
Situaţia din Kosovo şi rolul UE
2009-01-29 - 13:24
Declaraţiile Comisiei şi ale Consiliului cu privire la Kosovo si rolul UE în această regiune vor fi urmate de o dezbatere parlamentară Dezbaterea va avea loc miercuri, la orele 15.00.
Potrivit rezoluţiei elaborate de Joost Lagendijk (grupul Verzilor/EFA, Olanda) din partea Comisiei pentru afaceri externe (AFET) se salută acordul guvernului sârb cu privire la misiunea EULEX pe teritoriul Kosovo-ului.
Deputaţii încurajează Serbia să continue cu atitudinea constructivă, aceasta fiind în concordanţă cu aspiraţiile de aderare la UE.
Având în vedre că la închiderea redacţiei, proiectul textului de rezoluţie nu era încă publicat în limba română, vom prezenta rezoluţia în detaliu după adoptarea sa în plen.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-004-RO DOC XML V0//RO
-//EP//TEXT IM-PRESS 20090123BRI47059 ITEM-006-RO DOC XML V0//RO
Energie
2050: Viitorul începe azi – recomandări pentru o viitoare politică integrată a protecţiei mediului în UE
2009-01-29 - 13:24
Raportul final al comisiei temporare pentru schimbări climatice oferă recomandări pentru viitoarea politică integrată a protecţiei mediului, subliniind importanţa menţinerii obiectivului de menţinere a creşterii temperaturii medii globale cu 2˚C. Totodată se solicită reducerea emisiilor de gaze cu efect de seră cu 25-40% până în 2020 şi se recomandă măsuri detaliate ce ar trebui luate în sectorul economic pentru a atinge aceste obiective ambiţioase.
Membrii comisiei parlamentare se declară "extrem de preocupaţi de faptul că, astfel cum se indică în numeroase rapoarte ştiinţifice recente, efectele adverse ale schimbărilor climatice sunt mult mai rapide şi mult mai grave decât se credea până acum."
În consecinţă, se solicită Comisiei să monitorizeze îndeaproape şi să analizeze cele mai recente rezultate ale cercetărilor ştiinţifice în scopul de a aprecia, în special, dacă obiectivul UE de 2ºC şi-ar atinge cu adevărat scopul de a evita schimbările climatice periculoase.
(1)
Totodată se subliniază importanţa de a stabili, de către UE şi celelalte state industrializate ca şi grup a unui obiectiv pe termen mediu de reducere a emisiilor de gaze cu efect de seră cu 25%-40% până în 2020 , precum şi a unui obiectiv pe termen lung de reducere a emisiilor cu cel puţin 80% până în 2050 comparativ cu anul 1990, continuând să se acorde atenţie scopului de a limita creşterea temperaturii globale medii la 2ºC peste nivelurile preindustriale, obţinând, astfel, o probabilitate de 50% de a realiza acest obiectiv.
(3)
Dorinţa vizionară de schimbare
Potrivit raportului comisiei temporare, în prezent ne confruntăm în aceste momente de cotitură ale politicii energetice şi climatice, reflectate în penuria din ce în ce mai acută a materiilor prime.
Tocmai din acest motiv nu "trebuie capitulat în faţa complexităţii problemei schimbărilor climatice şi pe importanţa manifestării unei dorinţe vizionare de a schimba ceva."
Recomandări detaliate pentru combaterea schimbărilor climatice
În raport sunt prezentate în detaliu o serie de măsuri, care ar trebuie luate în următoarele domenii. energie, biocarburanţi, eficienţă energetică, mobilitate, logistică, turism, captarea şi stocarea carbonului, protecţia solului, a pădurilor, managementul apei, pescuit, promovarea tehnologiilor de viitor, educaţie:
un obiectiv obligatoriu de 20% pentru eficienţa energetică până în 2020; (48)
crearea unor parteneriate pentru producerea de energie solară cu state terţe din spaţiul mediteranean (în calitate de componentă a unei politici energetice comunitare externe), care să vizeze într-o fază iniţială generarea de energie solară şi transferarea acestuia către Uniunea Europeană prin cabluri de înaltă tensiune şi care, într-o a doua fază, a putea reprezenta fundamentul pentru producerea de electricitate şi de hidrogen şi astfel pentru trecerea la o economie bazată pe energii regenerabile; (35)
obiectivul pe termen lung în sectorul construcţiilor din Europa ar trebui să fie obţinerea unor performanţe energetice neutre pentru clădirile rezidenţiale până în 2015 şi în noile clădiri comerciale şi publice până în 2020 şi acest obiectiv ar trebui extins pe termen lung pentru a include clădirile renovate; (61)
regândirea de către Comisie a conceptului unei cote pentru biocombustibili şi dezvoltarea unei politici flexibile care iau în considerare caracterul complex al producţiei de biocombustibili, inclusiv ciclul de viaţă al emisiilor de gaze cu efect de seră şi aprecierea tuturor efectelor indirecte relevante; (44)
crearea unui fond climatic şi/sau a unor fonduri corespunzătoare în statele membre şi vede aici posibilitatea de a crea un stoc de capital pentru finanţarea unei politici viitoare referitoare la climă, având în vedere caracterul condiţionat al oricărei planificări actuale în ceea ce priveşte măsurile individuale ale respectivei politici şi investiţiile şi solidaritatea pe care le va presupune; (168)
dezvoltarea, finanţarea şi introducere unei reţele de energie electrică cu hidrogen lichid (cunoscută sub numele de „supergrid”) la nivelul întregii UE, care să fie accesibilă tuturor furnizorilor de electricitate, (193)
să dezvolte noi strategii de comunicare în scopul de a educa cetăţenii şi de a le pune la dispoziţie stimulente pentru a reduce emisiile într-o manieră fiabilă, de exemplu prin difuzarea de informaţii cu privire la emisiile de dioxid de carbon generate de produse şi servicii (193).
Energie nucleară
Membrii PE recunosc diversele abordări ale statelor membre privind energia nucleară şi îndeamnă Comisia să acorde o atenţie specială deşeurilor radioactive şi întregului ciclu pentru a îmbunătăţi siguranţa nucleară.
Măsuri de popularizare
Europarlamentarii solicită publicarea unei versiuni de popularizare a acestui raport, în termen de trei luni de la adoptarea sa.
Date de background
Mandatul şi competenţele comisiei temporare pentru schimbările climatice
La 25 aprilie 2007, Parlamentul European a decis constituirea unei comisii temporare pentru schimbările climatice, cu următoarele atribuţii:
formularea de propuneri privind viitoarea politică integrată a Uniunii Europene în materie de schimbări climatice şi coordonarea poziţiei Parlamentului European în ceea ce priveşte negocierea cadrului internaţional al politicii climatice după 2012;
analizarea şi evaluarea situaţiei schimbărilor climatice şi elaborarea de propuneri de acţiuni adecvate, la toate nivelurile, însoţite de evaluări ale impactului lor financiar şi ale eventualelor costuri în absenţa acţiunilor respective;
constituirea unui inventar cât mai complet posibil al evoluţiilor recente şi al perspectivelor în materie de luptă împotriva schimbărilor climatice, astfel încât să ofere Parlamentului analiza detaliată necesară a acestora pe baza cărora să îşi poată asuma responsabilităţi politice;
studierea impactului de mediu, juridic, economic, social, geopolitic, regional şi de sănătate publică al acestor evoluţii recente şi perspective;
analizarea şi evaluarea modului în care legislaţia comunitară în domeniu a fost aplicată până în prezent;
în acest sens, crearea de contacte adecvate şi organizarea de audieri cu parlamentele şi guvernele statelor membre şi ale ţărilor terţe, cu instituţiile europene şi cu organizaţiile internaţionale, precum şi cu reprezentanţi ai comunităţii ştiinţifice, ai întreprinderilor şi ai societăţii civile, inclusiv cu reţelele de autorităţi locale şi regionale.
Comisa este prezidată de deputatul italian Guido SACCONI (PSE, Italia).
În februarie 2008, Parlamentul a decis prelungirea cu nouă luni a mandatului comisiei temporare, începând cu 10 mai 2008.
Raportor: Karl-Heinz Florenz (PPE-DE, Germania)
Procedură: Iniţiativă proprie
Dezbatere: miercuri, 4.02.2009
Vot: joi, 5.02.2009 A6-0495/2008 Raport privind „2050: Viitorul începe azi – recomandări pentru o viitoare politică integrată pentru protecţia mediului în UE" Comunicarea Comisiei Europene - Progrese înregistrate în vederea îndeplinirii obiectivelor protocolului de la Kyoto Site-ul comisiei temporare pentru schimbări climatice
RO
2
LINK
http://eur-lex.europa.eu/LexUriServ/LexUriServ.do?uri=COM:2007:0757:FIN:RO:PDF
RO
3
LINK
/activities/committees/homeCom.do?body=CLIM&language=RO
-//EP//TEXT REPORT A6-2008-0495 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-005-RO DOC XML V0//RO
-//EP//TEXT IM-PRESS 20090123BRI47059 ITEM-007-RO DOC XML V0//RO
Justiţie şi afaceri interne
Combaterea exploatării sexuale a copiilor şi a pornografiei infantile
2009-01-29 - 13:24
Incriminarea manipulării şi acostării copiilor pe internet în scopuri sexuale ("grooming"), clasificarea turismului sexual cu copii drept infracţiune sunt unele dintre măsurile propuse de deputaţii europeni din cadrul comisiei PE pentru libertăţi civile, justiţie şi afaceri interne.
Raportul elaborat de Roberta Angelilii (UEN, Italia) îndeamnă statele membre "să incrimineze toate tipurile de abuzuri sexuale asupra copiilor", inclusiv manipularea şi acostarea copiilor pe internet în scopuri sexuale („grooming”).
Pe internet, furnizorii de chat rooms pedofile şi forumuri online ar trebuie incriminaţi, iar autorităţile naţionale ar trebui să solicite furnizorilor de servicii de internet să blocheze accesul la site-urile web care sunt utilizate pentru a comite sau pentru a face reclamă la posibilitatea comiterii infracţiunilor împotriva copiilor.
Cele mai importante firme de carduri de credit ar trebuie să coopereze cu scopul de a bloca plăţi online de pe site-urile implicate în vânzări pe internet de materiale pornografice cu copii.
Persoanele condamnate pentru infracţiuni de natură sexuală trebuie să fie împiedicate să intre în contact cu copiii prin natura locului de muncă sau prin intermediul unor activităţi voluntare care implică un contact periodic cu copiii.
Statele membre sunt obligate să asigure că solicitanţilor unor anumite locuri de muncă în care se lucrează cu copii li se verifică cazierul judiciar, inclusiv prin stabilirea unor reguli sau orientări clare pentru angajatori cu privire la obligaţiile ce le revin în această privinţă.
Finanţare europeană pentru programe de prevenţie
În raport se recomandă crearea unor sisteme naţionale de gestionare a persoanelor care au săvârşit infracţiuni de natură sexuală, care să includă evaluarea riscurilor, programe de intervenţie pentru a preveni sau a reduce la minimum riscul de recidivă, precum şi terapii pentru persoanele care au săvârşit infracţiuni de natură sexuală.
Astfel de programe şi terapia pe bază voluntară ar putea fi finanţate din bugetul general al Uniunii Europene pentru a se garanta că bunăstarea copiilor este o preocupare centrală în întreaga Uniune Europeană.
Deputaţii europeni invită statele membre să îşi revizuiască dispoziţiile procedurale cu privire la jurisdicţie şi chestiunea extrateritorialităţii pentru a se asigura că făptaşii nu se sustrag urmăririi penale.
De menţionat că România a semnat Convenţia Consiliului Europei cu privire la protecţia copiilor împotriva exploatării şi abuzului sexual, la 25 octombrie 2007.
De asemenea, la 10 octombrie 2002, a ratificat protocolul opţional al Convenţia ONU pentru drepturile copilului cu privire la prostituţia şi pornografia infantilă.
Raportor: Roberta Angelilii (UEN, Italia)
Procedură: iniţiativă proprie
Dezbatere: miercuri, 4.02.2009
Vot: joi, 5.02.2009 A6-0012/2009 Raport privind combaterea exploatării sexuale a copiilor şi a pornografiei infantile
-//EP//TEXT REPORT A6-2009-0012 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-006-RO DOC XML V0//RO
-//EP//TEXT IM-PRESS 20090123BRI47059 ITEM-008-RO DOC XML V0//RO
Drepturile femeii/Egalitatea de şanse
Nediscriminarea pe criterii de gen şi solidaritatea intergeneraţională
2009-01-29 - 13:24
Parlamentul va adopta un raport din iniţiativă proprie referitor la nediscriminarea pe criterii de gen şi solidaritatea intergeneraţională, elaborat de Anna Záborská (PPE-DE, Slovacia).
Temele abordate în raport se referă la discrepanţa între rata de angajare a femeilor şi cea a bărbaţilor, recunoaşterea muncii de îngrijire realizată de femei şi îmbunătăţirea politicilor de conciliere a vieţii de familie cu activitatea profesională.
Cu titlul de exemplu, rata de angajare a femeilor cu copii dependenţi este de numai 62,4 %, comparativ cu 91,4 % pentru bărbaţi.
(C)
Solidaritatea între generaţii
Potrivit raportului "conceptul de solidaritate între generaţii nu se limitează doar la îngrijirea copiilor, ci şi la responsabilitatea faţă de persoanele în vârstă şi dependente, contribuind la promovarea capacităţilor umane ale cetăţenilor, la respectarea demnităţii umane şi la promovarea acesteia în faţa generaţiilor viitoare."
(S)
Este necesară o reflecţie asupra noţiunii de discriminare în cazul muncii de îngrijire, legată de exercitarea dreptului la concedii de maternitate, paternitate, parentale şi familiale, pentru a vedea dacă discriminările respective sunt forme ale discriminării bazate pe gen.
În egală măsură este necesar să se definească la nivel european noţiunea de discriminare multiplă.
În populaţia europeană se constată existenţa, a unei generaţii alcătuite din femei de vârstă medie, caracterizată prin cumularea rolului de mamă cu statutul de fiică care are în grijă persoane în vârstă şi dependente şi care are şi statutul de lucrătoare pe piaţa muncii.
Recunoaşterea muncii de îngrijire
În raport Comisiei parlamentare se solicită găsirea unor modalităţi de a contracara efectele negative asupra ocupării forţei de muncă în rândul femeilor datorate activităţilor de îngrijire, de a valoriza şi evalua munca de îngrijire, acordând o atenţie specială situaţiei ţărilor care prezintă deja o rată ridicată a muncii informale, economiei subterane şi muncii la negru.
De asemenea, solicită evaluarea impactului asupra societăţii şi a ocupării forţei de muncă în rândul femeilor a măsurilor vizând recunoaşterea muncii de îngrijire, inclusiv în forma unor calcule estimative ale drepturilor de pensie.
(8)
Concediul de maternitate/paternitate
Statele membre ar trebui să prevadă, în politicile lor naţionale, un concediu de maternitate de un an, care să permită mamelor care doresc să acorde mai multă atenţie relaţiei fundamentale cu copilul.
(22)
Europarlamentarii din comisia pentru drepturile femeii şi egalitatea de gen consideră că trebuie să se intervină pentru a îmbunătăţi regimul nu doar al concediului de maternitate, ci şi al celui de paternitate şi al celui parental, în ceea ce priveşte taţii care lucrează, dat fiind faptul că în toate statele membre, doar un mic procent din bărbaţi utilizează concediile la care au dreptul.
(23)
Echilibrul între viaţa familială şi activitatea profesională
În raport se sugerează îmbunătăţirea politicilor de conciliere între viaţa familială şi cea profesională, prin:
garantarea faptului că cheltuielile legate de maternitate nu revin exclusiv întreprinderii, ci sunt suportate din banii publici, pentru a eradica comportamentele discriminatorii în întreprindere şi a susţine relansarea demografică;
ameliorarea accesibilităţii serviciilor de îngrijire şi ajutorare a persoanelor care nu sunt total independente (copii, persoane cu dizabilităţi şi persoane în vârstă) şi a flexibilităţii acestora, inclusiv a serviciilor la domiciliu, în cadrul solidarităţii între generaţii, stabilind un minim de servicii de noapte, pentru a satisface atât cerinţele locului de muncă şi cele ale vieţii personale.
Aducerea la lumină a contribuţiei invizibile la bogăţia naţională
Deputaţii invită institutele de statistică ale statelor membre să examineze posibilitatea de a integra în sistemul de contabilitate naţională valoarea, defalcată pe genuri, a muncii invizibile bazate pe solidaritatea între generaţii şi contribuţia acesteia la PIB.
(1)
Raportor: Anna Záborská (PPE-DE, Slovacia)
Procedură: Iniţiativă proprie
Dezbatere:luni, 2.02.2009
Vot: marţi, 3.02.2009 A6-0492/2008 Raport privind nediscriminarea pe criterii de gen şi solidaritatea intergeneraţională Site tematic al Comisiei Europene dedicat acţiunilor împotriva discriminării
RO
2
LINK
http://ec.europa.eu/employment_social/fundamental_rights/index_en.htm
-//EP//TEXT REPORT A6-2008-0492 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-007-RO DOC XML V0//RO
-//EP//TEXT IM-PRESS 20090123BRI47059 ITEM-009-RO DOC XML V0//RO
Agricultură
Norme privind introducerea pe piaţă şi utilizarea furajelor
2009-01-29 - 13:24
La 5 februarie, Parlamentul European va vota cu privire la propunerea de regulament privind introducerea pe piaţă şi utilizarea furajelor, prin care se intenţionează o modernizare a cadrului legal al circulaţiei şi etichetării materiilor prime ale furajelor.
Înainte de votul final în plen, reprezentanţii Parlamentului European, conduşi de raportorul Friedrich-Wilhelm Graefe zu Baringdorf (Grupul Verzilor, Germania) au căzut de acord cu preşedinţia cehă asupra unui text de compromis al regulamentului prezent, astfel încât regulamentul va putea fi adoptat în primă lectură.
La închiderea redacţiei, textul de compromis în limba română nu era disponibil.
O prezentare mai detaliată cu privire la regulament va fi publicată după votul PE din 5 februarie 2009.
Principalele obiective ale propunerii Comisiei sunt:
Armonizarea condiţiilor de introducere pe piaţă a alimentelor pentru animale;
Asigurarea unei informări adecvate a utilizatorilor şi a consumatorilor; Garantarea unei bunei funcţionări a pieţii interne.
Condiţiile de comercializare a acestor alimente au o influenţă decisivă asupra competitivităţii sectorului de creştere a animalelor.
Un alt sector important din domeniul alimentaţiei animale este acela al hranei pentru animalele de casă, având în vedere că mai multe de 60 milioane de gospodării din UE deţin animale de casă.
Cifra de afaceri anuală a industriei europene a furajelor combinate pentru animale atinge valoarea de 50 miliarde euro, fără a lua în calcul sectorul materiilor prime al hranei pentru animale.
În prezent, etichetarea materiilor prime pentru hrana animalelor şi a furajelor combinate pentru animale este reglementată de câteva directive ale Consiliului şi directive de punere în aplicare ale Comisiei.
Principalul obiectiv al acestei legislaţii este de a asigura trasabilitatea şi de a transmite utilizatorului informaţii clare.
Având în vedere că etichetarea este un mijloc esenţial de comunicare între vânzător şi cumpărător, acesta trebuie să fie cât se poate de simplă şi clară.
Indicaţiile cu caracter obligatoriu trebuie să fie suficient de clare, încât să permită unui utilizator mediu să aleagă în cunoştinţă de cauză.
Acesta este motivul pentru care s-a propus revizuirea cadrului juridic existent în domeniul etichetării materiilor prime pentru hrana animalelor şi a furajelor combinate pentru animale.
Raportor: Friedrich-Wilhelm Graefe zu Baringdorf (Grupul Verzilor, Germania)
Procedură: codecizie, prima lectură
Dezbatere: joi, 5.02.2009
Vot: joi, 5.02.2009 A6-0407/2008 Raport referitor la propunerea de regulament al Parlamentului European şi al Consiliului privind introducerea pe piaţă şi utilizarea furajelor
-//EP//TEXT REPORT A6-2008-0407 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-008-RO DOC XML V0//RO
-//EP//TEXT IM-PRESS 20090123BRI47059 ITEM-010-RO DOC XML V0//RO
Agricultură
Acţiuni de informare şi promovare pentru produsele agricole pe piaţa internă
2009-01-29 - 13:24
Parlamentul European va adopta, în procedura de consultare, raportul elaborat de Constantin Dumitriu (PPE-DE, România) cu privire la modificarea unui regulament ce se referă la acţiunile de informare şi promovare pentru produsele agricole pe piaţa internă şi în ţările terţe.
Această revizuire legislativă face parte din eforturile de simplificare a legislaţiei comunitare în vederea reducerii poverii administrative.
Activităţile de informare desfăşurate de Comunitate răspund unei nevoi reale a statelor membre de a promova imaginea produselor lor agricole atât în rândul consumatorilor din Comunitate, cât şi a celor din alte ţări, îndeosebi în ceea ce priveşte calitatea, valoarea nutritivă ş i siguranţa alimentelor şi a metodelor de producţie.
În plus, ea contribuie la deschiderea unor noi pieţe de desfacere şi are un efect de multiplicare a iniţiativelor naţionale şi private.
Modificarea legislativă va oferi posibilitatea statelor membre interesate să propună programe de informare şi în cazul absenţei unor programe propuse pentru ţări terţe.
Ca urmare a acestei modificări, statele membre vor avea posibilitatea să extindă domeniul de aplicare a acţiunilor vizate de aceste programe şi să solicite de asemenea ajutorul organizaţiilor internaţionale pentru punerea în aplicare a acestor acţiuni.
Potrivit europarlamentarului Constantin Dumitriu, este necesară şi o revizuire a prevederilor financiare ce se aplică.
Procentul de participare financiară a Comunităţii trebuie sporit pentru a acorda un sprijin suplimentar proiectelor selectate de statele membre, în contextul înăspririi generale a condiţiilor de obţinere a necesarului pentru co-finanţare de către organizaţii şi autorităţi naţionale.
Totodată trebuie avut în vedere rolul important pe care asociaţiile/organizaţiile profesionale active din sectoarele vizate din statele membre îl au în procesul elaborării programelor de informare cu privire la produsele agricole.
Luând în considerare expertiza şi rolul important pe care aceste asociaţii/organizaţii îl au în asigurarea şi controlul calităţii, consultarea lor este necesară, atât în cazul programelor propuse de organizaţiile profesionale din sectoarele în cauză, cât şi în cazul programelor a căror elaborare revine statelor membre.
Raportor: Constantin Dumitriu (PPE-DE, România)
Procedură: consultare
Dezbatere: joi, 5.02.2009
Vot: joi, 5.02.2009 A6-0004/2009 Raport referitor la propunerea de regulament al Consiliului de modificare a Regulamentului (CE) nr.
3/2008 privind acţiunile de informare şi promovare pentru produsele agricole pe piaţa internă şi în ţările terţe
-//EP//TEXT REPORT A6-2009-0004 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-009-RO DOC XML V0//RO
-//EP//TEXT IM-PRESS 20090123BRI47059 ITEM-011-RO DOC XML V0//RO
Mediu
O strategie pentru spaţiile naturale din Europa
2009-01-29 - 13:24
Comisia pentru mediu va înainta plenului PE un raport referitor la spaţiile naturale din Europa, solicitând Comisiei Europene să includă conservarea acestora printre priorităţile strategiei privind schimbările climatice.
Parlamentul susţine elaborarea unei strategii specifice privind spaţiile naturale din UE, complementară altor instrumente existente deja în acest domeniu, şi subliniază importanţa consolidării reţelei Natura 2000.
În raportul elaborat de Gyula Hegyi (PSE, Ungaria), deputaţii solicită Comisiei Europene să definească noţiunea de spaţii naturale, făcând referire în special la aspecte precum serviciile ecosistemice, valoarea de conservare, schimbările climatice și utilizarea durabilă.
Conform acestui raport, Comisia ar trebui să elaboreze un studiu privind avantajele protecţiei spaţiilor naturale, în special în ceea ce priveşte consecinţele economice şi sociale ale pierderii biodiversităţii.
(1 şi 3)
Necesitatea evaluării impactului schimbărilor climatice asupra spaţiilor naturale
Raportul elaborat de Comisia pentru mediu care va fi adoptat în plenul PE la 3 februarie 2008, solicită Comisiei să evalueze şi să monitorizeze impactul schimbărilor climatice asupra spaţiilor naturale, incluzând conservarea acestora printre priorităţile diferitelor strategii din acest domeniu.
Dezvoltarea unei strategii pentru spaţiile naturale şi necesitatea unei finanţări specifice
Membrii comisiei parlamentare de specialitate consideră că zonele de spaţii naturale trebuie înscrise pe hartă şi că trebuie identificate imediat posibilele ameninţări.
O finanţare specifică este necesară, în special pentru reducerea fragmentării, gestionarea cu prudenţă a zonelor redevenite naturale, crearea de mecanisme şi programe de compensare, pentru sensibilizarea şi dezvoltarea înţelegerii din partea publicului larg.
Se subliniază de asemenea că protecţia biodiversităţii poate fi compatibilă cu creşterea economică şi cu înfiinţarea de locuri de muncă.
(2, 5 şi 7)
Strategia propusă va fi dezvoltată împreună cu populaţia locală şi alte părţi interesate şi se solicită Comisiei să accepte Iniţiativa Wild Europe, care reprezintă un parteneriat al mai multor organizaţii din domeniul conservării naturii.
Natura 2000 şi Fondul de Dezvoltare Rurală
Comisia de mediu doreşte dezvoltarea programului Natura 2000 (o reţea ecologică de arii naturale protejate din Europa), pentru a garanta funcţionarea unei reţele coerente şi ecologice în care spaţiile naturale ocupă un loc central.
Protecţia, gestiunea, monitorizarea şi finanţarea spaţiilor naturale din cadrul acestui program trebuie să ia în considerare diferite elemente precum schimbările climatice, exploatarea forestieră ilegală şi cererea sporită de bunuri.
(16 şi 20)
Europarlamentarii au subliniat necesitatea unor politici coerente în domenii precum politica agricolă comună, transport, energie, buget pentru a evita împiedicarea realizării obiectivelor reţelei Natura 2000.
În ceea ce priveşte consolidarea protecţiei mediului în sectorul agricol european, comisia arată că Fondul de Dezvoltare Rurală este insuficient pentru finanţarea acţiunilor de conservare a spaţiilor naturale.
(19)
Turismului durabil de înaltă calitate în spaţiile naturale
Eurodeputaţii cer asigurări că practicarea turismului în spaţiile naturale se va face cu extremă atenţie.
Accesul în aceste zone ar trebui interzis, permiţându-se deschiderea unei părţi limitate a acestora pentru turismul durabil de înaltă calitate, bazat pe interacţiunea directă cu un spaţiu natural şi aducând comunităţilor locale beneficii economice.
Date de background
Aproape 46% din ansamblul spaţiilor terestre este încă "spaţiu natural".
Pădurile ocupă 33 % din teritoriul statelor membre ale Spaţiului Economic European, ceea ce corespunde unei întinderi de 185 de milioane de hectare ; numai aproximativ 9 milioane de hectare ocupate de pădure (5% din totalul zonei forestiere) sunt considerate "virgine".
În România, suprafaţa de teren ocupată cu păduri si altă vegetaţie forestieră este de 6.391.000 ha, reprezentând 26,80 % din suprafaţa ţării.
Suprafaţa de pădure/om in România este de 0,28 ha, puţin sub media europeană de 0,32 ha.
Conform Directivei privind conservarea păsărilor sălbatice şi a habitatelor, 13% din zonele forestiere ale celor 27 de state membre sunt clasate ca situri ale programului Natura 2000.
Reţeaua europeană Natura 2000 include deja zonele cele mai valoroase şi bogate din punct de vedere al biodiversităţii din Uniunea Europeană, fiind astfel protejată o mare parte a spaţiilor naturale din Europa.
România este ţara pe teritoriul căreia se găsesc cele mai multe regiuni biogeografice, în număr de 5 (alpină, continentală, panonică, stepică şi pontică).
Raportor: Gyula Hegyi (PSE, Ungaria)
Procedură: iniţiativă proprie
Dezbatere: luni, 2.02.2009
Vot: marţi, 3.02.2009 A6-0478/2008 Raport referitor la spaţiile naturale din Europa Site-ul Natura 2000 Natura 2000 în România
RO
2
LINK
http://ec.europa.eu/environment/nature/natura2000/index_en.htm
RO
3
LINK
http://www.natura2000.ro/
-//EP//TEXT REPORT A6-2008-0478 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-010-RO DOC XML V0//RO
-//EP//TEXT IM-PRESS 20090123BRI47059 ITEM-012-RO DOC XML V0//RO
Justiţie şi afaceri interne
Protecţia minorităţilor naţionale tradiţionale, etnice şi imigrante în Europa
2009-01-29 - 13:24
Grupul PSE a adresat Comisiei Europene o întrebare orală cu privire la protecţia minorităţilor naţionale tradiţionale, etnice şi imigrante în Europa.
Relaţiile interetnice şi integrarea minorităţilor imigrante reprezintă câteva provocări de o importanţă crucială pentru Uniunea Europeană, pentru stabilitatea, securitatea, prosperitatea, relaţiile de bună vecinătate, legitimitatea şi credibilitatea internă şi externă a acesteia.
Întrebările europarlamentarilor se referă la următoarele aspecte:
Sunt criteriile de la Copenhaga privind respectarea drepturilor minorităţilor valabile numai pentru noile state membre şi ţările candidate sau sunt obligatorii pentru toate statele membre?
În ce cazuri şi în ce măsură reprezintă o încălcare a drepturilor minorităţilor o chestiune internă a statelor membre?
Care dintre cererile înaintate de minorităţile naţionale sunt considerate legitime din perspectiva „normelor” politice ale Uniunii Europene?
Ar trebui UE să elaboreze un regim de drept de norme de protecţie a minorităţilor naţionale tradiţionale şi de mecanisme de control pe baza Tratatului de la Lisabona?
Intenţionează Comisia să elaboreze un sistem comun de norme referitoare la integrarea noilor minorităţi migrante în cadrul politicii europene comune în materie de imigrare aflate în prezent în curs de elaborare?
Este Comisia de acord cu faptul că toate statele membre ale UE trebuie să ratifice Convenția-cadru pentru protecţia minorităţilor naţionale şi Carta europeană pentru limbile regionale sau minoritare?
Consideră Comisia că multilingvismul include şi limbile regionale sau minoritare?
Este Comisia de acord cu faptul că diferitele forme de autonomie/autoguvernanţă pe baza principiului subsidiarităţii constituie soluţiile optime pentru protecţia comunităţilor minoritare?
Este Comisia de acord cu faptul că monitorizarea nivelului de protecţie a minorităţilor din statele membre şi din ţările în curs de aderare ar trebui să reprezinte o prioritate în cadrul activităţilor Agenţiei pentru Drepturi Fundamentale?
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//RO
-//EP//TEXT IM-PRESS 20090123BRI47059 ITEM-011-RO DOC XML V0//RO
-//EP//TEXT IM-PRESS 20090123BRI47059 ITEM-COVER-RO DOC XML V0//RO
-//EP//TEXT IM-PRESS 20090123BRI47059 ITEM-001-RO DOC XML V0//RO
-//EP//TEXT IM-PRESS 20090123BRI47059 ITEM-002-RO DOC XML V0//RO
-//EP//TEXT IM-PRESS 20090123BRI47059 ITEM-003-RO DOC XML V0//RO
-//EP//TEXT IM-PRESS 20090123BRI47059 ITEM-004-RO DOC XML V0//RO
-//EP//TEXT IM-PRESS 20090123BRI47059 ITEM-005-RO DOC XML V0//RO
-//EP//TEXT IM-PRESS 20090123BRI47059 ITEM-006-RO DOC XML V0//RO
-//EP//TEXT IM-PRESS 20090123BRI47059 ITEM-007-RO DOC XML V0//RO
-//EP//TEXT IM-PRESS 20090123BRI47059 ITEM-008-RO DOC XML V0//RO
-//EP//TEXT IM-PRESS 20090123BRI47059 ITEM-009-RO DOC XML V0//RO
-//EP//TEXT IM-PRESS 20090123BRI47059 ITEM-010-RO DOC XML V0//RO
-//EP//TEXT IM-PRESS 20090123BRI47059 ITEM-011-RO DOC XML V0//RO
-//EP//TEXT IM-PRESS 20090123BRI47059 ITEM-012-RO DOC XML V0//RO
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20090123BRI47059 ITEM-COVER-RO DOC XML V0//RO
-//EP//TEXT IM-PRESS 20090123BRI47059 ITEM-001-RO DOC XML V0//RO
-//EP//TEXT IM-PRESS 20090123BRI47059 ITEM-002-RO DOC XML V0//RO
-//EP//TEXT IM-PRESS 20090123BRI47059 ITEM-003-RO DOC XML V0//RO
-//EP//TEXT IM-PRESS 20090123BRI47059 ITEM-004-RO DOC XML V0//RO
-//EP//TEXT IM-PRESS 20090123BRI47059 ITEM-005-RO DOC XML V0//RO
-//EP//TEXT IM-PRESS 20090123BRI47059 ITEM-006-RO DOC XML V0//RO
-//EP//TEXT IM-PRESS 20090123BRI47059 ITEM-007-RO DOC XML V0//RO
-//EP//TEXT IM-PRESS 20090123BRI47059 ITEM-008-RO DOC XML V0//RO
-//EP//TEXT IM-PRESS 20090123BRI47059 ITEM-009-RO DOC XML V0//RO
-//EP//TEXT IM-PRESS 20090123BRI47059 ITEM-010-RO DOC XML V0//RO
-//EP//TEXT IM-PRESS 20090123BRI47059 ITEM-011-RO DOC XML V0//RO
-//EP//TEXT IM-PRESS 20090123BRI47059 ITEM-012-RO DOC XML V0//RO
