Luni în plen: timpul de lucru, siguranţa jucăriilor
Instituţii
2008-12-16 - 16:00
Deputaţii europeni au dezbătut timpul de lucru Deputaţii europeni au discutat ieri despre revizuirea legislaţiei privind timpul de lucru, concentrându-se pe limita maximă a duratei muncii europenilor.
Părerile au fost împărţite în privinţa reglementării orelor de lucru la nivel european.
Tot luni, Parlamentul European a abordat un regulament nou care interzice folosirea anumitor chimicale şi metale grele în construcţia jucăriilor.
Punctele cheie în dezbaterea de ieri au fost echilibrul între protejarea muncitorilor şi organizarea flexibil a activităţii, limitele maxime pentru timpul de lucru şi posibilitatea unor excepţii naţionale de la aceste limite.
Înaintea votului în plen, deputaţii europeni de la Comisia pentru Ocuparea forţei de muncă au cerut ca excepţiile să expire în cel puţin trei ani de la adoptarea noii directive.
Deputaţii europeni au discutat despre munca în week-end şi statutul timpului petrecut în drum spre lucru. „Dorim ca europenii să lucreze opt ore pe zi, inclusiv sâmbăta?“, a întrebat în cursul dezbaterii José Albino Silva Peneda (Grupul Partidului Popular European (Creştin-Democrat) şi al Democraţilor Europeni, Portugalia).
Timpul petrecut în drum spre lucru este timp de lucru, susţine Jan Andersson (Grupul Socialist din Parlamentul European, Suedia), pentru că „am plecat de acasă şi ne îndreptăm spre serviciu“.
Pe de altă parte, câţiva deputaţi au susţinut că muncitorii ar trebui să fie liberi să îşi aleagă limitele maxime ale duratei de muncă.
Liberala britanică Liz Lynne consideră că „este important ca lucrătorii să lucreze peste program dacă vor“.
Deputaţii europeni vor vota asupra raportului privind timpul de lucru mâine, 17 decembrie.
Siguranţa jucăriilor
Înainte de sărbătorile de iarnă, deputaţii europeni au dezbătut directiva privind siguranţa jucăriilor, care interzice folosirea anumitor chimicale şi metale grele în construcţia jucăriilor.
Deşi există deja reguli stricte privind siguranţa jucăriilor, este necesară o revizuire a acestora, a explicat raportoarea Marianne Thyssen (Grupul Partidului Popular European (Creştin-Democrat) şi al Democraţilor Europeni, Belgia).
„Noutatea constă în faptul că 55 de substanţe alergene noi vor fi folosite doar cu etichetarea potrivită“, a explicat doamna Thyssen. „Cerem protejarea celor mai vulnerabili cetăţeni ai Europei: copiii“, a adăugat dumneaei.
Tot luni
Tot luni, deputaţii europeni au mai discutat despre simplificarea comerţului cu produse din domeniul apărării, omologarea de tip a autovehiculelor şi a motoarelor şi fondurile pentru proiecte regionale şi sociale.
Timpul de lucru: excepţii
În 1993, Regatul Unit a obţinut o clauză care îi permite să facă excepţie de la limita maximă de 48 de ore pe săptămână.
În alte state, excepţia se aplică doar în anumite sectoare.
20081211STO44307 Dezbaterea directivei privind timpul de lucru - comunicat de presă Raport privind timpul de lucru Puncte esenţiale ale sesiunii plenare, Strasbourg, 15-18 decembrie 2008 Raport privind siguranţa jucăriilor
RO
1
PHOTO
20081215PHT44502.jpg
-//EP//TEXT IM-PRESS 20081215IPR44549 0 NOT XML V0//RO
-//EP//TEXT REPORT A6-2008-0440 0 NOT XML V0//RO
-//EP//TEXT IM-PRESS 20081212IPR44327 0 NOT XML V0//RO
-//EP//TEXT REPORT A6-2008-0441 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
