Întrebarea pentru timpul afectat întrebărilor H-0403/2010
adresată Comisiei
Perioada de sesiune: septembrie II 2010
Articolul 116 din Regulamentul de procedură
Mairead McGuinness
(PPE) Subiect: Normele privind cabotajul
La 14 mai 2010 au intrat în vigoare noi norme privind cabotajul, în conformitate cu Regulamentul (CE) nr.
1072/2009 .
O serie de transportatori rutieri din Irlanda și-au exprimat îngrijorarea cu privire la modul în care sunt interpretate aceste norme în celelalte state membre.
Poate Comisia să clarifice dacă noile norme sunt puse în aplicare în egală măsură în toate statele membre?
Este Comisia conștientă de problema pe care o întâmpină unii transportatori, care au primit amenzi și cărora li s-a pus sechestru pe camioane care desfășurau operațiuni care erau complet legale până la punerea în aplicare a Regulamentului (CE) nr.
1072/2009?
Este Comisia conștientă de faptul că noțiunea de "transport combinat" este de asemenea inaplicabilă comerțului dintre Irlanda și Regatul Unit datorită existenței unui minim de 100 km de cale maritimă și a unui maxim de 150 km de cale rutieră?
Este Comisia preocupată de impactul Regulamentului asupra pieței unice și a liberei circulații a mărfurilor și serviciilor?
JO L 300, 14.11.2009, p.72
