Răspuns dat de dl Barrot în numele Comisiei
(14 octombrie 2008)
Obligațiile privind publicitatea care revin unui stat membru beneficiar sunt prevăzute la articolul 6 din Decizia C(2007)1417 a Comisiei din 4 aprilie 2007 privind gestionarea și controlul părții consacrate acquis-ului Schengen din cadrul Facilității Schengen și pentru fluxurile de numerar pentru perioada 2007-2009.
Acesta prevede că statul membru beneficiar trebuie să asigure publicarea, pe cale electronică sau în alt mod, a listei beneficiarilor, a denumirii operațiunilor și a valorii finanțării publice alocate operațiunilor.
În afară de aceste informații, statul membru este cel care decide (prin autoritățile responsabile desemnate, în cazul României - Ministerul Internelor și Reformei Administrative) modalitatea și măsura în care este făcut public și diseminat de către statul membru întreg conținutul programelor indicative.
Aceasta nu este în contradicție cu normele prevăzute în Regulamentul (CE) nr.
1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei JO L 145, 31.5.2001 . .
