10.5.2010 B7-0263/2010 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la un tribunal penal al Uniunii Europene
Salvador Garriga Polledo
PE441.843v01-00 B7‑0263/2010 Propunere de rezoluție a Parlamentului European referitoare la un tribunal penal al Uniunii Europene
Parlamentul European ,
– având în vedere articolul 120 din Regulamentul său de procedură,
A. având în vedere numărul în creștere de delicte cu o dimensiune multiteritorială înregistrate în spațiul Uniunii Europene;
B. având în vedere conflictele de competențe rezultate de aici între jurisdicțiile diferitelor state membre;
C. având în vedere experiența pozitivă înregistrată în diferite state membre ca urmare a unificării jurisdicțiilor penale regionale într-o singură jurisdicție națională pentru anumite delicte;
D. întrucât crearea unui tribunal penal al Uniunii Europene ar contribui la rezolvarea problemelor legate de conflictele de competențe care apar între jurisdicțiile diferitelor state membre și ar asigura o eficacitate deosebită a hotărârilor pronunțate în cauzele privind delicte cu dimensiune multiteritorială,
1. solicită crearea unui tribunal penal al Uniunii Europene;
2. solicită ca anumite categorii de delicte cu o dimensiune multiteritorială să fie judecate de acest tribunal european;
3. solicită ca diferitele state membre ale Uniunii Europene să delege competențe naționale, pe baza dreptului tratatelor, acestui tribunal penal al Uniunii Europene.
