A7-0064/2010
25.3.2010
***I
RAPORT
referitor la propunerea de directivă a Parlamentului European și a Consiliului privind formalitățile de raportare aplicabile navelor la intrarea în sau la ieșirea din porturile statelor membre ale Comunității și de abrogare a Directivei 2002/6/CE
(COM(2009)0011 – C6‑0030/2009 – 2009/0005(COD))
Comisia pentru transport și turism
Raportor:
Dirk Sterckx
PE 430.405v02-00
Legenda simbolurilor utilizate
Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
Pagina
PROIECT DE REZOLUȚIE LEGISLATIVĂ A PARLAMENTULUI EUROPEAN Error!
Bookmark not defined.
EXPUNERE DE MOTIVE...........................................................
Error!
Bookmark not defined.
PROCEDURĂ.............................................................................
Error!
Bookmark not defined.
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Parlamentului European și a Consiliului privind formalitățile de raportare aplicabile navelor la intrarea în sau la ieșirea din porturile statelor membre ale Comunității și de abrogare a Directivei 2002/6/CE
( COM(2009)0011 – C6‑0030/2009 – 2009/0005(COD) )
(Procedura legislativă ordinară: prima lectură)
Parlamentul European,
– având în vedere propunerea Comisiei prezentată Parlamentului European și Consiliului ( COM(2009)0011 ),
– având în vedere articolul 251 alineatul (2) și articolul 80 alineatul (2) din Tratatul CE, în temeiul cărora propunerea a fost prezentată de către Comisie ( C6-0030/2009 ),
– având în vedere Comunicarea Comisiei către Parlamentul European și Consiliu intitulată „Consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare” ( COM(2009)0665 ),
– având în vedere articolul 294 alineatul (3) și articolul 100 alineatul (2) din Tratatul privind funcționarea UE,
– având în vedere articolul 55 din Regulamentul său de procedură,
– având în vedere raportul Comisiei pentru transport și turism ( A7-0064/2010 ),
1. adoptă în primă lectură poziția prezentată în continuare;
2. solicită Comisiei să îl sesizeze din nou în cazul în care intenționează să modifice în mod substanțial această propunere sau să o înlocuiască cu un alt text;
3. încredințează Președintelui sarcina de a transmite Consiliului, Comisiei și parlamentelor naționale poziția Parlamentului.
Amendamentul
1
Propunere de directivă
Considerentul 2
Textul propus de Comisie
Amendamentul
(2) Transmiterea de informații impuse la intrarea în și/sau la ieșirea din porturi de Directiva 95/21/CE a Consiliului din 19 iunie 1995 privind punerea în aplicare, în ceea ce privește navele care fac escală în porturile comunitare sau în apele care intră sub jurisdicția statelor membre, a standardelor internaționale privind siguranța maritimă, prevenirea poluării și condițiile de viață și de muncă de la bordul navelor , de Directiva 2000/59/CE a Parlamentului European și a Consiliului din 27 noiembrie 2000 privind instalațiile portuare de preluare a deșeurilor provenite din exploatarea navelor și a reziduurilor de încărcătură, de Directiva 2002/59/CE a Parlamentului European și a Consiliului din 27 iunie 2002 de instituire a unui sistem comunitar de monitorizare și informare privind traficul navelor maritime și de abrogare a Directivei 93/75/CEE a Consiliului, de Regulamentul (CE) nr.
725/2004 al Parlamentului European și al Consiliului din 31 martie 2004 privind consolidarea securității navelor și a instalațiilor portuare, de Regulamentul (CE) nr.
562/2006 al Parlamentului European și al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul Frontierelor Schengen) și, după caz, de Codul internațional maritim de mărfuri periculoase adoptat în 1960 de OMI, cu modificările sale adoptate și intrate în vigoare, acoperă informațiile impuse prin formularele FAL.
Aceste formulare nu trebuie solicitate în cazul în care aceste informații sunt disponibile.
(2) Transmiterea de informații impuse la intrarea în și/sau la ieșirea din porturi de Directiva 2009/16/CE a Parlamentului European și a Consiliului din 23 aprilie 2009 privind controlul statului portului 1 , de Directiva 2000/59/CE a Parlamentului European și a Consiliului din 27 noiembrie 2000 privind instalațiile portuare de preluare a deșeurilor provenite din exploatarea navelor și a reziduurilor de încărcătură, de Directiva 2002/59/CE a Parlamentului European și a Consiliului din 27 iunie 2002 de instituire a unui sistem comunitar de monitorizare și informare privind traficul navelor maritime și de abrogare a Directivei 93/75/CEE a Consiliului, de Regulamentul (CE) nr.
725/2004 al Parlamentului European și al Consiliului din 31 martie 2004 privind consolidarea securității navelor și a instalațiilor portuare, de Regulamentul (CE) nr.
562/2006 al Parlamentului European și al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul Frontierelor Schengen) și, după caz, de Codul internațional maritim de mărfuri periculoase adoptat în 1960 de OMI, cu modificările sale adoptate și intrate în vigoare, acoperă informațiile impuse prin formularele FAL.
Aceste formulare nu trebuie solicitate în cazul în care aceste informații sunt disponibile.
____________
1 JO L 131, 28.5.2009, p.
57.
Justificare
Amendamentul actualizează considerentul pentru a ține seama de legislația adoptată de la prezentarea propunerii de către Comisie.
Amendamentul
2
Propunere de directivă
Considerentul 2a (nou)
Textul propus de Comisie
Amendamentul
(2a) Având în vedere dimensiunea mondială a transportului maritim, legislația Uniunii trebuie să țină seama de normele OMI pentru a putea asigura o simplificare.
Justificare
Transportul maritim are o dimensiune mondială.
Navele europene fac adesea escală în țări terțe.
Prin urmare, la redactarea prezentei directive, trebuie avute în vedere normele impuse de Organizația Maritimă Internațională.
Amendamentul
3
Propunere de directivă
Considerentul 2b (nou)
Textul propus de Comisie
Amendamentul
(2b) Pentru realizarea unui spațiu european de transport maritim fără bariere este necesară o cooperare strânsă între autoritățile competente din cadrul vămilor, al poliției de frontieră, al Europol, al sănătății publice și al transporturilor.
Barierele existente în fiecare dintre aceste sectoare în calea transportului maritim în Uniune ar trebui eliminate, în măsura posibilului, în mod simultan.
În acest scop și în vederea unei mai mari simplificări și armonizări, cele trei direcții generale competente ale Comisiei trebuie să coopereze îndeaproape pentru a crea spațiul european de transport maritim fără bariere.
Justificare
Prezenta propunere de directivă face parte dintr-un ansamblu mai vast.
În vederea realizării unui spațiu european de transport maritim fără bariere, este important ca diversele autorități competente să coopereze într-un mod satisfăcător și ca diversele sisteme de simplificare să fie puse în aplicare în paralel pentru a se asigura funcționarea eficientă a spațiului european de transport maritim fără bariere.
Amendamentul
4
Propunere de directivă
Considerentul 2c (nou)
Textul propus de Comisie
Amendamentul
(2c) Comisia ar trebui să colecteze date și să furnizeze statistici privind numărul de nave care nu părăsesc apele Uniunii și numărul de nave care fac escală în porturi din țări terțe sau în zone libere, având în vedere că, în prezent, astfel de statistici nu sunt încă disponibile.
Justificare
Nu există statistici disponibile nici în ceea ce privește numărul de nave care fac escală doar în porturi din UE, nici în ceea ce privește numărul de nave care fac escală în porturi din țări terțe.
Astfel de date ar putea însă fi interesante.
Prin urmare, raportorul invită Comisia să colecteze astfel de date și să realizeze statistici corespunzătoare.
Amendamentul
5
Propunere de directivă
Considerentul 2d (nou)
Textul propus de Comisie
Amendamentul
(2d) Comisia ar trebui să modifice Codul Vamal Comunitar pentru a permite societăților de transport maritim să obțină într-un mod mai simplu și eficient statutul de „servicii regulate de transport maritim autorizate” menționat în Comunicarea Comisiei în vederea instituirii unui spațiu european de transport maritim fără bariere 1 .
Exceptările de la formalitățile administrative ar trebui admise și în funcție de încărcătura unei nave, nu doar de destinația sa și/sau de locul său de plecare.
În acest scop, ar trebui utilizați, de asemenea, termenii „operator economic autorizat” și „expeditor autorizat”.
____________
1 COM(2009)0010 final
Justificare
Pentru navele care fac escală doar în porturile UE, ar trebui să existe cât se poate de puține formalități administrative.
Pentru comparație, transportul rutier de mărfuri intraeuropean se desfășoară rapid, fără controale suplimentare.
În vederea încurajării transportului costier, ar trebui adaptat Codul Vamal astfel încât noțiunea de „servicii regulate de transport maritim autorizate”să fie mai flexibilă.
Comisia lucrează deja în acest sens.
Prin urmare, raportorul invită la punerea în aplicare rapidă a modificărilor promise.
Amendamentul
6
Propunere de directivă
Considerentul 3
Textul propus de Comisie
Amendamentul
(3) Mijloacele electronice de transmitere a datelor ar trebui utilizate, de o manieră generală, pentru ansamblul formalităților de raportare, în cel mai scurt timp posibil și cel târziu la 15 februarie 2013.
(3) Mijloacele electronice de transmitere a datelor ar trebui utilizate, de o manieră generală, pentru ansamblul formalităților de raportare, în cel mai scurt timp posibil și cel târziu la 15 februarie 2013.
Deoarece transmiterea acestor date se face printr-un lanț ce duce de la utilizator la SafeSeaNet, toate sistemele de informații ar trebui să fie interoperabile din punct de vedere tehnic în același termen pentru a asigura buna funcționare a spațiului european de transport maritim fără bariere.
Justificare
În prezent, transportul maritim suferă încă de pe urma formalităților administrative care îi sunt impuse.
Prin urmare, sistemele electronice ar trebui să devină funcționale în cel mai scurt timp.
Data de 15 ianuarie 2013, care reprezintă termenul pentru crearea unei uniuni vamale informatizate (Decizia 70/2008/CE) ar trebui, prin urmare, să fie data limită pentru punerea în funcțiune a acestor sisteme.
Utilizarea mijloacelor electronice de transmitere a datelor nu este decât una din condițiile de funcționare a unui sistem de schimb de informații.
Transmiterea informațiilor prin e-mail este inutilă dacă sistemele de informații nu sunt interoperabile din punct de vedere tehnic: interoperabilitatea reprezintă condiția de realizare a unei adevărate simplificări administrative.
Amendamentul
7
Propunere de directivă
Considerentul 4a (nou)
Textul propus de Comisie
Amendamentul
(4a) Avantajele transmiterii electronice a datelor nu pot fi exploatate pe deplin decât dacă există o comunicare fluidă și eficientă între SafeSeaNet, e-Customs și sistemele electronice de introducere sau de consultare a datelor.
În acest scop, pentru a limita formalitățile administrative, ar trebui utilizate, într-o primă fază, standardele existente.
Amendamentul
8
Propunere de directivă
Considerentul 4b (nou)
Textul propus de Comisie
Amendamentul
(4b) Accesul la SafeSeaNet și la aceste sisteme electronice ar trebui reglementat pentru a proteja informațiile comerciale și confidențiale, fără a aduce atingere legislației aplicabile în domeniul protecției datelor comerciale și, în ceea ce privește datele cu caracter personal, Directivei 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date 1 , și Regulamentului (CE) nr.
45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date 2 .
Introducerea acestor sisteme nu ar trebui să conducă la o prelucrare necontrolată a informațiilor sensibile din punct de vedere economic referitoare la operatorii de pe piață.
Este necesar un sistem fiabil de control al accesului, care să includă obligația prezentării unor justificări detaliate.
1 JO L 281, 23.11.95, p.
31.
2 JO L 8, 12.01.01, p.
31.
Amendamentul
9
Propunere de directivă
Considerentul 7a (nou)
Textul propus de Comisie
Amendamentul
(7a) Cerințele lingvistice naționale reprezintă adeseori un obstacol în calea dezvoltării rețelei de transport costier.
Regula 14 alineatul (4) din capitolul V al Convenției SOLAS ar trebui aplicată, având în vedere că statele membre sunt părți contractante la convenție.
Regula în cauză prevede utilizarea limbii engleze ca limbă de lucru.
Justificare
Utilizarea unei limbi comune ar fi cu siguranță benefică transportului maritim european.
Acest lucru ar permite o mai bună comunicare, ar provoca mai puțină confuzie și ar genera mai puține întârzieri administrative.
Amendamentul
10
Propunere de directivă
Considerentul 7b (nou)
Textul propus de Comisie
Amendamentul
(7b) Este necesară existența unui cadru reglementar clar pentru atribuirea certificatelor de exceptare de la pilotaj.
În măsura posibilului, statele membre ar trebui să aplice condiții comune care să fie relevante, transparente și proporționale.
Justificare
Statele membre utilizează mult prea frecvent argumente protecționiste pentru a-și justifica deciziile în ceea ce privește certificatele de exceptare de la pilotaj.
Acest lucru distorsionează piața internă și este, prin urmare, inacceptabil.
Raportorul dorește, așadar, să sublinieze necesitatea existenței unui cadru reglementar clar.
Amendamentul
11
Propunere de directivă
Considerentul 8
Textul propus de Comisie
Amendamentul
(8) Măsurile necesare pentru aplicarea prezentei directive trebuie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei.
eliminat
Justificare
Considerentele trebuie să fie în conformitate cu articolul 290 din Tratatul privind funcționarea UE.
Amendamentul
12
Propunere de directivă
Considerentul 9
Textul propus de Comisie
Amendamentul
(9) Este necesară împuternicirea Comisiei în scopul de a modifica anexele la prezenta directivă, în măsura în care o astfel de modificare nu are drept efect extinderea domeniului de aplicare a prezentei directive .
Întrucât respectivele măsuri au un domeniu general de aplicare și sunt destinate să modifice elemente neesențiale ale prezentei directive și să o completeze prin adăugarea unor elemente noi neesențiale, acestea trebuie adoptate în conformitate cu procedura de reglementare cu control prevăzută la articolul 5a din Decizia 1999/468/CE.
(9) Este necesară împuternicirea Comisiei în scopul de a adopta acte delegate în conformitate cu articolul 290 din tratat referitoare la anexele la prezenta directivă .
Justificare
Acest amendament face parte dintr-o serie de amendamente menite să adapteze propunerea Comisiei, redactată în temeiul Tratatului de la Nisa, în cadrul căruia procedura cunoscută sub numele de „comitologie” era reglementată de decizia menționată mai sus, la noile dispoziții privind actele delegate, prevăzute la articolul 290 din Tratatul de la Lisabona.
Acest articol impune definirea explicită în actele legislative a obiectivelor, conținutului, domeniului de aplicare și duratei delegării de competențe.
Amendamentul
13
Propunere de directivă
Considerentul 9a (nou)
Textul propus de Comisie
Amendamentul
(9a) Comisia ar trebui să analizeze măsura în care domeniul de aplicare a prezentei directive, mai exact simplificarea formalităților administrative aplicabile navelor la intrarea în și/sau la ieșirea din porturile UE, ar trebui extins la zonele interioare ale acestor porturi, mai exact la transportul fluvial, în vederea realizării unui trafic maritim mai rapid și mai fluid în interior și a soluționării durabile a congestionării în porturile maritime și în zonele din preajma acestora.
Justificare
Raportorul consideră că simplificarea formalităților de raportare nu ar trebui să se limiteze la porturile maritime.
Ar trebui ca legăturile cu zonele interioare ale porturilor să fie mai fluide.
Prin urmare, raportorul solicită Comisiei să analizeze mai atent această posibilitate.
Amendamentul
14
Propunere de directivă
Considerentul 9b (nou)
Textul propus de Comisie
Amendamentul
(9b) În vederea simplificării formalităților administrative pentru navele care ajung în sau pleacă din porturi ale UE din hinterland și având în vedere efectele pozitive anticipate la nivelul siguranței traficului, Comisia ar trebui să analizeze posibilitatea utilizării unei limbi unice în apele interioare, această limbă fiind engleza.
Justificare
În domeniul navigației, oamenii comunică într-o engleză simplificată, utilizând ceea ce se numește „seaspeak”.
Acest lucru contribuie la simplificarea procedurilor administrative și la promovarea siguranței traficului.
Raportorul dorește, pe bună dreptate, să consolideze relația dintre navigația maritimă și cea pe căi navigabile interioare și sprijină utilizarea limbii engleze la amendamentul 9.
Din aceleași motive, Comisia ar trebui să analizeze posibilitatea utilizării unei singure limbi (engleza) pe căile navigabile interioare din Europa.
Amendamentul
15
Propunere de directivă
Articolul 1
Textul propus de Comisie
Amendamentul
Articolul 1
Articolul 1
Scopul
Scopul
Prezenta directivă are drept obiect simplificarea procedurilor administrative aplicate în sectorul transporturilor maritime, la intrarea în sau la plecarea din porturile statelor membre ale Comunității, prin generalizarea transmiterii electronice a informațiilor și raționalizarea formalităților de raportare.
Prezenta directivă are drept obiect simplificarea și armonizarea procedurilor administrative aplicate în sectorul transporturilor maritime, la intrarea în sau la plecarea din porturile statelor membre ale Comunității, prin generalizarea transmiterii electronice a informațiilor și raționalizarea formalităților de raportare.
Justificare
Raportorul subliniază faptul că simplificarea nu ar trebui să constituie scopul unic al prezentei directive.
Armonizarea procedurilor administrative între statele membre este, de asemenea, necesară pentru a fluidiza traficul maritim între porturile UE.
Amendamentul
16
Propunere de directivă
Articolul 3 – litera ea (nouă)
Textul propus de Comisie
Amendamentul
(ea) „transmitere electronică a datelor” înseamnă procesul de transmitere a unor informații care au fost deja codate în format digital prin utilizarea unui format structurat modificabil ce poate fi folosit în mod direct pentru stocarea și prelucrarea informatică.
Justificare
Pentru a beneficia pe deplin de pe urma transmiterii electronice, sistemele ar trebui să poată comunica între ele astfel încât să nu fie nevoie să se introducă aceleași date de mai multe ori din cauza disparităților dintre procedurile adoptate de diferitele porturi sau autorități naționale.
Amendamentul
17
Propunere de directivă
Articolul 4 – teza introductivă
Textul propus de Comisie
Amendamentul
Căpitanul sau orice altă persoană abilitată în mod corespunzător de către operatorul navei trebuie să comunice, înainte de intrarea într-un port situat într-un stat membru, informațiile impuse, prin intermediul formalităților de raportare, autorității competente desemnate de statul membru respectiv:
Statele membre se asigură că căpitanul sau orice altă persoană abilitată în mod corespunzător de către operatorul navei comunică, înainte de intrarea într-un port situat într-un stat membru, informațiile impuse, prin intermediul formalităților de raportare, autorității competente desemnate de statul membru respectiv:
Justificare
Dat fiind faptul că este vorba de o directivă și nu de un regulament, acest amendament este necesar pentru ca obligațiile să vizeze statele membre și nu în mod direct operatorii economici.
Amendamentul
18
Propunere de directivă
Articolul 5 – alineatul 3
Textul propus de Comisie
Amendamentul
Se consideră că informațiile sunt conforme, dacă acestea rezultă din aplicarea definițiilor care figurează în Convenția FAL, reluate în anexa II, și dacă sunt comunicate prin intermediul formularelor FAL, astfel cum sunt enumerate în anexa I în funcție de modalitățile stabilite prin Convenția FAL.
Formularele FAL trebuie prezentate în conformitate cu normele lingvistice prescrise de Organizația Maritimă Internațională .
Se consideră că informațiile sunt conforme, dacă acestea rezultă din aplicarea definițiilor care figurează în Convenția FAL, reluate în anexa II, și dacă sunt comunicate prin intermediul formularelor FAL, astfel cum sunt enumerate în anexa I în funcție de modalitățile stabilite prin Convenția FAL.
Formularele FAL trebuie prezentate în conformitate cu regula 14 alineatul (4) din capitolul V al Convenției SOLAS (astfel cum este prevăzut în Directiva 2001/25/CE privind nivelul minim de formare a navigatorilor) .
Punctul în cauză prevede utilizarea limbii engleze ca limbă comună de lucru.
Justificare
În locul normelor lingvistice prescrise de Organizația Maritimă Internațională, care includ limbi din afara UE, ar fi preferabil să se precizeze limba de circulație cel mai des folosită.
Acest lucru va facilita și îndeplinirea obiectivului de a introduce datele o singură dată, mai degrabă decât să fie nevoie să se traducă în limba oficială a statului membru al fiecărui port în care face escală o navă.
Amendamentul
19
Propunere de directivă
Articolul 7 – titlu
Textul propus de Comisie
Amendamentul
Transmiterea electronică a documentelor
Transmiterea electronică a datelor
Amendamentul
20
Propunere de directivă
Articolul 7 – paragraful 1
Textul propus de Comisie
Amendamentul
Cel târziu odată cu intrarea în vigoare a prezentei directive, statele membre inițiază studiile și lucrările pertinente, pentru a permite utilizarea mijloacelor electronice în vederea transmiterii datelor necesare formalităților administrative în cel mai scurt timp posibil și cel târziu la 15 februarie 2013.
Cel târziu odată cu intrarea în vigoare a prezentei directive, statele membre inițiază studiile și lucrările pertinente, pentru a permite , prin intermediul unei singure platforme electronice, transmiterea electronică a datelor necesare formalităților administrative în cel mai scurt timp posibil și cel târziu la 15 februarie 2013.
Justificare
Raportorul dorește o singură platformă electronică pentru colectarea și schimbul de date, dar nu precizează ce fel de platformă.
Amendamentul
21
Propunere de directivă
Articolul 7 – paragraful 1a (nou)
Textul propus de Comisie
Amendamentul
Această platformă electronică, în cadrul căreia converg SafeSeaNet, e-Customs și alte sisteme electronice, este locul în care toate informațiile, primite de diversele autorități competente în conformitate cu prezenta directivă, sunt colectate și schimbate de către aceste autorități competente și statele membre.
Justificare
Ar trebui să existe o singură platformă pentru schimbul de informații colectate în conformitate cu prezenta directivă.
Informațiile primite trebuie puse de către autoritățile competente la dispoziția persoanelor care au nevoie de ele prin intermediul acestei platforme.
Astfel, se evită transmiterea acelorași informații de mai multe ori către diferiți destinatari.
Amendamentul
22
Propunere de directivă
Articolul 7 – alineatul 2
Textul propus de Comisie
Amendamentul
Aceste mijloace trebuie să fie interoperabile, accesibile și compatibile cu sistemul SafeSeaNet stabilit în conformitate cu Directiva 2002/59/CE, precum și cu sistemele informatice prevăzute de Decizia nr.
70/2008/CE, astfel încât toate informațiile să fie codificate o singură dată.
Statele membre consultă operatorii economici și informează Comisia cu privire la progresele obținute în funcție de modalitățile prevăzute de respectiva decizie.
Această transmitere electronică trebuie să fie interoperabilă, accesibilă și compatibilă cu sistemul SafeSeaNet stabilit în conformitate cu Directiva 2002/59/CE, precum și cu sistemele informatice prevăzute de Decizia nr.
70/2008/CE, astfel încât toate informațiile să fie codificate o singură dată.
Statele membre consultă operatorii economici și informează Comisia cu privire la progresele obținute în funcție de modalitățile prevăzute de respectiva decizie.
Justificare
Acest amendament este necesar pentru ca articolul 7 paragraful (2) să fie în conformitate cu definițiile cuprinse la articolul 3 litera (ea) (nouă).
Amendamentul
23
Propunere de directivă
Articolul 7a (nou)
Textul propus de Comisie
Amendamentul
Articolul 7a
Confidențialitatea datelor
Statele membre, în conformitate cu legislația europeană și națională, iau măsurile necesare pentru a asigura confidențialitatea datelor care le sunt transmise în temeiul prezentei directive și utilizarea acestora doar în conformitate cu prezenta directivă.
Statele membre garantează, în special, protejarea datelor cu caracter comercial colectate în temeiul prezentei directive.
În ceea ce privește datele cu caracter personal, statele membre garantează respectarea Directivei 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date 1 și a Regulamentului (CE) nr.
45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date 2 .
Statele membre se asigură că utilizatorii datelor nu au acces decât la baza de date relevantă pentru responsabilitățile lor specifice și că, prin urmare, nu utilizează în mod necuvenit aceste date sau nu transmit date personale sau comerciale fără a prezenta justificări detaliate.
1 JO L 281, 23.11.95, p.
31.
2 JO L 8, 12.01.01, p.
1.
Amendamentul
24
Propunere de directivă
Articolul 8
Textul propus de Comisie
Amendamentul
Navele ce fac obiectul domeniului de aplicare a Directivei 2002/59/CE, care navighează între porturi situate pe teritoriul vamal al Comunității Europene, care nu provin, nu fac o escală sau nu se îndreaptă către un port situat în afara acestui teritoriu sau a zonei libere supusă modalităților de control de tip I în sensul legislației vamale, sunt exceptate de la transmiterea informațiilor ce figurează în formularele FAL, fără a aduce atingere legislației comunitare aplicabile.
Statele membre se asigură că navele ce fac obiectul domeniului de aplicare a Directivei 2002/59/CE, care navighează între porturi situate pe teritoriul vamal al Comunității Europene, care nu provin, nu fac o escală sau nu se îndreaptă către un port situat în afara acestui teritoriu sau a zonei libere supusă modalităților de control de tip I în sensul legislației vamale, sunt exceptate de la transmiterea informațiilor ce figurează în formularele FAL, fără a aduce atingere legislației comunitare aplicabile și posibilității ca statele membre să solicite datele care figurează în formularele FAL menționate la punctele 2, 3, 4, 5 și 6 din anexa I.
Justificare
Prima modificare este necesară pentru ca obligațiile să vizeze statele membre și nu în mod direct operatorii economici.
Statele membre trebuie să poată solicita anumite formulare FAL menționate în anexa I din motive legate de securitatea națională, prevenirea contrabandei sau a imigrației ilegale.
Amendamentul
25
Propunere de directivă
Articolul 8 – alineatul 1a (nou)
Textul propus de Comisie
Amendamentul
(1a) Statele membre se asigură că mărfurile comunitare care sunt identificate electronic nu sunt supuse unor formalități suplimentare pe motiv că nava a făcut escală într-un port dintr-o țară terță sau într-o zonă liberă.
Justificare
Scopul ultim al prezentei directive ar trebui să fie exceptarea tuturor transporturilor de mărfuri intraeuropene de la cerința de a transmite formularele FAL.
De aceea, este important să se facă distincția nu numai în funcție de locul de plecare al unei nave și/sau de destinația sa, ci și în funcție de încărcătura acesteia.
O încărcătură care, transportată dintr-un port UE în alt port UE, nu părăsește nava, nu ar trebui, prin urmare, să fie supusă unor formalități administrative suplimentare.
Amendamentul
26
Propunere de directivă
Articolul 9
Textul propus de Comisie
Amendamentul
Comisia poate adopta măsuri de modificare a anexelor la prezenta directivă, în măsura în care o astfel de modificare nu are drept efect extinderea domeniului de aplicare a prezentei directive .
Aceste măsuri, destinate să modifice elementele neesențiale ale prezentei directive, se adoptă în conformitate cu procedura de reglementare cu control prevăzută la articolul 10 alineatul (2).
Comisia poate adopta acte delegate în conformitate cu articolul 290 din Tratatul privind funcționarea Uniunii Europene în ceea ce privește anexele la prezenta directivă pentru a garanta că acestea includ orice modificări realizate de OMI la nivelul formularelor FAL, și în ceea ce privește definiția de la articolul 3 litera (ea) pentru a ținea seama de progresele tehnice.
Justificare
Obiectivul existenței unui singur ghișeu electronic pentru furnizarea de informații autorităților portuare, care să permită ca aceleași date să nu fie transmise de mai multe ori, presupune ca lista formalităților de raportare și notificare menționate la articolul 2 să fie actualizată atunci când OMI adoptă noi formulare sau modificări la formularele existente.
Ar fi inoportun să fie nevoie de un act legislativ adoptat prin codecizie pentru a modifica aceste elemente neesențiale.
Amendamentul
27
Propunere de directivă
Articolul 9a (nou)
Textul propus de Comisie
Amendamentul
Articolul 9a
Extinderea domeniului de aplicare
Comisia raportează Parlamentului și Comisiei, cel târziu până la 31 decembrie 2011, cu privire la extinderea domeniului de aplicare a simplificărilor introduse de prezenta directivă la transportul pe căi navigabile interioare.
Comisia stabilește, de asemenea, în ce măsură sistemul de informare fluvială („River Information System”) este compatibil cu sistemele electronice menționate în prezenta directivă.
Justificare
Raportorul invită Comisia să nu limiteze standardizarea și armonizarea formalităților de raportare la porturile maritime.
Transportul mărfurilor către zonele interioare trebuie, de asemenea, să se realizeze într-un mod armonios și eficient, cu cât mai puține obstacole administrative.
Prin urmare, raportorul solicită Comisiei să analizeze mai atent această posibilitate.
Comisia ar trebui, de asemenea, să examineze dacă sistemul de informare fluvială menționat de Directiva 2005/44/CE ar putea, în viitor, să fie compatibil cu SafeSeaNet și cu celelalte sisteme electronice care figurează în directivă.
Amendamentul
28
Propunere de directivă
Articolul 9b (nou)
Textul propus de Comisie
Amendamentul
Articolul 9b
Agenția Europeană pentru Siguranța Maritimă
La următoarea revizuire a Regulamentului (CE) nr.
1406/2002 al Parlamentului European și al Consiliului din 27 iunie 2002 de instituire a unei Agenții Europene privind Siguranța Maritimă, Comisia propune, pe baza conținutului prezentei directive, modificări menite să asigure operabilitatea și competența acestei agenții în materie de supraveghere și armonizare tehnică și administrativă a formalităților prevăzute de prezenta directivă.
_____________________
1 JO L 208, 05.08.02, p.
1.
Amendamentul
29
Propunere de directivă
Articolul 9c (nou)
Textul propus de Comisie
Amendamentul
Articolul 9c
Exercitarea competențelor delegate
(1) Competența de a adopta actele delegate menționate la articolul 9 este conferită Comisiei pentru o perioadă de cinci ani de la intrarea în vigoare a prezentei directive.
(2) De îndată ce adoptă un act delegat, Comisia îl notifică simultan Parlamentului European și Consiliului.
(3) Competența de a adopta acte delegate se acordă Comisiei în funcție de condițiile stabilite la articolele 9a și 9c.
Justificare
La articolul 290 se menționează că durata delegării competențelor trebuie definită în mod explicit.
Prezenta directivă reprezintă, astfel cum se precizează în mod clar în comunicarea Comisiei privind un spațiu european de transport maritim fără bariere, o etapă a unui proces.
În plus, raportorul propune (amendamentul 27) un raport privind căile navigabile interioare, care poate conduce, la rândul său, la prezentarea unei propuneri legislative.
Prin urmare, nu vor lipsi, din experiență, mijloacele de extindere sau de modificare a dispozițiilor privind actele delegate.
Amendamentul
30
Propunere de directivă
Articolul 9d (nou)
Textul propus de Comisie
Amendamentul
Articolul 9d
Revocarea competențelor delegate
(1) Delegarea competențelor menționată la articolul 9 poate fi revocată de Parlamentul European sau de Consiliu.
(2) Instituția care a inițiat o procedură internă pentru a decide dacă intenționează să revoce delegarea de competențe depune eforturi pentru a informa cealaltă instituție și Comisia într-o perioadă de timp rezonabilă înaintea adoptării unei decizii finale, indicând competențele delegate care ar putea face obiectul unei revocări, precum și eventualele motive ale acesteia.
(3) Decizia de revocare menționează motivele revocării și pune capăt delegării competențelor specificate în decizia respectivă.
Decizia produce efecte imediate sau de la o dată ulterioară, menționată în decizie.
Decizia nu aduce atingere actelor delegate deja în vigoare.
Decizia se publică în Jurnalul Oficial al Uniunii Europene.
Justificare
Este oportun ca cele două ramuri ale autorității legislative să aibă posibilitatea de a revoca, în totalitate sau parțial, delegarea competențelor.
Articolul 290 din tratat precizează că, pentru o astfel de decizie, este nevoie de aprobarea majorității membrilor care compun Parlamentul sau a majorității calificate a Consiliului.
Amendamentul
31
Propunere de directivă
Articolul 9e (nou)
Textul propus de Comisie
Amendamentul
Articolul 9e
Obiecțiuni la actele delegate
(1) Parlamentul European sau Consiliul pot prezenta obiecțiuni la un act delegat timp de patru luni de la data notificării.
(2) În cazul în care, la expirarea acestei perioade, nici Parlamentul European, nici Consiliul nu au prezentat obiecțiuni cu privire la actul delegat, acesta se publică în Jurnalul Oficial al Uniunii Europene și intră în vigoare la data menționată în cuprinsul său.
(3) În cazul în care Parlamentul European sau Consiliul prezintă obiecțiuni la actul delegat, acesta nu intră în vigoare.
Instituția care formulează obiecțiuni își expune motivele care au stat la baza acestora.
Justificare
Acest articol acordă posibilitatea, în ceea ce privește actele delegate, de a prezenta o obiecțiune în temeiul procedurii de reglementare cu control [articolul 5a alineatul 3 litera (a), introdus de decizia Consiliului din 17 iulie 2006].
Deși această decizie acordă un termen de trei luni pentru prezentarea unei obiecțiuni, experiența a arătat că este dificil să se realizeze, într-un timp atât de scurt, o examinare eficientă care să conducă la adoptarea unei rezoluții în ședință plenară.
Articolul 290 din tratat lasă în mod explicit actului legislativ libertatea de a determina perioada în care se pot prezenta obiecțiuni.
Amendamentul
32
Propunere de directivă
Articolul 10
Textul propus de Comisie
Amendamentul
Articolul 10
eliminat
Comitetul
(1) În vederea adoptării măsurilor referitoare la siguranța maritimă, și în special a celor vizând modificarea anexelor la prezenta directivă, Comisia este asistată de Comitetul pentru siguranța maritimă și prevenirea poluării de către nave (COSS), instituit în temeiul articolului 3 din Regulamentul (CE) nr.
2099/2002 al Parlamentului European și al Consiliului.
În vederea adoptării măsurilor referitoare la siguranța maritimă și în special a celor vizând modificarea anexei III, Comisia este asistată de Comitetul pentru siguranța maritimă (MARSEC), instituit în temeiul articolului 11 din Regulamentul (CE) nr.
725/2004.
(2) Atunci când se face trimitere la prezentul alineat, se aplică articolul 5a alineatele (1)-(4) și articolul 7 din Decizia nr.
1999/468/CE, având în vedere dispozițiile de la articolul 8 din respectiva decizie.
Justificare
Această procedură nu mai este adecvată având în vedere că decizia 1999/468/CE, care își avea temeiul juridic în Tratatul de la Nisa, a fost înlocuită, pentru noua legislație, de articolul 290 din Tratatul de la Lisabona.
Este important ca cele două organe legislative să primească informații în condiții egale cu privire la acte delegate potențiale sau propuse.
EXPUNERE DE MOTIVE
Introducere
Transportul maritim face obiectul unor proceduri administrative complexe, inclusiv atunci când este vorba de nave care se deplasează între două porturi ale UE, fără a face escală într-un port dintr-o țară terță.
Prin urmare, la transportul de mărfuri pe căi navigabile trebuie îndeplinite sarcini administrative suplimentare, ceea ce generează costuri suplimentare.
Acest lucru reduce atractivitatea transportului maritim de mărfuri, care, drept urmare, nu mai este utilizat în mod optim.
Crearea unui spațiu european de transport maritim fără bariere este necesară pentru a spori atractivitatea și eficiența navigației costiere, având în vedere că aceasta reprezintă modul de transport cel mai ecologic.
În acest sens, Comisia a publicat în ianuarie 2009 documentul „Comunicare și plan de acțiune în vederea instituirii unui spațiu european de transport maritim fără bariere” și „Directiva privind formalitățile de raportare pentru navele care sosesc în și/sau pleacă din porturile statelor membre ale Comunității”.
Propunerea Comisiei
Propunerea de directivă se încadrează în ansamblul mai larg descris în comunicarea Comisiei, în vederea creării unui spațiu european de transport maritim fără bariere.
În comunicarea sa, Comisia propune un plan de acțiune care constă într-o serie de măsuri legislative pe termen scurt și mediu și recomandări adresate statelor membre.
Măsurile pe termen scurt vizează eliminarea cât mai rapidă (prin simplificarea formalităților vamale, introducerea unor orientări privind controalele fitosanitare, raționalizarea documentelor etc.) a obstacolelor care afectează încă transportul maritim intracomunitar.
Comisia speră ca aceste măsuri să fie puse în aplicare până în 2010.
Data limită pentru măsurile pe termen mediu este 2013.
Aceste măsuri includ utilizarea mai largă a schimbului electronic de date și introducerea sistemelor „e-maritime”, un singur ghișeu administrativ, formalități pentru navele care fac escală într-o țară terță, norme simplificate pentru mărfurile periculoase etc.
De asemenea, Comisia adresează o serie de recomandări statelor membre, în special privind raționalizarea fluxului și a spațiului în porturi, utilizarea unei limbi comune și simplificarea procedurii de obținere a certificatelor de exceptare de la pilotaj.
Comisia consideră că este necesară o propunere de înlocuire a Directivei 2002/6/CE cu o nouă directivă.
· Convenția FAL a fost deja revizuită de mai multe ori; prin urmare, este nevoie de o legislație comunitară care să consolideze diversele texte legislative.
· Este nevoie de un nou formular de informare în materie de siguranță, care să fie completat înaintea intrării într-un port al unui stat membru.
· Nivelul de informatizare din porturi este insuficient.
Nu există un ghișeu unic la care să poată fi îndeplinite formalitățile portuare, fapt ce creează o pierdere inutilă de timp.
· Punerea în aplicare a Directivei 2002/6/CE este diferită de la un stat membru la altul.
Prin urmare, este nevoie de o directivă care nu poate fi interpretată în mai multe feluri.
Noua directivă vizează simplificarea procedurilor administrative prin introducerea transmiterii electronice a datelor și prin raționalizarea formalităților de raportare.
Se propun următoarele măsuri specifice:
· Statele membre trebuie să accepte formularele FAL pentru a evita furnizarea acelorași informații de două ori.
· SafeSeaNet trebuie să devină elementul central al schimbului electronic de informații.
Statele membre trebuie să introducă sisteme electronice care să le permită să transmită pe cale electronică informațiile necesare privind formalitățile administrative.
Aceste sisteme trebuie să fie operaționale până la 15 februarie 2013.
· Sistemele trebuie să fie interoperabile, accesibile și compatibile cu sistemul SafeSeaNet.
· Navele care se deplasează între porturi situate pe teritoriul vamal al Comunității Europene ar trebui să fie exceptate de la obligația de a prezenta formularele FAL.
Această exceptare este posibilă cu condiția ca mărfurile transportate să aibă statut comunitar.
Propunerile raportorului
Raportorul salută comunicarea și propunerea Comisiei.
Scopul ultim al prezentei directive trebuie să fie exceptarea tuturor transporturilor de mărfuri intraeuropene de la formalități administrative inutile.
În calitate de raportor pentru directiva privind formalitățile de raportare, aș dori să fac următoarele propuneri.
Procedurile administrative nu ar trebui să fie doar simplificate, ci și armonizate.
Diversele proceduri din statele membre ar trebui apropiate cât mai mult posibil.
Este necesar un bun nivel de cooperare între diferitele autorități competente.
Prezenta directivă face parte dintr-un proiect mai amplu de simplificare administrativă, și anume crearea unui spațiu european de transport maritim fără bariere.
Acest ansamblu mai vast vizează nu numai transporturile, ci și vămile, sănătatea publică și siguranța în porturi și la bordul navelor.
Măsurile luate doar în unul din aceste domenii nu pot conduce la rezultatul așteptat.
În calitate de raportor, invit Comisia să abordeze, pe cât posibil, în paralel diferitele elemente ale acestui pachet.
De aceea, este necesar ca, în timpul procesului legislativ, cele trei direcții generale ale Comisiei – DG TAXUD, DG TREN și DG SANCO – să coopereze în mod eficace.
Raportorul dorește, de asemenea, ca DG TAXUD să pună în aplicare, cât mai rapid posibil, modificarea Codului Vamal, astfel cum a fost promis în comunicare, în vederea realizării unui spațiu european de transport maritim fără bariere.
Această modificare ar trebui să ușureze obținerea, de către societățile de transport maritim, a statutului de „servicii regulate de transport maritim autorizate”, ceea ce ar trebui să reducă radical formalitățile administrative.
În acest sens, este de dorit folosirea, de către Comisie, a unor termeni precum „operator economic autorizat” și „expeditor autorizat” și în legislația din domeniul transporturilor.
O limbă comună
În domeniul transportului maritim, problemele de limbă conduc prea adesea la întârzieri nedorite și la neînțelegeri.
Pentru a garanta o comunicare cât mai eficientă posibil, utilizarea unei singure limbi comune este absolut esențială.
Pentru a pune în evidență acest punct, fac referire în raport la Convenția SOLAS a OMI (Convenția internațională pentru ocrotirea vieții omenești pe mare, 1974), care prevede utilizarea limbii engleze ca limbă de lucru.
SafeSeaNet ca platformă de schimb de date
SafeSeaNet a fost elaborat în cadrul Directivei privind monitorizarea traficului navelor și s-a dovedit că funcționează satisfăcător.
Prin urmare, este justificat să fie utilizat drept platformă de schimb de date.
Informațiile colectate într-un stat membru de diferitele autorități competente sunt ulterior puse la dispoziția acestor autorități în cadrul SafeSeaNet, astfel încât persoanele care au nevoie de ele să le poată lua din SafeSeaNet.
Desigur, un astfel de sistem nu poate funcționa în mod adecvat decât dacă statele membre oferă un sistem eficient de control al accesului.
Sistemul funcționează cu date comerciale sensibile, care trebuie protejate în mod corespunzător pentru a se asigura că nu se aduc pagube economice porturilor, societăților de transport maritim sau altor părți implicate.
Clarificarea noțiunii de „transmitere electronică a datelor”
În calitate de raportor, doresc să se ajungă, în final, la o directivă clară, care să nu poată fi interpretată diferit de către statele membre.
Acesta este scopul amendamentului care oferă o definiție mai clară a „transmiterii electronice”, excluzând, prin urmare, utilizarea transmiterii prin fax, de exemplu.
Exceptarea de la obligația de a transmite formularele FAL
Articolul 8 din propunerea Comisiei permite navelor care navighează între porturi situate pe teritoriul vamal al Comunității Europene să fie exceptate de la obligația de a transmite formularele FAL.
Raportorul consideră că aceasta este o etapă necesară, însă ar dori să meargă mai departe și să ia în considerare nu numai locul de plecare/destinația navei, ci și încărcătura sa.
Dacă o parte din încărcătură rămâne în uniunea vamală, adică nu părăsește nava într-o țară terță, încărcătura trebuie exceptată de la transmiterea formularelor FAL.
Certificatul de exceptare de la pilotaj
Un certificat de exceptare de la pilotaj poate simplifica intrarea într-un port în cazul unui transport costier care are adesea aceeași destinație.
Statele membre pot, desigur, impune condiții, însă, în multe cazuri, aceste cerințe nu sunt transparente sau proporționale.
Raportorul consideră că aceste aspecte ar trebui abordate în prezenta directivă.
Extinderea domeniului de aplicare a directivei către zonele interioare
Simplificarea administrativă și schimbul electronic de date sunt importante nu numai pentru navele și încărcăturile din porturile maritime, ci și în contextul legăturilor cu zonele interioare, care trebuie să fie simplificate pe cât de mult posibil.
Raportorul invită Comisia să analizeze modul în care pot fi implicate porturile pentru navigația interioară și, dacă este cazul, să ia măsuri adecvate.
Acestea presupun, între altele, să se stabilească în ce măsură RIS (sistemul de informare fluvială) este compatibil cu SafeSeaNet și cu celelalte sisteme electronice menționate în prezenta directivă.
2013, data de intrare în vigoare
În calitate de raportor, consider că data de 15 februarie 2013 trebuie menținută ca dată limită.
Această dată coincide cu crearea unei uniuni vamale informatizate (Decizia 70/2008/CE).
Acest lucru este oportun.
PROCEDURĂ
Titlu
Formalitățile de raportare aplicabile navelor la intrarea în sau la ieșirea din porturi
Referițe
COM(2009)0011 – C6-0030/2009 – 2009/0005(COD)
Data prezentării la PE
21.1.2009
Comisia competentă în fond
Data anunțului în plen
TRAN
19.10.2009
Raportor(i)
Data numirii
Dirk Sterckx
1.9.2009
Examinare în comisie
10.11.2009
27.1.2010
22.3.2010
Data adoptării
23.3.2010
Rezultatul votului final
+:
–:
0:
36
1
1
Membri titulari prezenți la votul final
Magdalena Alvarez, Georges Bach, Izaskun Bilbao Barandica, Michael Cramer, Christine De Veyrac, Saïd El Khadraoui, Ismail Ertug, Carlo Fidanza, Knut Fleckenstein, Jacqueline Foster, Mathieu Grosch, Georgios Koumoutsakos, Werner Kuhn, Marian-Jean Marinescu, Gesine Meissner, Hella Ranner, Vilja Savisaar, Olga Sehnalová, Brian Simpson, Dirk Sterckx, Silvia-Adriana Țicău, Georgios Toussas, Giommaria Uggias, Thomas Ulmer, Peter van Dalen, Dominique Vlasto, Artur Zasada, Roberts Zīle
Membri supleanți prezenți la votul final
Zigmantas Balčytis, Philip Bradbourn, Isabelle Durant, Tanja Fajon, Ádám Kósa, Dominique Riquet, Laurence J.A.J. Stassen, Sabine Wils, Corien Wortmann-Kool, Janusz Władysław Zemke
