Deputaţii europeni cer mai multe măsuri pentru situaţia din Birmania
Relaţii externe
2008-04-16 - 12:41
Călugării nu vor putea vota la referendumul din Birmania
Situaţia din Birmania (Myanmar) este încă dramatică, a spus deputatul european Thijs Berman, care a prezidat recent o audiere publică privind promovarea schimbării în această ţară.
Birmania, una din acela mai sărace ţări din lume, unde în momentul de faţă sunt 1.800 de prizonieri politici, se pregăteşte pentru referendumul din 10 mai, în care populaţia va vota asupra unei constituţii redactate în întregime de regimul militar.
Textul propunerii de constituţie, care urmează să intre în vigoare în 2010 când vor avea loc alegeri generale, este considerat de regimul actual ca fiind parte a „cadrului ce promovează democraţia“.
Conform noii constituţii, regimul militar va avea 25% din locurile din parlament.
Cei 400.000 de călugări care au protestat împotriva regimului militar în august şi septembrie 2007 nu au voie să voteze în referendum.
„Propunerile ONU, printre care dreptul opoziţiei de a aduce modificări la textul constituţiei, care încurajau o tranziţie democratică bazată pe dialog şi reconciliere, au fost refuzate de către regim“, a declarat domnul Piero Fassino, emisar special al Uniunii Europene în Birmania.
Mai mult sprijin pentru Aung San Suu Kyi
Mulţi participanţi la audierea de pe 2 aprilie de la Parlamentul European au sugerat luarea de măsuri al căror impact să se concentreze asupra liderilor, elitelor politice şi celor responsabili pentru situaţia dramatică din Birmania.
În acelaşi timp, măsurile care ar putea afecta populaţia (embargouri, interzicerea călătoriilor) ar trebui reduse.
Deputata europeană britanică Glenys Kinnock (Grupul Socialist din Parlamentul European) a spus că „ajutorul pentru dezvoltare trebuie să fie în relaţie cu progresul“ şi că este nevoie de „o structură în timp“.
Deputatul european José Ribeiro e Castro (Grupul Partidului Popular European (Creştin-Democrat) şi al Democraţilor Europeni, Portugalia) a cerut mai mult sprijin pentru Aung San Suu Kyi şi dezvoltarea unei strategii coerente de consolidare a cooperării UE cu vecinii statului Birmania (de exemplu India şi China) pentru a putea exercita o influenţă mai mare asupra guvernului.
Datorită încălcărilor serioase ale drepturilor omului în Birmania, domnul Thijs Berman (Grupul Socialist din Parlamentul European, Olanda) a sugerat lansarea unei anchete de către Consiliul de Securitate - care ar putea ajunge la Curtea Internaţională de Justiţie.
Deputaţii europeni au mai propus adoptarea unei rezoluţii despre situaţia gravă din Birmania, în plen, în următoarea perioadă de sesiune - înainte de referendumul constituţional din 10 mai.
20080415STO26613 Mai multă presiune asupra Birmaniei - pagina de presă (în engleză) Birmania: trebuie să se pregătească sancţiuni economice direcţionate, spun deputaţii europeni Proiect de raport privind relaţiile economice şi comerciale cu Asociaţia Naţiunilor din Asia de
Sud-Est Rezoluţia Parlamentului European din 27 septembrie 2007 privind Birmania Parlamentul cere eliberarea câștigǎtoarei Premiului Saharov din 1990 - Aung San Suu Kyi Documentele audierii
RO
1
PHOTO
20080416PHT26810.jpg
RO
4
LINK
/meetdocs/2004_2009/documents/pr/697/697573/697573ro.pdf
RO
7
LINK
/activities/committees/hearingsCom.do?body=DEVE&language=RO
-//EP//TEXT IM-PRESS 20080403IPR25651 0 NOT XML V0//RO
-//EP//TEXT IM-PRESS 20070926IPR10742 0 NOT XML V0//RO
-//EP//TEXT TA P6-TA-2007-0420 0 NOT XML V0//RO
-//EP//TEXT IM-PRESS 20070906FCS10161 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
