Un cadru juridic pentru agenţiile de rating al creditelor
Alegeri 2009
Afaceri economice şi monetare
2009-04-23 - 14:58
Membrii Parlamentului European au ajuns la un acord în primă lectură cu reprezentanţii Consiliului, astfel încât la 22 aprilie au fost adoptate reguli mai stricte menite să îmbunătăţească transparenţa şi independenţa agenţiilor europene de rating al creditelor.
Raportul PE a fost elaborat de Jean-Paul Gauzès (PPE-DE, Franţa).
Agenţiile de rating oferă opinii independente cu privire la solvabilitatea unei companii, a unui guvern sau a diferitelor instrumente financiare.
Aceste rating-uri sunt folosite de investitori, creditori, emitenţi şi guverne, jucând un rol important pe pieţele financiare.
În general, este recunoscut faptul că agenţiile de rating al creditelor au contribuit în mod semnificativ la recentele tulburări ale sistemului financiar internaţional, deoarece acestea au subestimat riscul de credit.
Actuala criză a demonstrat că au existat slăbiciuni majore în ceea ce priveşte metodele şi modelele utilizate de agenţiile de rating.
Potrivit propunerii Comisiei, un motiv ar fi faptul că agenţiile de rating al creditelor funcţionează pe o piaţă oligopolistă care oferă puţine stimulente pentru a crea concurenţă cu alte produse de rating.
Obiectivele principale ale noii legislaţii
Având în vedere că la momentul actual nu există un cadru legislativ pentru agenţiile de rating, ci doar un cod de conduită, prezenta propunere de regulament urmăreşte patru obiective:
Evitarea conflictelor de interese în procesul de evaluare;
Îmbunătăţirea calităţii metodologiei utilizate de agenţiile de rating şi calitatea acestor evaluări;
Creşterea transparenţei prin impunerea unor obligaţii de comunicare a informaţiilor de către agenţiile de rating;
Asigurarea unui cadru eficient de înregistrare şi supraveghere.
Pentru a evita conflicte de interese existente sau potenţiale, se va institui un mecanism de rotaţie astfel încât analiştii care se află în contact direct cu entităţile pe care le evaluează, nu pot să elaboreze rating-uri mai mult de cinci ani pentru aceeaşi entitate.
Înregistrarea şi supravegherea agenţiilor de rating al creditelor
În urma votului din Comisia pentru Afaceri Economice (de menţionat că mai au loc negocieri cu Consiliul şi raportul comisiei parlamentare va fi modificat), Comitetul autorităţilor europene de reglementare a pieţelor valorilor mobiliare, denumit în continuare „CESR" (Committee of European Securities Regulators) va fi unicul organ de înregistrare şi supraveghere a agenţiilor de rating europene.
CESR va evalua respectarea obligaţiilor şi va fi responsabil de retragerea acestei înregistrări.
În plus, acest organ european va monitoriza performanţa din trecut a agenţiilor şi va prezenta date statistice legate de fiabilitatea rating-urilor emise.
Un alt aspect importat este modul în care investitorii străini vor putea utiliza rating-urilor unor agenţii din ţări terţe, în special cele din SUA şi Japonia, menţinând aceleaşi criterii ca şi pentru agenţiile din UE.
În acest sens, agenţiile din ţările terţe trebuie să respecte criterii echivalente, iar Comisia va stabili şi va actualiza o listă a legislaţiilor din ţări terţe considerate a fi echivalente cu cele din UE.
Intrarea în vigoare şi perioade tranzitorii
Regulamentul va fi direct aplicabil în toate statele membre după 20 de zile de la publicare.
Statele membre vor avea şase luni la dispoziţie pentru a adopta măsurile necesare pentru implementare.
O derogare de 18 luni se aplică doar pentru utilizarea rating-urilor provenind de la agenţii non-UE.
După trei ani, Comisia Europeană va evalua eficacitatea acestui regulament.
Raportul Gauzes a fost adoptat cu 569 voturi pentru, 47 împotrivă şi 4 abţineri.
A6-0191/2009 - Raport referitor la propunerea de regulament al Parlamentului European şi al Consiliului privind agenţiile de rating al creditelor
Raportor: Jean-Paul Gauzès (PPE-DE, Franţa)
Procedură: codecizie, prima lectură
Dezbatere: miercuri, 22 aprilie 2009
Vot: joi, 24 aprilie 2009
20090422IPR54187 Notă de background (EN) "Noi reguli pentru sectorul de asigurări şi agenţiile de rating al creditelor" Site tematic al Comisiei Europene - Agenţiile de rating Textul adoptat va putea fi consultat aici
RO
2
LINK
http://ec.europa.eu/internal_market/securities/agencies/index_en.htm
RO
3
LINK
/activities/plenary/ta/calendar.do?language=RO
-//EP//TEXT IM-PRESS 20090415BKG53725 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
