Întrebarea cu solicitare de răspuns oral O-000003/2011
adresată Consiliului
Articolul 115 din Regulamentul de procedură
Sophia in 't Veld
,
Renate Weber
, Baroness
Sarah Ludford
,
Sonia Alfano
,
Jens Rohde
,
Gianni Vattimo
,
Marietje Schaake
,
Nathalie Griesbeck
,
Alexander Alvaro
,
Nadja Hirsch
,
Jelko Kacin
,
Marielle De Sarnez
în numele Grupului ALDE Subiect: Citații SUA în legătură cu Wikileaks și normele UE de protecție a datelor
Presa a relatat despre citațiile emise de autoritățile SUA firmei Twitter și posibil altor societăți de internet, precum Google și Facebook, prin care dispun predarea datelor personale, a mesajelor și a convorbirilor persoanelor care pot avea legături cu Wikileaks, inclusiv cele ale unui deputat islandez și ale unui cetățean olandez.
O citație a fost trimisă la 14 decembrie 2010 de către Departamentul de justiție către Twitter și o instanță districtuală a hotărât predarea datelor stocate din noiembrie 2009 până în prezent .
La 7 ianuarie 2011, Twitter a făcut această informație publică după câștigarea unei dispute juridice pe marginea dreptului de a informa persoanele implicate.
Poate Consiliul să ceară, în regim de urgență, clarificări oficiale și detaliate din partea autorităților SUA în legătură cu citația(ile), precizând dacă acestea sunt legate de o cercetare penală privind comiterea unor infracțiuni (în caz afirmativ, să ofere informații), datele solicitate, sursele, societățile media și de comunicare implicate, precum și orice alte informații relevante despre acest caz?
Poate Consiliul să clarifice în regim de urgență și următoarele aspecte:
– chestiunea jurisdicției și legalitatea aparentei aplicări extrateritoriale a acesteia și compatibilitatea acestor demersuri juridice cu protecția sferei private a cetățenilor UE, inclusiv chestiunea încălcării sau a posibilității de a încălca orice lege europeană sau națională privind protecția datelor;
– dacă are cunoștință de citații similare emise în trecut în legătură cu datele personale ale unor cetățeni UE și măsurile luate în această privință;
– ce observații va face autorităților SUA și societăților media și de comunicații și acțiuni va întreprinde în cazul încălcării, efective sau iminente, a normelor UE în domeniul protecției datelor?
Cererea de date cuprinde: nume de abonat, nume de utilizator, nume de ecran sau alte identități: adrese poștale, adrese rezidențiale, sedii comerciale, adrese de e-mail sau alte informații de contact; registrele conexiunilor sau registrele orelor de sesiuni și duratele acestora; durata utilizării serviciului (inclusiv data începerii) și tipurile de servicii utilizate; număr de telefon sau instrumental sau al număr de abonat sau de identitate, inclusiv orice adresă de rețea alocată temporar; mijloace și sursa de plată a acestor servicii (inclusiv orice număr de card de credit sau de cont bancar) și facturile înregistrate; înregistrările activității utilizatorului și orice conexiune făcută către sau de la contul acestuia; informații nelegate de conținut precum adrese IP și adresele de e-mail ale expeditorilor și destinatarilor; corespondența și însemnări legate de conturi.
Sursa: http://www.ibtimes.com/articles/99141/20110110/twitter-wikileaks-google-facebook-us-government-court-secret-private-data-information-julian-assange.htm
