P6_TA(2008)0275
Statistici referitoare la capturile de peşte şi la activitatea piscicolă din Atlanticul de Nord-Vest (reformare)***I
A6-0219/2008
Rezoluţia legislativă a Parlamentului European din 17 iunie 2008 referitoare la propunerea de regulament al Parlamentului European şi al Consiliului privind furnizarea de statistici referitoare la capturile de peşte şi la activitatea piscicolă a statelor membre care pescuiesc în Atlanticul de Nord-Vest (reformare) ( COM(2007)0762 – C6-0444/2007 – 2007/0264(COD) )
(Procedura de codecizie – reformare)
Parlamentul European,
–
având în vedere propunerea Comisiei prezentată Parlamentului European şi Consiliului ( COM(2007)0762 ),
–
având în vedere articolul 251 alineatul (2) şi articolul 285 alineatul (1) din Tratatul CE, în temeiul cărora propunerea a fost prezentată de către Comisie ( C6-0444/2007 ),
–
având în vedere Acordul interinstituțional din 28 noiembrie 2001 privind utilizarea mai structurată a tehnicii de reformare a actelor legislative JO C 77, 28.3.2002, p.1.
,
–
având în vedere articolele 80a şi 51 din Regulamentul său de procedură,
–
având în vedere raportul Comisiei pentru afaceri juridice şi avizul Comisiei pentru pescuit ( A6-0219/2008 ),
A.
întrucât grupul consultativ alcătuit din reprezentanți ai serviciilor juridice din cadrul Parlamentului European, Consiliului și Comisiei consideră că propunerea respectivă nu cuprinde nicio modificare substanțială în plus față de cele identificate ca atare în propunere și întrucât, în ceea ce privește codificarea dispozițiilor rămase nemodificate din textele existente, propunerea conține o codificare simplă a acestor texte, fără nicio modificare de fond,
1.
aprobă propunerea Comisiei astfel cum a fost adaptată în urma recomandărilor grupului consultativ alcătuit din reprezentanți ai serviciilor juridice ale Parlamentului European, Consiliului şi Comisiei;
2.
solicită Comisiei să îl sesizeze din nou, în cazul în care intenţionează să modifice în mod substanţial această propunere sau să o înlocuiască cu un alt text;
3.
încredinţează Preşedintelui sarcina de a transmite Consiliului şi Comisiei poziţia Parlamentului.
