4.7.2011 B7-0397/2011 PROPUNERE DE REZOLUŢIE depusă pe baza declaraţiei Comisiei
depusă în conformitate cu articolul 110 alineatul (2) din Regulamentul de procedură
referitoare la Programul pentru distribuirea de alimente către persoanele cele mai defavorizate din Uniune
Marije Cornelissen
,
José Bové
în numele Grupului Verts/ALE
Pervenche Berès
,
Alejandro Cercas
,
Luis Manuel Capoulas Santos
,
Paolo De Castro
în numele Grupului S&D
PE465.725v01-00 B7‑0397/2011 Rezoluţia Parlamentului European referitoare la Programul pentru distribuirea de alimente către persoanele cele mai defavorizate din Uniune
Parlamentul European ,
– având în vedere articolul 27 din Regulamentul (CE) nr.
1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole ( Regulamentul unic OCP ) JO L 299, 16.11.2007, p.
1.
şi Regulamentul (CE) nr.
983/2008 al Comisiei din 3 octombrie 2008 de adoptare a planului de repartizare către statele membre a resurselor imputabile exercițiului financiar 2009 pentru furnizarea de produse alimentare din stocurile de intervenție persoanelor celor mai defavorizate din Comunitate JO L 268, 9.10.2008, p.
3.
,
– având în vedere Propunerea modificată de Regulament al Parlamentului European şi al Consiliului de modificare a Regulamentelor (CE) nr.
1290/2005 și (CE) nr.
1234/2007 în ceea ce privește distribuirea de produse alimentare către persoanele cele mai defavorizate din Uniune (COM(2010)486),
– având în vedere hotărârea Curţii de Justiţie a Uniunii Europene în cauza T-576/08,
– având în vedere Regulamentul de punere în aplicare (UE) nr.
562/2011 al Comisiei din 10 iunie 2011 de adoptare a planului de repartizare către statele membre a resurselor imputabile exercițiului bugetar 2012 pentru furnizarea de alimente din stocurile de intervenție pentru persoanele cele mai defavorizate din Uniunea Europeană și de derogare de la anumite dispoziții din Regulamentul (UE) nr.
807/2010 JO L 152, 11.6.2011, p.
24.
,
– având în vedere rezoluţia sa legislativă din 26 martie 2009 referitoare la Propunerea de regulament al Consiliului de modificare a Regulamentului (CE) nr.
1290/2005 privind finanţarea politicii agricole comune şi a Regulamentului (CE) nr.
1234/2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) în ceea ce priveşte distribuirea produselor alimentare către persoanele cele mai defavorizate din Comunitate ( COM(2008)0563 – C6-0353/2008 – 2008/0183(CNS) ) JO C 117E, 6.5.2010, p.
258.
,
– având în vedere articolul 110 alineatul (2) din Regulamentul său de procedură,
A. întrucât Comisia estimează că 43 de milioane de persoane din UE se confruntă cu riscul sărăciei alimentare;
B. întrucât criza economică şi financiară şi preţurile în creştere la produsele alimentare fac să crească numărul persoanelor ce se confruntă cu acest risc;
C. întrucât Programul pentru distribuirea de alimente către persoanele cele mai defavorizate din Uniune, înfiinţat în 1987 în cadrul politicii agricole comune (PAC), oferă în prezent ajutoare în produse alimentare pentru 13 milioane de persoane confruntate cu sărăcia în 19 state membre şi necesită existenţa a circa 240 de depozite de alimente şi organizaţii caritabile în lanţurile de distribuţie;
D. întrucât acest program s-a bazat din ce în ce mai mult pe achiziţii de pe piaţă, în urma reformării PAC şi a reducerii nivelurilor stocurilor de intervenţie, care, în mod tradiţional, furnizau alimente în cadrul programului;
E. întrucât CJUE a hotărât abrogarea articolului 2 din Regulamentul 983/2008 privind achiziţionarea suplimentară de alimente de pe piaţă;
F. întrucât, în urma hotărârii CJUE, propunerea Comisiei pentru 2012 indică o reducere subită a finanţării de la 500 milioane EUR în 2011 la 113 milioane EUR în 2012;
G. întrucât politica agricolă comună şi fondurile structurale, inclusiv Fondul social european vor începe o nouă perioadă de finanţare în 2014,
1. subliniază că încetarea unui program de ajutorare existent şi funcţional într-un mod abrupt, fără avertizare prealabilă sau pregătire în acest sens, va avea un impact deosebit asupra cetăţenilor europeni celor mai vulnerabili şi nu reprezintă o practică de finanţare viabilă;
2. invită Comisia şi Consiliul, prin urmare, să conceapă o soluţie de tranziţie pentru anii rămaşi din perioada de finanţare (2012 şi 2013), pentru a evita astfel o reducere abruptă şi imediată a ajutorului alimentar, cauzată de reducerea finanţării de la 500 milioane EUR la 113 milioane EUR şi pentru a asigura astfel că persoanele dependente de acest ajutor nu vor suferi de pe urma sărăciei alimentare;
3. invită pe termen lung toţi actorii implicaţi să evalueze în mod atent caracterul adecvat al programului pentru distribuirea de alimente, îndeosebi ca element al politicii agricole comune în contextul noii perioade de finanţare din 2014;
4. salută anunţarea de către comisarul Cioloş din 29 iunie 2011 a propunerii de transferare a programului de sub egida PAC sub cea a FSE, cu condiţia asigurării de finanţare suficientă şi cu condiţia ca această transferare să nu presupună o scădere a fondurilor disponibile pentru actualele programe FSE;
5. subliniază că unul dintre efectele secundare ale sărăciei este adeseori malnutriţia şi sărăcia alimentară; subliniază că, pentru a combate sărăcia, este necesară o politică integrată care că conecteze un venit decent, condiţii de muncă şi de trai rezonabile; consideră că măsurile de ajutor alimentar ar putea constitui unul dintre elementele temporare ale unei strategii integrate de combatere a sărăciei;
6. subliniază că fermierilor trebuie să li se asigure un venit şi o remuneraţie decente şi echitabile pentru munca depusă; subliniază că fermierii din multe regiuni se confruntă cu dificultăţi financiare; îndeamnă Comisia să abordeze problema sărăciei din mediul rural şi a crizei din comunităţile rurale;
7. consideră că minimizarea risipei alimentare rămâne esenţială în contextul îmbunătăţirii securităţii alimentare şi al creării unor sisteme de distribuţie şi producţie sustenabile;
8. subliniază că hotărârea CJUE decide în mod clar că actuala propunere pentru un program revizuit pentru distribuirea de alimente nu respectă principiile generale ale PAC; invită Comisia să înlocuiască prezenta propunere cu o măsură interimară care să rămână în vigoare până la sfârşitul perioadei de finanţare;
9. încredinţează Preşedintelui sarcina de a transmite prezenta rezoluţie Consiliului şi Comisiei, precum şi guvernelor şi parlamentelor statelor membre.
