Întrebarea cu solicitare de răspuns scris P-3849/2010
adresată Comisiei
Articolul 117 din Regulamentul de procedură
Cristian Silviu Buşoi (ALDE)
(26 mai 2010)
Subiect: Modificarea preţului gazului
Foarte recent, Gazprom a anunţat o reducere substanţială a preţului gazului furnizat Ucrainei ca o compensaţie pentru menţinerea flotei ruse în portul ucrainean la Marea Neagră - Sevastopol.
Aş dori să aflu poziţia Comisiei Europene în legătură cu această decizie.
I se pare firesc Comisiei Europene ca gazul natural sa fie tranzacţionat pe alte principii decât cele de piaţă?
Sunt compatibile astfel de practici şi înţelegeri cu viitorul statut al Ucrainei de membru al Comunităţii Energetice în Sud-Estul Europei?
A abandonat Comisia Europeana iniţiativele de promovare a principiilor pieţei libere în estul continentului?
Dacă nu, ce intenţionează să facă concret Comisia Europeană pentru promovarea principiilor pieţei libere în perioada imediat următoare?
