Răspuns dat de dl Potočnik în numele Comisiei
(23 martie 2012)
Comisia cunoaște rezultatele studiului recent privind microfibrele și este preocupată de acest aspect, conform poziției exprimate în răspunsul la întrebările scrise E-10065/2011 , E-12385/2011 și E-576/2012 http://www.europarl.europa.eu/QP-WEB/ .
Într-adevăr, nu se poate exclude posibilitatea ca aceste microfibre din material plastic să ajungă în lanțul alimentar, dar sunt necesare cercetări suplimentare în acest sens.
Înainte de elaborarea unor posibile noi măsuri, Comisia va urmări îndeaproape cererea pentru propuneri „Oceanele de mâine” din cadrul celui de-al șaptelea Program-cadru de cercetare (PC7) 2012, în special în ceea ce privește tematica legată de fibrele din material plastic –„Gestionarea și impactul potențial al deșeurilor din mediul marin și litoral” – care abordează eventualele efecte fizice și chimice ale fibrelor microplastice asupra organismelor marine.
