A7-0259/2011
27.6.2011
***
RECOMANDARE
referitoare la propunerea de decizie a Consiliului privind încheierea unui acord între Uniunea Europeană și guvernul Republicii Federative a Braziliei privind siguranța aviației civile
(13989/1/2010 – C7‑0336/2010 – 2010/0143(NLE))
Comisia pentru transport și turism
Raportoare: Silvia-Adriana Țicău
PE 452.665v02-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
REZULTATUL VOTULUI FINAL ÎN COMISIE.......................................................................8
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului privind încheierea unui acord între Uniunea Europeană și guvernul Republicii Federative a Braziliei privind siguranța aviației civile
(13989/1/2010 – C7‑0336/2010 – 2010/0143(NLE) )
(Procedura de aprobare)
Parlamentul European,
– având în vedere proiectul de decizie a Consiliului (13989/1/2010),
– având în vedere proiectul de acord între Uniunea Europeană și guvernul Republicii Federative a Braziliei privind siguranța aviației civile (11282/2010),
– având în vedere cererea de aprobare prezentată de Consiliu în conformitate cu articolul 100 alineatul (2), articolul 207 alineatul (4) primul paragraf, articolul 218 alineatul (8) primul paragraf, articolul 218 alineatul (7) și articolul 218 alineatul (6) al doilea paragraf litera (a) din Tratatul privind funcționarea Uniunii Europene ( C7-0336/2010 ),
– având în vedere articolul 81 și articolul 90 alineatul (8) din Regulamentul său de procedură,
– având în vedere recomandarea Comisiei pentru transport și turism ( A7-0259/2011 ),
1. aprobă încheierea acordului;
2. încredințează Președintelui sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și ale Republicii Federative a Braziliei.
EXPUNERE DE MOTIVE
Introducere
Prezenta recomandare se referă la proiectul de decizie a Consiliului privind încheierea unui acord între UE și Brazilia privind siguranța aviației civile (denumit în continuare „acordul”).
Acordul a fost semnat de Uniunea Europeană la 14 iulie 2010 și nu este aplicat provizoriu.
Întrucât eliminarea barierelor de natură tehnică din calea comerțului cu bunuri este de competența exclusivă a Uniunii, acordul poate fi încheiat printr-o decizie a Consiliului.
În momentul de față, doar șase state membre au încheiat acorduri bilaterale cu Brazilia privind certificarea produselor.
Aceste acorduri bilaterale vor fi reziliate de la data intrării în vigoare a acordului.
Acordul reprezintă un beneficiu net pentru Uniunea Europeană, întrucât prin acesta se va institui acceptarea reciprocă a rezultatelor certificării în toate domeniile navigabilității, pentru toate statele membre.
Este demn de menționat faptul că Brazilia nu este doar a zecea economie ca mărime la nivel mondial, ci și al zecelea partener comercial ca mărime al UE.
Tratatul de la Lisabona
Tratatul de la Lisabona, care a intrat în vigoare la 1 decembrie 2009, a mărit numărul situațiilor în care este necesară aprobarea Parlamentului în vederea încheierii unui acord internațional.
Acordurile privind transporturile aeriene intră acum în această categorie, deoarece privesc un domeniu în cazul căruia se aplică procedura legislativă ordinară
Articolul 218 alineatul (6) litera (a) punctul (v) din Tratatul privind funcționarea Uniunii Europene. .
Competențele sporite ale Parlamentului în conformitate cu noul tratat atrag după sine responsabilitatea corespunzătoare de a monitoriza negocierile mai îndeaproape, exploatând pe deplin posibilitățile prevăzute de articolul 90 din Regulamentul de procedură al Parlamentului.
În mod evident, este în beneficiul tuturor părților implicate să se identifice și să se abordeze din timp, și nu după încheierea negocierilor, orice chestiuni care sunt suficient de importante pentru a împiedica Parlamentul să își dea acordul.
De asemenea, cu toate că flexibilitatea de a modifica acordul prin modificarea anexelor este binevenită, ar trebui să se analizeze în ce mod Parlamentul poate fi ținut la curent cu cele mai importante modificări.
Obiectivele acordului
Obiectivele de bază ale acordului sunt facilitarea schimburilor comerciale de bunuri și servicii aflate sub incidența acordului, limitarea pe cât posibil a dublării evaluărilor, testelor și inspecțiilor în cazul unor diferențe semnificative de reglementare și acceptarea rezultatelor sistemelor de certificare ale fiecărei părți în vederea verificării conformității cu cerințele celeilalte părți.
Conținutul Acordului
Acordul urmează în linii mari structura acordurilor bilaterale existente privind siguranța aviației („BASA”) dintre statele membre și țările terțe.
Asemenea acestora, acordul se bazează pe încrederea reciprocă în sistemele părților și pe compararea diferențelor de reglementare.
Prin urmare, acesta stabilește obligații și oferă metode de cooperare, astfel încât autoritatea importatoare să poată emite propriul certificat pentru produsul aeronautic, piesa de schimb sau echipament fără a duplica toate evaluările efectuate de autoritatea exportatoare.
Anexele la acord prezintă modul în care ar trebui să se desfășoare această cooperare și recunoaștere reciprocă a rezultatelor certificării în ceea ce privește navigabilitatea și întreținerea.
Acordul nu își propune să impună mai mult decât ceea ce este permis de legislația părților care este aplicabilă în domeniu.
Legislația aplicabilă pentru Uniunea Europeană este Regulamentul (CE) nr.
216/2008 și normele de implementare a acestuia, inclusiv eventualele modificări ulterioare.
Sistemul Uniunii Europene se reflectă pe deplin în textul proiectului care stabilește o separare clară a sarcinilor în ceea ce privește certificarea produselor și componentelor aeronautice și întreprinderile implicate în proiectarea și fabricarea acestor produse și componente.
Acordul prevede crearea unui comitet mixt și a unor subcomitete în domenii precum certificarea navigabilității și întreținerea.
Textul proiectului de acord este conceput astfel încât să confere părților flexibilitatea necesară pentru a reacționa imediat la probleme de siguranță sau pentru a ridica nivelul de protecție la cota pe care o consideră necesară din motive de siguranță.
S-au prevăzut o serie de proceduri specifice pentru a permite celor două părți să abordeze acest tip de situații fără a periclita valabilitatea acordului.
Concluzii
Aplicarea acordului va avea consecințe foarte pozitive pentru întreprinderile din UE și cele braziliene datorită scurtării și simplificării procedurilor de omologare a produselor și de recunoaștere reciprocă a rezultatelor certificării, care vor deveni astfel mai puțin costisitoare.
În plus, acordul reprezintă un beneficiu net pentru Uniunea Europeană, întrucât prin acesta se va institui acceptarea reciprocă a rezultatelor certificării în toate domeniile navigabilității, pentru toate statele membre.
În lumina observațiilor de mai sus, raportoarea propune ca Parlamentul să aprobe încheierea acordului.
Cum acesta nu poate intra în vigoare înainte de a fi încheiat, ar fi de dorit ca, odată ce Parlamentul a luat o decizie, Consiliul să nu amâne finalizarea procedurilor.
REZULTATUL VOTULUI FINAL ÎN COMISIE
Data adoptării
21.6.2011
Rezultatul votului final
+:
–:
0:
33
2
Membri titulari prezenți la votul final
Georges Bach, Izaskun Bilbao Barandica, Michael Cramer, Luis de Grandes Pascual, Saïd El Khadraoui, Ismail Ertug, Knut Fleckenstein, Jacqueline Foster, Jim Higgins, Dieter-Lebrecht Koch, Georgios Koumoutsakos, Werner Kuhn, Jörg Leichtfried, Bogusław Liberadzki, Marian-Jean Marinescu, Gesine Meissner, Mike Nattrass, Hubert Pirker, David-Maria Sassoli, Vilja Savisaar-Toomast, Olga Sehnalová, Brian Simpson, Keith Taylor, Silvia-Adriana Țicău, Thomas Ulmer, Peter van Dalen, Artur Zasada, Roberts Zīle
Membri supleanți prezenți la votul final
Philip Bradbourn, Spyros Danellis, Tanja Fajon, Markus Ferber, Dominique Riquet, Laurence J.A.J. Stassen, Ramon Tremosa i Balcells
