Întrebarea cu solicitare de răspuns scris E-000786/2012
adresată Comisiei (Vice-președinte / Înaltul Reprezentant)
Articolul 117 din Regulamentul de procedură
Roberta Angelilli (PPE) , Gianni Pittella (S&D) , Gabriele Albertini (PPE) , Sonia Alfano (ALDE) , Alfredo Antoniozzi (PPE) , Raffaele Baldassarre (PPE) , Paolo Bartolozzi (PPE) , Mario Borghezio (EFD) , Frieda Brepoels (Verts/ALE) , Antonio Cancian (PPE) , Lara Comi (PPE) , Leonidas Donskis (ALDE) , Kinga Gál (PPE) , Lidia Joanna Geringer de Oedenberg (S&D) , Mikael Gustafsson (GUE/NGL) , Salvatore Iacolino (PPE) , Philippe Juvin (PPE) , Filip Kaczmarek (PPE) , Othmar Karas (PPE) , Tunne Kelam (PPE) , Seán Kelly (PPE) , Giovanni La Via (PPE) , Vytautas Landsbergis (PPE) , Eva Lichtenberger (Verts/ALE) , Monica Luisa Macovei (PPE) , Thomas Mann (PPE) , Erminia Mazzoni (PPE) , Clemente Mastella (PPE) , Claudio Morganti (EFD) , Tiziano Motti (PPE) , Cristiana Muscardini (PPE) , Kristiina Ojuland (ALDE) , Mariya Nedelcheva (PPE) , Alfredo Pallone (PPE) , Aldo Patriciello (PPE) , Mario Pirillo (S&D) , Niccolò Rinaldi (ALDE) , Raül Romeva i Rueda (Verts/ALE) , Licia Ronzulli (PPE) , Anna Rosbach (ECR) , Oreste Rossi (EFD) , Matteo Salvini (EFD) , Amalia Sartori (PPE) , Giancarlo Scottà (EFD) , Marco Scurria (PPE) , Joanna Senyszyn (S&D) , Debora Serracchiani (S&D) , Sergio Paolo Frances Silvestris (PPE) , Joanna Katarzyna Skrzydlewska (PPE) , Peter Šťastný (PPE) , Gianluca Susta (S&D) , Rui Tavares (Verts/ALE) , Ramon Tremosa i Balcells (ALDE) , Giommaria Uggias (ALDE) , Manfred Weber (PPE) , Andrea Zanoni (ALDE) , Keith Taylor (Verts/ALE) , Jarosław Leszek Wałęsa (PPE) şi László Tőkés (PPE)
(1 februarie 2012)
Subiect: VP/HR - Tibet: încălcările drepturilor omului și ale libertății de exprimare ale poporului tibetan de către autoritățile chineze
Numai în ultimele șase luni, nu mai puțin de 15 budiști tibetani, cei mai mulți călugări, și-au dat foc în public, suferind leziuni grave sau chiar murind, pentru a face opinia publică mondială conștientă de politica agresivă a Chinei față de Tibet și de situația dramatică de acolo.
În cel mai recent incident, un călugăr în vârstă de 40 de ani, care administra un orfelinat din Darlang, și-a dat foc după ce și-a turnat kerosen pe corp.
Cu toate acestea, confruntându-se cu astfel de acte de disperare, autoritățile chineze au răspuns prin impunerea de restricții polițienești și înăsprirea controalelor, în timp ce sinuciderile și tentativele de suicid au fost definite de către autoritățile chineze ca acte de terorism la care instigă Dalai Lama.
Pe lângă impunerea de restricții polițienești, autoritățile chineze au intensificat programele obligatorii de „reeducare patriotică” pentru călugări, adică de îndoctrinare impusă cu istoria Chinei, în scopul eradicării identității culturale și religioase tibetane.
În consecință, va arăta Vicepreședintele/Înaltul Reprezentant: 1.
cum intenționează să abordeze această problemă aflată în discuție de mult timp privind încălcările repetate ale drepturilor omului în Tibet? 2.
ce măsuri pot fi luate în numele poporului tibetan în vederea protejării libertății sale de exprimare? 3.
ce măsuri pot fi luate pentru a asigura respectarea de către China a Declarației universale a drepturilor omului? 4.
care este situația relațiilor UE-China-Tibet? 5.
există programe ale UE pentru susținerea poporului tibetan?
