Orbán și liderii grupurilor politice dezbat aprins situația din Ungaria
Instituţii
Drepturile cetăţenilor
2012-01-18 - 17:39
Viktor Orbán la Parlamentul European Nu numai anumite legi, ci și nerespectarea valorilor democratice stârnesc îngrijorări în Ungaria, au spus unii deputaţi europeni miercuri, la Strasbourg.
Alții s-au opus acestui punct de vedere, avertizând că abordarea respectivă merge prea departe.
Premierul Orbán a spus deputaţilor europeni că pot fi găsite soluții simple la îngrijorările manifestate recent.
Dezbaterea are loc la o zi după ce Comisia Europeană a lansat procedura de constatare a neîndeplinirii obligațiilor de către Ungaria în cadrul a trei legi.
Deputaţii europeni au avut opinii contrare în abordarea situației din această țară.
Vorbind în numele președinției daneze a Consiliului, domnul Nicolai Wammen a spus că statele UE trebuie să respecte regulile din tratate. „În cazul în care există neclarități, Comisia Europeană trebuie să examineze și să analizeze situația.
Comisia a făcut exact acest lucru“, a arătat domnul Wammen, care a arătat necesitatea dialogului cu Ungaria.
„Comisia Europeană monitorizează guvernul ungar și proiectele sale de lege pentru a vedea dacă acestea sunt compatibile cu principiile europene“, a arătat președintele Comisiei Europene, José Manuel Barroso .
Dumnealui a spus deputaţilor europeni că a trimis note formale despre independența Băncii Centrale Naționale și independența sistemului judiciar și autorității de supraveghere a protecției datelor. „Vom iniția alte acțiuni, în funcție de reacția instituțiilor ungare.
Dincolo de aspectele legale, cer respectarea în practică a democrației în Ungaria în interesul maghiarilor“, a mai spus domnul Barroso.
Premierul ungar Viktor Orbán a spus că problemele ridicate ieri de Comisia Europeană în scrisoarea sa formală pot fi rezolvate repede și ușor. „Măsurile luate în ultimul an și jumătate au fost necesare deoarece Ungaria se afla în pragul colapsului economic în 2010.
Este posibil ca o parte din măsuri să fi încălcat interesele companiilor și grupurilor de interese“, a arătat domnul Orbán, care a adăugat și că „niciun articol din noua constituție a Ungariei nu a stârnit îngrijorări legale“.
Joseph Daul (Grupul Partidului Popular European (Creștin Democrat), Franța) a spus că Ungaria a făcut multe reforme în trecut și a avut nevoie de o pauză după ce a fost o țară coruptă și săracă. „Astăzi, vorbim de legi și principii europene, dacă Ungaria respectă principiile democratice ale UE: libertatea și democrația“, a adăugat dumnealui.
„Sunt în pericol independența sistemului juridic și valorile democrației“, a spus austriacul Hannes Swoboda de la Grupul Alianței Progresiste a Socialiștilor și Democraților din Parlamentul European. „Doriți să aveți putere, să rămâneți la putere.
De aici vin schimbările.
Prin măsurile luate de dumneavoastră subminați libertățile pentru care Ungaria a luptat atât de mult“, a spus domnul Swoboda premierului ungar.
Belgianul Guy Verhofstadt , de la Alianța Liberalilor și Democraților pentru Europa, a arătat că diferite organizații internaționale și-au exprimat îngrijorări în legătură cu noua constituție, legile privind presa și cele referitoare la Banca Centrală. „Este vorba de mai multe lucruri, pe lângă procedura de constatare a neîndeplinirii obligațiilor.
Conformitatea constituției ungare trebuie verificată față în față cu valorile UE: libertatea, democrația și statul de drept“, a adăugat dumnealui.
„Ieri, domnul Orbán scria într-un comunicat de presă că merge la Strasbourg să apere onoarea ungară în fața stângii europene.
Dumnealui trebuie să își amintească faptul că UE este o casă pe care o construim împreună, deoarece luptăm pentru libertate și democrație.
Trebuie să își mai amintească faptul că, deși are majoritatea, minoritatea ar trebui să aibă dreptul de a nu pleca temându-se“, a arătat francezul Daniel Cohn-Bendit de la Grupul Verzilor.
Lajos Bokros (Conservatorii și Reformiștii Europeni, Ungaria) a vorbit despre o multiplicare a crizelor din Ungaria, în afară de cea menționată de Comisia Europeană.
Dumnealui a criticat și politica economică a guvernului, amintind că vechea constituție nu era stalinistă și că guvernul Orbán a modificat-o de mai multe ori înainte ca cea nouă să intre în vigoare.
Marie-Christine Vergiat (Stânga Unită Europeană/Stânga Verde Nordică, Franța) a criticat noua constituție aprobată în grabă și procedurile legislative rapide.
Dumneaei și-a exprimat îngrijorarea în legătură cu nerespectarea valorilor europene în Ungaria și cere UE să găsească o soluție mai eficientă.
„Folosim puterea Uniunii Europene pentru a impune restricții unui stat suveran“, a spus Zbigniew Ziobro (Grupul Europa Libertății și Democrației, Polonia).
Dumnealui l-a lăudat pe domnul Orbán pentru curajul de a aduce aceste schimbări.
20120113STO35298 Comisia lansează împotriva Ungariei procedura accelerată privind încălcarea dreptului comunitar Înregistrarea video a audierii
RO
1
PHOTO
20120113PHT35254.jpg
RO
2
LINK
http://europa.eu/rapid/pressReleasesAction.do?reference=IP/12/24&format=HTML&aged=0&language=RO&guiLanguage=en
RO
3
LINK
/ep-live/ro/plenary/search-by-date?end-date=20120119&start-date=20120118&askedDiscussionNumber=14&format=wmv&date=20120118
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
