19.1.2009
PROPUNERE DE REZOLUȚIE
depusă în conformitate cu articolul 113 din Regulamentul de procedură
de Cristiana Muscardini
referitoare la reglementarea activităților profesionale ale întreprinderilor de construcții și ale altor activități din domeniul construcțiilor (lucrări de finisare)
Propunere de rezoluție a Parlamentului European referitoare la reglementarea activităților profesionale ale întreprinderilor de construcții și ale altor activități din domeniul construcțiilor (lucrări de finisare)
Parlamentul European,
–
având în vedere articolul 113 din Regulamentul de procedură,
A.
reamintind de rezoluțiile sale anterioare referitoare la siguranța la locul de muncă;
B.
întrucât numărul de accidente de muncă este în continuă creștere, în special în sectorul construcțiilor;
C.
întrucât dezvoltarea extraordinară pe care a cunoscut-o acest sector în cursul ultimilor douăzeci de ani și încetinirea relativă a activității acestuia din momentul de față, datorată crizei financiare mondiale;
D.
întrucât formarea profesională și tehnică a antreprenorilor din acest sector este o condiție indispensabilă pentru a reduce îndeosebi numărul de accidente de muncă, care nu se explică decât în parte prin riscurile ridicate inerente ale activităților întreprinderilor din acest sector;
E.
întrucât numărul de resortisanți din țările terțe angajați în sectorul construcțiilor a crescut, cel puțin până la aderarea la UE a țărilor est-europene;
F.
întrucât întreprinderile de artizanat și IMM-urile ocupă un loc dominant în cadrul acestui sector și se bucură de o creștere susținută,
1.
solicită Comisiei să precizeze dacă nu consideră utilă adoptarea măsurilor necesare pentru reglementarea atât a activităților profesionale ale întreprinderilor de construcții, cât și activitățile de finisare de construcții pentru a face ca piața să devină mai transparentă și a o redresa prin îndepărtarea operatorilor care își exercită activitatea în mod ilegal și au un nivel de calificare necorespunzător;
2.
solicită Comisiei să contribuie, astfel, prin intermediul unei formări profesionale ireproșabile, la reducerea numărului de accidente de muncă și identificarea segmentelor din economia subterană în care controalele în materie de siguranță există adesea numai în teorie.
