Drepturile omului în lume - o privire asupra anului 2009
Drepturile omului
2010-05-13 - 08:02
Organizaţia pentru drepturile omului Memorial, câştigătorii Premiului Saharov al Parlamentului European în 2009 Luând în considerare criza financiară care a avut consecinţe în întreaga lume, care a fost situaţia drepturilor omului şi a democraţiei în 2009?
Consiliul UE a publicat luni raportul anual privind acţiunile întreprinse de UE în legătură cu drepturile omului în lume.
Tratatul de la Lisabona a inaugurat un nou cadru instituţional pentru UE.
Cu toate acestea, modul în care acesta va contribui la îmbunătăţirea consecvenţei şi a coerenţei acţiunilor UE rămâne una din preocupările eurodeputaţilor.
Raportul anual privind drepturile omului în lume a fost dezbătut în cadrul Comisiei pentru PE luni, urmând să fie votat în plen în luna iunie.
Raportul cuprinde acţiunile legate de drepturile omului pe care le-a întreprins UE în diferite regiuni din lume în perioada iulie 2008 - decembrie 2009.
„Raportul reprezintă un instrument util pentru sporirea gradului de conştientizare asupra problemelor legate de drepturile omului şi pentru analizarea acţiunilor UE în acest sens", a subliniat Riina Kionka, reprezentanta Consiliului UE.
Pe de altă parte, reprezentanta Comisiei Europene, Véronique Arnaud , a accentuat faptul că „între iulie 2008 şi decembrie 2009, UE a acordat 238 milioane € pentru finanţare a 900 de proiecte aparţinând unor organizaţii nonguvernamentale din aproximativ 100 de ţări - fonduri importante pentru ONG-urile din ţările ACP şi ţările vecine".
De asemenea, Uniunea Europeană:
A intensificat dialogul cu guvernele mai multor state, dedicat problemei drepturilor omului
A adresat numeroase apeluri către guvernele statelor străine privind protecţia şi respectarea drepturilor omului
Şi-a revizuit strategia adoptată privind problema drepturilor omului, adăugând violenţa împotriva femeilor
Şi-a dublat eforturile în ceea ce priveşte protecţia drepturilor omului şi sporirea gradului de conştientizare în situaţii de criză
A delegat misiuni de observatori pentru monitorizarea alegerilor din 16 ţări
Activităţile UE - eficiente şi suficiente?
Preşedinta Comisiei PE pentru drepturile omului, Heidi Hautala (Grupul Verzilor/Alianţa Liberă Europeană, Finlanda) a afirmat că „Parlamentul a răspuns în mod repetat rapoartelor anuale din trecut, ultima reacţie de acest fel cerând Consiliului şi Comisiei dezvoltarea unor indicatori cuantificabili pentru a putea măsura eficienţa acestor politici [...]
Raportul ar putea fi utilizat ca şi un instrument pentru îmbunătăţirea situaţiei drepturilor omului".
De asemenea, Laima Liucija Andrikienė (Grupul Partidului Popular European (Creştin Democrat), Lituania), vicepreşedinta Comisiei pentru drepturile omului, a vorbit despre „repetatele solicitări adresate Consiliului de a formula obiective cuantificabile în anumite ţări specifice, pentru ca la sfârşitul anului să vedem dacă au fost atinse.
Cu toate acestea, subiecte precum îmbunătăţirea sau nu a situaţiei drepturilor omului, respectiv eficienţa UE în cheltuirea banilor contribuabililor nu sunt menţionate deloc în interiorul raportului".
Dânsa a continuat spunând că „eurodeputaţii sunt conştienţi de faptul că acest raport anual este unul din cele mai importante documente pe tema drepturilor omului din lume".
UE, drepturile omului şi Tratatul de la Lisabona
„Odată cu intrarea în vigoare a Tratatului de la Lisabona, drepturile omului devin responsabilitatea Înaltului Reprezentant şi a Serviciului European pentru Acţiune Externă.
Drepturile omului ar trebui să reprezinte un pilon principal al politicii comune [...]
PE va avea un rol mai important în domeniul politicii externe.
Este necesar să se asigure credibilitatea şi coerenţa internă şi externă.
Chiar dacă Tratatul de la Lisabona oferă instrumentele necesare, acestea vor trebui însă puse în aplicare", a declarat doamna Arnaud.
20100507STO74259 Drepturile omului: vocea Parlamentului European este importantă Drepturile omului şi democraţia în lume (în engleză) Raport anual privind drepturile omului în lume în 2008
RO
1
PHOTO
20100511PHT74495.jpg
RO
3
LINK
http://www.consilium.europa.eu/uedocs/cms_data/docs/pressdata/EN/foraff/114330.pdf
-//EP//TEXT IM-PRESS 20100219STO69257 0 NOT XML V0//RO
-//EP//TEXT TA P6-TA-2009-0385 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
