Alegerea vicepreşedinţilor Parlamentului European
Instituţii
2009-07-14 - 19:49
Sesiunea constitutivă a Parlamentului European, Strasbourg, 14 iulie 2009 Preşedintele Parlamentului European a anunţat lista candidaţilor nominalizaţi pentru cele 14 posturi de vicepreşedinte al Parlamentului European.
Având în vedere că numărul candidaţilor a fost mai mare decât cel al posturilor, a avut loc un vot secret pe un buletin de vot comun.
Pentru a obţine majoritatea absolută a fost nevoie de minim 343 de voturi, luând în considerare că 701 membri au votat, iar 17 buletine de vot au fost declarate nefiind valabile.
În primul tur de scrutin au obţinut majoritatea absolută a voturilor exprimate următorii membri ai Parlamentului European:
1.
Giovanni PITTELLA (S&D, Italia) -360 de voturi
2.
Rodi KRATSA-TSAGAROPOULOU (PPE, Grecia) - 355 de voturi
3.
Stavros LAMBRINIDIS (S&D, Grecia) - 348 de voturi
În al doilea tur de scrutin şi-au exprimat votul 660 deputaţi, 11 voturi au fost declarate ca nefiind valabile, numărul voturilor valabil exprimate ridicându-se astfel la 649, ceea ce înseamnă că pentru a atinge majoritatea absolută a fost nevoie de 325 de voturi.
Având în vedere că niciun candidat nu a întrunit această majoritate, al treilea tur de scrutin a fost necesar, iar în acest caz alegerea s-a făcut cu majoritate relativă.
656 de membri au participat la vot şi 644 de voturi au fost declarate valabile, ordinea alegerii fiind următoarea.
De menţionat însă că ordinea numărului de voturi obţinute stabileşte ordinea precedenţei vicepreşedinţilor.
4.
Miguel Ángel MARTÍNEZ MARTÍNEZ (S&D, Spania) - 327 de voturi
5.
Alejo VIDAL-QUADRAS (EPP, Spania) - 308 voturi
6.
Dagmar ROTH-BEHRENDT (S&D, Germania) - 287 de voturi
7.
Libor ROUČEK (S&D, Republică Cehă) - 278 de voturi
8.
Isabelle DURANT (Grupul Verzilor/EFA, Belgia) - 276 de voturi
9.
Roberta ANGELILLI (PPE, Italia) - 274 de voturi
10.
Diana WALLIS (ALDE, Regatul Unit) - 272 de voturi
11.
Pál SCHMITT (PPE, Ungaria) - 257 de voturi
12.
Edward McMILLAN-SCOTT (ECR, Regatul Unit) - 244 de voturi
13.
Rainer WIELAND (EPP, Germania) - 237 de voturi
14.
Silvana KOCH-MEHRIN, (ALDE, Germania) - 186 de voturi
Partide şi state membre reprezentate
Partide
Nr de candidaţi
State membre reprezentate
PPE
5
DE, EL, ES, HU, IT
S&D
5
CZ, DE, EL, ES, IT
ALDE
2
DE, UK
ECR
2
PL, UK
GREENS/EFA
1
BE
EPP - Grupul Partidului Popular European (Creştin-Democrat)
S&D - Grupul Alianţei Progresiste a Socialiştilor şi a Democraţilor în Parlamentul European
ALDE - Grupul Alianţei Liberalilor şi Democraţilor pentru Europa
GREENS/ EFA - Grupul Verzilor/Alianţa Liberă Europeană
ECR - Conservatorii şi Reformiştii Europeni
GUE/ NGL - Grupul Confederal al Stângii Unite Europene/Stânga Verde Nordică
EFD - Grupul Europa Libertăţii şi Democraţiei
NA - Deputaţi neafiliaţi
Funcţiile vicepreşedinţilor
În caz de absenţă, de imposibilitate de exercitare a funcţiei sau în cazul în care doreşte să participe la dezbatere, Preşedintele este înlocuit de unul dintre vicepreşedinţi.
Preşedintele poate delega vicepreşedinţilor orice funcţie, precum reprezentarea Parlamentului cu ocazia anumitor ceremonii sau acte determinate.
Preşedintele poate desemna un vicepreşedinte care să exercite responsabilităţile conferite Preşedintelui cu privire la admisibilitatea întrebărilor parlamentare adresate Consiliului sau Comisiei.
Vicepreşedinţii, împreună cu Preşedintele compun Biroul PE, care printre altele se ocupă şi de relaţiile cu parlamentele naţionale.
Unul dintre vicepreşedinţii însărcinaţi cu dezvoltarea relaţiilor cu parlamentele naţionale conduce delegaţia la Conferinţa organelor specializate în afaceri comunitare (COSAC).
Trei vicepreşedinţi, aparţinând cel puţin a două grupuri politice diferite sunt desemnaţi ca membri permanenţi ai delegaţiei Parlamentului în Comitetul de Conciliere.
Biroul
Biroul este compus din Preşedintele Parlamentului European, cei 14 vicepreşedinţi şi cei cinci chestori aleşi de către Parlament pentru o perioadă de doi ani şi jumătate, care se poate reînnoi.
În cadrul deliberărilor Biroului, în caz de egalitate de voturi, Preşedintele are votul decisiv.
Chestorii au doar rol consultativ.
Atribuţiile Biroului
Biroul are numeroase atribuţii administrative şi financiare în cadrul Parlamentului.
Acesta este responsabil de toate problemele legate de funcţionarea internă a Parlamentului: chestiunile financiare, organizatorice şi administrative privind deputaţii, organizarea internă a Parlamentului, Secretariatul şi organele Parlamentului.
Acesta ia decizii cu privire la organizarea şedinţelor, poate autoriza reuniuni ale comisiilor sau ale delegaţiilor în afara locurilor obişnuite de desfăşurare a activităţii Parlamentului şi pregăteşte proiectul preliminar de estimare a cheltuielilor Parlamentului.
Biroul stabileşte modalităţile de aplicare a Regulamentului (CE) nr.
2004/2003 al Parlamentului European şi al Consiliului privind statutul şi finanţarea partidelor politice la nivel european.
Biroul numeşte Secretarul General, care conduce serviciile administrative ale Parlamentului, şi stabileşte componenţa şi organizarea Secretariatului General, precum organigrama şi regulamentele privind situaţia administrativă şi financiară a funcţionarilor şi a altor agenţi.
În general, Biroul se reuneşte de două ori pe lună.
20090714IPR58147 Regulamentul de procedură, articolul 15 referitor la alegerea vicepreşedinţilor
RO
1
PHOTO
20090709PHT57852.jpg
-//EP//TEXT RULES-EP 20090714 RULE-015 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
