Parlamentul European este în sesiune: 12-15 ianuarie, Strasbourg Parlamentul European este în sesiune: 12-15 ianuarie, Strasbourg
Criza dintre Rusia şi Ucraina care a dus la oprirea furnizării de gaz către statele din Uniunea Europeană şi situaţia din Gaza sunt două dintre subiectele de importanţă majoră ce vor fi dezbătute în cadrul sesiunii de la Strasbourg din ianuarie.
Totodată, premierul ceh, Mirek Topolanek, va prezenta priorităţile preşedinţiei cehe, care se află sub motto-ul "Europa fără frontiere": o Europă fără bariere economice, culturale pentru persoane, antreprenori şi entităţi economice.
Iată câteva subiecte care se află pe agenda săptămânii în plen de la Strasbourg:
Situaţia din Gaza: În cadrul deschiderii sesiunii plenare de luni, preşedintele Hans-Gert Pöttering va face o declaraţie cu privire la situaţia din Gaza.
Deputaţii europeni vor dezbate situaţia din Gaza şi Israel miercuri.
Criza gazului: Miercuri, deputaţii europeni vor dezbate problema sistării de către Rusia a livrării cu gaze ca urmare e disputei cu Ucraina şi implicaţiile sale asupra statelor membre ale UE.
O nouă politică UE în domeniul pesticidelor: Deputaţii europeni vor vota un pachet legislativ constând din regulamentul privind comercializarea produselor fitosanitare, respectiv directiva privind utilizarea durabilă a pesticidelor.
Paşapoartele biometrice mai sigure: Parlamentul European va vota cu privire la revizuirea regulamentului adoptat în 2004 care prevede introducerea elementelor biometrice în paşapoarte şi alte documente de călătorie.
Dieta mediteraneană: În urma iniţiativei delegaţiei spaniole în cadrul reuniunii Consiliului pentru Agricultură şi pescuit din 17 iulie 2007, Comisia Europeană a reiterat sprijinul pentru includerea dietei mediteraneene în patrimoniul cultural intangibil UNESCO.
Întrebarea orală a Parlamentului se referă la acţiunile pe care Comisia intenţionează să le întreprindă pentru a promova această iniţiativă.
Parlamentul European va comemora miercuri victimele masacrului din Srebrenica .
Masacrul de la Srebrenica din 11 iulie 1995 a fost o crimă de război, fiind calificat de tribunalele ONU ca genocid .
Deputaţii europeni vor vota, în primă lectură, asupra unei noi directive care reglementează procedurile de atribuire a anumitor contracte de achiziţii publice în domeniile apărării şi securităţii.
Marţi 13 ianuarie, în cadrul unei sesiuni solemne, va avea loc ceremonia de aniversare a zece ani de la introducerea monedei euro.
20090108INS45708 Avanpremieră, 12-15 ianuarie 2009, Strasbourg Urmăriţi şedinţele în direct!
