Întrebarea pentru timpul afectat întrebărilor H-0296/2010
adresată Comisiei
Perioada de sesiune: iunie 2010
Articolul 116 din Regulamentul de procedură
Elisabeth Köstinger
(PPE) Subiect: Promovarea energiilor regenerabile
Scufundarea platformei petroliere Deepwater Horizon a cauzat cea mai mare catastrofă petrolieră de până acum din istorie.
Până în momentul de față milioane de litri de petrol s-au scurs în golful Mexic, ducând la moartea unui număr considerabil de animale marine și terestre.
Urmările la nivel global pentru ecosistem sunt devastatoare.
Promovarea mai intensă a energiilor regenerabile, care, printre altele, reprezintă un element important al viitorului politicii agricole comune (PAC), aducându-și, astfel, o contribuție esențială la dezvoltarea unei agriculturi durabile, precum și la protecția mediului și la lupta împotriva schimbărilor climatice, poate constitui un răspuns la creșterea consumului de energie la nivel mondial.
În special, trebuie readuși în discuție carburanții utilizați în sectorul transporturilor.
Este prevăzută creșterea treptată a utilizării amestecului de biocarburanți pentru înlocuirea motorinei și a benzinei în UE, în scopul reducerii dependenței de carburanții fosili?
