ÎNTREBARE ORALĂ H-0351/09
pentru timpul afectat întrebărilor din perioada de sesiune octombrie 2009
în conformitate cu articolul 116 din Regulamentul de procedură
de
Laima Liucija Andrikienė
Comisiei
Subiect: Perspectivele de încheiere a unor ample și cuprinzătoare acorduri de liber schimb cu statele partenere din Est
Odată cu lansarea politicii de Parteneriat estic, UE s-a angajat să acționeze în vederea încheierii unor eventuale ample și cuprinzătoare acorduri de liber schimb cu cele șase state partenere vecine din Europa de Est - Belarus, Ucraina, Moldova, Georgia, Azerbaidjan și Armenia.
Se vor încheia astfel de acorduri în următorii ani?
Care este stadiul negocierilor privind acordul de liber schimb cu Ucraina?
Când ne putem aștepta ca acordul să fie încheiat?
Care este poziția UE cu privire la solicitările Ucrainei de a include produsele agricole în acord?
Este justificat să se considere că negocierile cu Ucraina reprezintă un exemplu pentru negocierile cu celelalte state partenere din Europa de Est?
