Întrebarea cu solicitare de răspuns scris E-000252/2012
adresată Comisiei
Articolul 117 din Regulamentul de procedură
Silvia-Adriana Ţicău (S&D)
(18 ianuarie 2012)
Subiect: Marca patrimoniului european
Marca patrimoniului european este o acțiune voluntară, deschisă participării statelor membre ale UE, ce va intensifica sentimentul de apartenență la Uniune al cetățenilor europeni, pe baza elementelor comune de istorie și patrimoniu.
Conform Deciziei nr.
1194/2011/EU intrată în vigoare în noiembrie 2011, fiecare stat poate să preselecteze maxim două situri la fiecare doi ani în care se fac selecții.
Consider că Biblioteca V.A. Urechia din Galați, înființată în 1871 și inaugurată în 1890, merită să primească Marca patrimoniului european.
Biblioteca V.A. Urechia funcționează în primul sediu al Comisiei Europene a Dunării, instituție care și-a început activitatea în 1856, la Galați, pentru a asigura libera circulație pe Dunăre.
După 155 de ani de la înființarea Comisiei Europene a Dunării, Consiliul European a adoptat Strategia Uniunii pentru Regiunea Dunării, ca recunoaștere a importanței regiunii Dunării pentru istoria, prezentul, viitorul și coeziunea Uniunii.
Având în vedere Decizia nr.1194/2011/EU privind Marca patrimoniului european, aş dori să întreb Comisia când va face disponibil formularul de cerere comun care va fi utilizat de către toate siturile candidate și când va prezenta lista cu organismele responsabile cu selecția la nivel național?
