8.3.2010 B7-0177/2010 PROPUNERE DE REZOLUŢIE depusă pe baza declarațiilor Consiliului și Comisiei
în conformitate cu articolul 110 alineatul (2) din Regulamentul de procedură
referitoare la moartea lui Orlando Zapata Tamayo în Cuba
Willy Meyer
,
Jacky Hénin
,
Ilda Figueiredo
,
Patrick Le Hyaric
,
Marie-Christine Vergiat
,
Sabine Lösing
,
Jürgen Klute
în numele Grupului GUE/NGL
PE439.693v01-00 B7‑0177/2010 Rezoluția Parlamentului European referitoare moartea lui Orlando Zapata Tamayo în Cuba
Parlamentul European ,
– având în vedere poziția comună a Consiliului din 2 decembrie 1996 referitoare la Cuba, convenită la solicitarea fostului premier spaniol José María Aznar,
– având în vedere sancțiunile impuse de Uniunea Europeană în 2003, suspendate în 2005 și definitiv eliminate în iunie 2008,
– având în vedere Concluziile Consiliului din 24 iunie 2008, care prevăd că „UE rămâne pregătită să reia un dialog cuprinzător și deschis cu autoritățile cubaneze cu privire la toate subiectele de interes reciproc. (...)
Acest proces de dialog ar trebui să includă întreaga gamă de domenii de cooperare posibile, incluzând sfera politică, sfera drepturilor omului, precum și sfera economică, științifică și culturală și ar trebui să se desfășoare pornind de la o bază reciprocă, necondiționată, nediscriminatorie și orientată spre rezultate”.
– având în vedere Declarația universală a drepturilor omului,
– având în vedere articolul 110 alineatul (2) din Regulamentul său de procedură,
A. întrucât, după intrarea în greva foamei într-o închisoare cubaneză, cetățeanul cubanez Orlando Zapata Tamayo a decedat, din nefericire, într-un spital cubanez, în pofida tratamentului medical adecvat;
B. întrucât poziția comună nu permite UE să întrețină relații deschise și cuprinzătoare cu guvernul cubanez, în virtutea intereselor bilaterale, și întrucât Cuba este singurul stat din lume față de care UE a adoptat această atitudine;
C. întrucât președinția spaniolă în exercițiu a UE și-a declarat interesul față de lansarea unei dezbateri cu privire la oportunitatea identificării unui acord care să permită întemeierea relațiilor UE cu Cuba pe un instrument juridic bilateral;
D. întrucât, în vedere normalizării relațiilor cu UE, autoritățile cubaneze și-au declarat în mod repetat disponibilitatea de a participa la negocieri cuprinzătoare asupra oricărui subiect de interes reciproc, inclusiv asupra drepturilor omului, pe bază de respect reciproc și a unui dialog inter pares;
E. întrucât embargoul economic, comercial și financiar impus Cubei de SUA de peste 50 de ani, prin încălcarea flagrantă a dreptului internațional, a avut consecințe grave, și având în vedere amenințările și atacurile de toate tipurile îndreptate împotriva Cubei, unele de natură teroristă, și încercările repetate de destabilizare a Cubei, majoritatea avându-și originea în Cuba;
F. întrucât embargoul are un efect dăunător asupra economiei cubaneze și asupra condițiilor de viață ale cetățenilor cubanezi; întrucât, în ciuda acestei situații, guvernul cubanez continuă să garanteze accesul liber al cetățenilor la sistemul de sănătate și educație;
G. întrucât, din 1998, cinci cetățeni cubanezi au fost condamnați la închisoare în SUA fără un proces echitabil și întrucât, prin contrast, administrația americană încă acordă protecție cetățeanului cubanez care a instigat atacul cu bombă asupra unei aeronave civile și în urma căruia au murit 76 de persoane,
1. regretă decesul într-un spital cubanez, după o grevă a foamei, al cetățeanului cubanez Orlando Zapata Tamayo;
2. solicită UE să-și retragă poziția comună și să angajeze un dialog politic cuprinzător cu guvernul cubanez, aplicând aceleași criterii ca în cazul tuturor țărilor cu care menține relații;
3. salută, în acest context, decizia Consiliului din 2008 de a elimina sancțiunile împotriva Cubei și solicită Consiliului să respecte această decizie;
4. reiterează condamnarea fermă a embargoului și solicită ridicarea imediată a acestuia, după cum a fost solicitat în 18 rânduri de vasta majoritate a statelor membre ONU în Adunarea Generală;
5. sprijină eforturile președinției spaniole de normalizare a relațiilor UE-Cuba, un proces care ar culmina cu retragerea completă a poziției comune și speră că moartea lui Orlando Zapata Tamayo nu va submina acest proces;
6. solicită un dialog mai strâns și instituirea unui fundament durabil pentru un parteneriat veritabil între UE și Cuba, în vederea dezbaterii aspectelor de interes reciproc, inclusiv a aspectelor ce țin drepturile omului;
7. încredințează Președintelui sarcina de a transmite prezenta rezoluție Consiliului, Comisiei, guvernelor și parlamentelor statelor membre și candidate, Consiliului de miniștri al ACP-UE, Adunării Parlamentare Paritare ACP-UE, Adunării EUROLAT și guvernului și Adunării naționale a republicii Cuba.
