ÎNTREBARE ORALĂ H-0522/07
pentru timpul afectat întrebărilor din perioada de sesiune septembrie I 2007
în conformitate cu articolul 109 din Regulamentul de procedură
de
Silvia-Adriana Ţicău
Comisiei
Subiect: Abandonul şcolar
Conform statisticilor oficiale publicate de Eurostat pentru 2006, rata abandonului şcolar în rândul tinerilor europeni cu vârste cuprinse între 18 şi 24 de ani este de 15,3%.
În 14 state membre, acest indicator depăşeşte însă media europeană.
Cele mai ridicate rate ale abandonului şcolar se întâlnesc în Malta (41%), Portugalia (39,2%), Spania (29,9%), Islanda (26,3%), Italia (20,8%), Letonia (19%) şi România (19%).
Prin strategia de la Lisabona, Uniunea Europeană şi-a propus ca până în 2020, rata angajării să ajungă la 70%.
În contextul creşterii productivităţii muncii, este nevoie însă ca forţa de muncă să fie tot mai bine pregătită.
Mă adresez Comisiei Europene pentru a întreba care sunt măsurile pe care le are în vedere pentru reducerea ratei abandonului şcolar?
