Parlamentul subliniază că libera circulaţie constituie un principiu European fundamental şi cere sprijin pentru Romi
Libera circulaţie a persoanelor
2007-11-15 - 17:25
Adoptând o rezoluţie comună privind dreptul cetăţenilor Europeni şi al familiilor lor de a circula şi se stabili liber pe teritoriul Uniunii Europene, Parlamentul a reafirmat libera circulaţie a persoanelor ca un principiu fundamental al Uniunii.
Deputaţii au cerut organizaţii care să se ocupe de integrarea socială a romilor şi promovarea unor instrumente de conştientizare privind drepturile şi obligaţiile comunităţii rome.
Deputaţii au salutat vizita Premierului Român în Italia şi declaraţia comună a premierilor Romano Prodi şi Cặlin Popescu Tặriceanu.
Ei au sprijinit apelul pe care cei doi l-au adresat Uniunii să se angajeze în integrarea socială a romilor, iar Statelor Membre să coopereze pentru a gestiona libera circulaţie a cetăţenilor lor.
Deputaţii au cerut în acest sens utilizarea programelor sociale şi de dezvoltare asigurate în cadrul Fondurilor Structurale.
Parlamentul şi-a reafirmat obiectivul de a face din Uniune şi comunităţile sale o zonă în care fiecare locuitor să aibă garantat un nivel înalt de securitate, libertate şi justiţie.
Parlamentul a subliniat valoarea liberei circulaţii a persoanelor ca un principiu fundamental al Uniunii Europene, un aspect fundamental al cetăţeniei Europene, şi un element-cheie al pieţei interne.
Deputaţii au cerut Statelor Membre să renunţe la orice ezitări şi să procedeze rapid la o cooperare poliţienească şi judiciară sporită, pentru a contracara eficient orice fenomene transnaţionale de crimă organizată şi de trafic cu fiinţe umane.
Parlamentul respinge principiul responsabilităţii colective
Parlamentul respinge principiul responsabilităţii colective şi reafirmă nevoia de a se combate orice formă de rasism şi xenofobie, la fel toate formele de discriminare şi stigmatizare bazate pe naţionalitate sau origini etnice, după cum este menţionat şi în Carta Europeană pentru Drepturile Fundamentale.
Sprijin pentru cetăţenii de etnie romă
Parlamentul consideră că protecţia drepturilor romilor şi integrarea lor în societate constituie o provocare pentru Uniune şi cere Comisiei să acţioneze fără întârziere prin stabilirea unei strategii globale de integrare socială a romilor, cu ajutorul Fondului de Integrare şi al Fondurilor Structurale, în sprijinul autorităţilor naţionale, regionale şi locale.
Deputaţii cer totodată stabilirea unei reţele de organizaţii care să se ocupe de integrarea socială a romilor şi de promovarea unor instrumente de conştientizare privind drepturile şi obligaţiile comunităţii rome.
Ei califică extrem de importantă o colaborare în această privinţă cu Consiliul Europei.
Cererea lui Joseph Daul (PPE-DE, FR) de retragere din textul rezoluţiei a unui paragraf critic la adresa Comisarului Frattini a fost urmată de o dispută aprigă între grupările politice, care în final au adoptat - cu 290 voturi pentru, 220 împotrivă şi 21 abţineri - paragraful în care se menţionează că Parlamentul "crede că declaraţiile acordate recent de Frattini presei italiene, cu referire la incidentul de la Roma, au fost contrare spiritului şi literei Directivei 2004/38/EC, pe care Frattini este solicitat să o respecte pe deplin".
20071113IPR12923
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
