Audierile de luni: Ashton, Lewandowski, Piebalgs şi Rehn
Audieri
Instituţii
2010-01-12 - 19:34
Ieri, la Parlamentul European, patru comisari desemnaţi au fost chestionaţi de eurodeputaţi în legătură cu priorităţile lor.
Catherine Ashton a promis credibilitate în relaţiile UE cu restul lumii, Olli Rehn a prezentat creşterea economică şi locurile de muncă drept priorităţi, Janusz Lewandowski a spus că bugetul UE trebuie orientat către protejarea mediului, iar Andris Piebalgs a pledat pentru combaterea sărăciei.
În calitatea sa de instituţie aleasă de cetăţeni, Parlamentul European are rolul de a aproba Comisia Europeană.
Pentru evaluarea candidaţilor, deputaţii europeni organizează audieri în cadrul cărora sunt chestionaţi comisarii desemnaţi.
Luni au fost audiaţi: Catherine Ashton (vicepreşedintă / Înalt reprezentant pentru afaceri externe şi politica de securitate), Janusz Lewandowski (Buget şi programare financiară), Olli Rehn (Afaceri economice şi financiare) şi Andris Piebalgs (Dezvoltare).
Catherine Ashton pledează pentru credibilitate în politica externă a UE
„Afganistanul, Pakistanul, Iranul, Orientul Mijlociu, Somalia şi Yemenul se numără clar printre priorităţi“, a spus Înaltul Reprezentant pentru afacerile externe şi politica de securitate, Catherine Ashton, în cadrul audierii de luni.
Conform dumneaei, Uniunea Europeană este capabilă în momentul de faţă să îşi asume un „rol mai puternic, mai credibil, în lume“.
Dumneaei a mai spus că Serviciul european de acţiune externă „va fi supus total examinării Parlamentului“ şi că UE trebuie să îşi consolideze relaţia cu Rusia, subliniind însă şi nevoia unei „diversificări a resurselor“ în domeniul energetic.
Doamna Ashton a adăugat că UE trebuie să „obţină rezultate concrete în abordarea situaţiei cetăţenilor din Afganistan“.
În contextul crizei din Orientul Mijlociu, dumneaei a spus deputaţilor europeni că va discuta paşii viitori cu emisarii SUA şi UE, George Mitchell şi Tony Blair, pe 12 ianuarie.
Janusz Lewandowski: „Europa nu este pregătită pentru o taxă europeană“
Deputaţii europeni de la comisiile pentru bugete şi control bugetar au pus comisarului desemnat pentru buget, Janusz Lewandowski, numeroase întrebări privind ideea unei taxe europene şi neregularităţile din cheltuielile fondurilor UE.
„Europa nu este pregătită pentru o taxă europeană“, a spus luni domnul Lewandowski, recunoscând însă că nu este împotriva acestei iniţiative şi că este deschis la idei noi de finanţare a bugetului precum „taxa Tobin“ pe tranzacţiile financiare.
Dumnealui a mai spus că Europa are nevoie de o „orientare cheie“ pentru următorul buget, şi ca aceasta ar putea fi mediul înconjurător sau combaterea schimbărilor climatice.
Conform domnului Lewandowski, principalele probleme ale bugetului sunt coeziunea şi politica externă.
Andris Piebalgs: UE trebuie să fie campioană a ajutorului pentru dezvoltare
În cadrul audierii de luni, comisarul desemnat pentru dezvoltare, Andris Piebalgs a răspuns întrebărilor eurodeputaţilor privind scopul politicii pentru dezvoltare, combaterea sărăciei, eficienţa ajutorului, impactul schimbărilor climatice asupra ţărilor în curs de dezvoltare şi coordonarea politicilor în domeniu la nivel european.
Domnul Piebalgs a mai subliniat nevoia menţinerii de către UE a rolului de campion în dezvoltarea ţărilor sărace, arătând şi faptul că „ar fi injust să dăm banii cu o mână şi să îi luăm înapoi în cadrul altei politici“.
Dumnealui a adăugat că eradicarea sărăciei şi combaterea schimbărilor climatice trebuie finanţate separat.
Comisarul desemnat a mai spus că speră într-o colaborare viitoare productivă cu Înaltul Reprezentant pentru afacerile externe şi politica de securitate, Catherine Ashton şi a promis să fie disponibil pentru Parlamentul European 24 de ore din 24, şapte zile pe săptămână.
Olli Rehn: Trebuie respectat Pactul de stabilitate şi creştere
Comisarul desemnat Olli Rehn a cerut luni în cadrul audierii o strategie pentru ieşirea din criză şi finanţe publice mai sănătoase.
Dumnealui a mai spus că are intenţia să „ofere perspective viitoare pentru ocuparea forţei de muncă, prosperitate, creşterea economică şi stabilitate“.
Mulţi deputaţi europeni au pus domnului Rehn întrebări despre ameliorarea coordonării şi supravegherii.
Acesta a răspuns că va folosi instrumentele introduse de Tratatul de la Lisabona pentru a consolida cooperarea în domeniul monedei euro şi va aprofunda supravegherea preventivă între state.
Domnul Rehn a mai spus că Pactul de stabilitate şi creştere este mecanismul potrivit pentru regăsirea stabilităţii.
Statele membre ar trebui să respecte regulile acestuia.
Comisarul desemnat a adăugat că Grecia va fi primul test pentru aceste mecanisme.
În contextul ambiţioasei strategii „2020“, domnul Rehn a spus că statul trebuie să faciliteze inovarea, să investească în educaţie şi noile tehnologii - acestea fiind elemente cheie ale strategiei „2020“.
Pentru detalii privind audierile de luni, faceţi click pe link-urile de mai jos.
20100108STO66995 Catherine Ashton: rezumatul audierii (în engleză) Janusz Lewandowski: rezumatul audierii (în engleză Andris Piebalgs: rezumatul audierii (în engleză Olli Rehn: rezumatul audierii (în engleză Audio Galerie foto Site-ul audierilor Înregistrările video ale audierilor
RO
5
LINK
ftp://epavradioget:mo12SSB@ftpeps01.europarl.eu.int/epavradio/hearings
RO
6
LINK
http://www.flickr.com/photos/european_parliament/sets/72157623020237893/show/
RO
7
LINK
/hearings/default.htm?language=ro
RO
8
LINK
/wps-europarl-internet/frd/vod/research-committee-and-other?byLeftMenu=researchotherevents&isSearchOtherEvents=true&language=ro
-//EP//TEXT IM-PRESS 20100108IPR66978 0 NOT XML V0//RO
-//EP//TEXT IM-PRESS 20100108IPR66980 0 NOT XML V0//RO
-//EP//TEXT IM-PRESS 20100108IPR66988 0 NOT XML V0//RO
-//EP//TEXT IM-PRESS 20100108IPR66990 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
