ÎNTREBARE ORALĂ H-0133/10
pentru timpul afectat întrebărilor din perioada de sesiune aprilie 2010
în conformitate cu articolul 116 din Regulamentul de procedură
de
Ádám Kósa
Comisiei
Subiect: Conflictul de competențe între statele membre și UE în cazul acordurilor cu FMI
Pentru a împiedica producerea unei crize de o mai mare amploare, Comisia a modificat provizoriu, printre altele, normele de eligibilitate pentru ajutoarele de stat acordate IMM-urilor, introducând o serie de simplificări importante (programul european de redresare economică).
În ultimul timp, din cauza politicii sale economice, Ungaria se confruntă cu o criză financiară deosebit de gravă.
Ca urmare a acordului încheiat cu FMI referitor la acordarea a aproximativ 20 de miliarde de euro, Ungaria este constrânsă să acționeze împotriva unor valori care sunt consacrate în tratatele fundamentale și pe care Ungaria, în calitatea sa de stat membru, le-a declarat prioritare, cum ar fi un nivel ridicat al ocupării forței de muncă și protecția grupurilor defavorizate.
Concret, Comisia este rugată să răspundă la următoarele întrebări: Poate fi legal un acord de acest tip?
Cine este responsabil dacă, într-un stat membru, un acord încheiat cu o organizație internațională, care nu are nicio legătură cu Uniunea Europeană, conduce la înrăutățirea dramatică a situației locurilor de muncă, inclusiv în ceea ce privește promovarea ocupării locurilor de muncă de către persoane cu dizabilități?
