Servicii publice de transport feroviar şi rutier de călători: nou regulament
Transport
2007-05-10 - 16:01
Parlamentul a aprobat, joi, cu amendamente după a doua citire, un nou regulament privind serviciile publice de transport feroviar şi rutier de călători, care caută o reechilibrare a contractelor de servicii între sectoarele public şi privat.
În contextul în care se caută o mai mare implicare a sectorului privat în transportul public, noul regulament permite acordarea de contracte de servicii publice pentru transportul de pasageri conform unor reguli uniforme la standarde Europene, care să înlocuiască vechea legislaţie Europeană în materie şi să înlocuiască regulile naţionale în vigoare pentru competiţia în sectorul transportului public.
Conform raportului lui Erik Meijer (GUE/NGL, NL), regulile Europene vor viza: - contracte între autorităţi şi operatori; - compensarea operatorilor pentru îndeplinirea cerinţelor în serviciul public; - drepturile exclusive; - gestionarea competiţiei; - transparenţa;
În noul regulament va fi introdus conceptul-cheie de "competiţie controlată".
Pentru a evita situaţiile în care autorităţile publice acordă francize pe termen lung operatorilor cu care colaborează mai intens, proiectul de regulament propune ca firmele să fie invitate la licitaţie pentru contracte cu durata de cinci ani.
La prima sa citire, la 14 noiembrie 2001, Parlamentul a adoptat un pachet de amendamente, desemnat în parte să salvgardeze serviciile publice şi drepturile lucrătorilor din domeniul transporturilor.
Între altele, deputaţii au votat pentru o prelungire a contractelor care, au spus ei, ar trebui să fie de opt ani pentru transporturile cu autocarul şi autobuzul şi 15 ani pentru transporturile de călători pe calea ferată sau pe orice fel de şine.
Consiliul, care timp de şase ani nu a reuşit să ajungă la o poziţie comună, a stabilit în 2006 un acord, parte ca rezultat al unei propuneri revizuite a Comisiei ce ia în calcul amendamentele Parlamentului şi introduce un grad mai mare de subsidiaritate pentru Statele Membre.
Referitor la durata contractelor, Consiliul a urmat abordarea Parlamentului, stipulând maxim zece ani pentru serviciile de transport cu autocarul şi autobuzul şi 15 ani pentru serviciile de transport de călători pe calea ferată sau pe orice fel de şine .
Deputa ţ ii au votat pentru intrarea în vigoare a noului regulament în decurs de doi ani (faţă de trei ani, cât solicitase Consiliul), iar noile reguli să fie aplicate în decurs de zece ani de la intrarea lor în vigoare (faţă de 12 ani, cât propusese Consiliul).
20070507IPR06402
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
