Răspuns dat de dl Cioloș în numele Comisiei
(12 august 2011)
Este de netăgăduit faptul că, în ultimii ani, multe piețe ale produselor de bază au cunoscut o financiarizare crescută.
Buna funcționare a piețelor produselor de bază și a piețelor instrumentelor derivate pe produse de bază reprezintă o prioritate pentru Comisie, la care acesta a lucrat în mod continuu în ultimii ani și va continua să lucreze.
Una dintre priorități principalele ale Comisiei în acest domeniu este abordarea volatilității excesive a prețurile produselor de bază și, în special, a impactului prezenței din ce în ce mai marcate a investitorilor financiari.
Comisia urmărește cu mare atenție evoluția pieței și a nivelului prețurilor produselor agricole de bază.
Pe lângă studiile realizate de alte entități, Comisia a efectuat propria sa analiză și monitorizează constant situația pe piața UE și pe piețele internaționale Piețe internaționale: http://ec.europa.eu/agriculture/analysis/tradepol/commodityprices/index_en.htm; piețe ale UE: http://ec.europa.eu/agriculture/analysis/markets/foodprices/index_en.htm .
De asemenea, ea este pe deplin conștientă de participarea crescută a actorilor financiari pe piețele produselor de bază.
Legăturile dintre instrumentele financiare derivate pe produse agricole de bază și piețele spot de bază sunt importante.
Ele includ legătura cu producția de alimente și prin urmare cu securitatea alimentară.
Instrumentele financiare derivate pe produse agricole ar trebui să servească în continuare scopului inițial, și anume acoperirea riscului și determinarea prețurilor.
Ele nu ar trebui să sufere perturbări, ca rezultat al utilizării lor crescânde drept nouă categorie de active, în scopul diversificării portofoliului.
În consecință, obiectivul Comisiei este de a mări transparența, de a consolida integritatea și a îmbunătăți funcționarea piețelor instrumentelor financiare derivate pe produse de bază.
Comisia a luat, prin urmare, o serie de inițiative: —
Comunicarea din 2009 privind îmbunătățirea funcționării lanțului de aprovizionare cu alimente COM(2009) 591 final a anunțat măsuri de îmbunătățire a activității de supraveghere și a transparenței globale a instrumentelor financiare derivate pe produse agricole ale UE, atât la bursă, cât și pe piețele extrabursiere.
Acțiunile subsecvente sunt parte a abordării globale privind instrumentele financiare derivate;
—
a adoptat o propunere de regulament privind tranzacționarea instrumentelor financiare derivate extrabursiere COM(2010) 484, 15.9.2010 , care urmărește reducerea riscului sistemic și creșterea transparenței activităților autorităților de reglementare în cazul tuturor instrumentelor financiare derivate, inclusiv al celor pe produse de bază.
Această propunere introduce cerința ca instrumentele financiare derivate să fie raportate către registrele centrale de tranzacții.
Astfel, pozițiile deținute în aceste instrumente financiare derivate vor deveni transparente față de autoritățile competente;
—
revizuirea Directivei privind piețele instrumentelor financiare Directiva 2004/39/CE ( JO L 145, 30.4.2004 ) din octombrie 2011 va urmări să sporească și mai mult transparența tranzacțiilor și a prețurilor instrumentelor financiare derivate pe produse de bază, prin stabilirea condițiilor în care instrumentele financiare derivate pe produse de bază trebuie tranzacționate exclusiv în locurile de tranzacționare organizate.
Cu această ocazie, se va analiza și necesitatea de a dispune de informații mai sistematice și mai detaliate privind activitățile de tranzacționare ale diferitelor tipuri de participanți pe piața instrumentelor financiare derivate pe produse de bază, de a beneficia de o supraveghere mai extinsă a pozițiilor în instrumente financiare derivate pe produse de bază din partea autorităților de reglementare, inclusiv necesitatea de a impune limitări ale pozițiilor atunci când se consideră necesar;
—
revizuirea din octombrie 2011 a Directivei privind abuzul de piață Directiva 2003/6/CE ( JO L 96, 12.4.2003 ). urmărește să clarifice tipurile de tranzacții pe piețele produselor de bază care constituie abuz și să asigure faptul că toate locurile de tranzacționare și toate tranzacțiile în cadrul cărora pot apărea practici abuzive sunt reglementate în mod corespunzător de norme la nivelul întregii UE;
—
În comunicarea sa din februarie 2011 privind piețele produselor de bază și ale materiilor prime, Comisia a solicitat luarea de noi măsuri pentru a îmbunătăți integritatea și transparența pe aceste piețe Abordarea provocărilor de pe piețele de mărfuri și privind materiile prime, februarie 2011, COM(2011) 25 final. .
Comisia contribuie, de asemenea, în mod activ la dezbaterile G20 în acest domeniu, în cadrul cărora există un acord larg în ceea ce privește necesitatea de a spori integritatea și transparența pieței instrumentelor financiare derivate pe produse de bază.
Printre alte aspecte, G20 solicită cooperare internațională în domeniul reglementării financiare, precum și sporirea transparenței pieței și a calității informațiilor referitoare la aceasta.
Creșterea transparenței piețelor fizice contribuie totodată la o mai bună funcționare a piețelor, iar o mai bună înțelegere a piețelor fizice ar trebui să contribuie, de asemenea, la evitarea evoluțiilor excesive ale prețurilor pe piață.
Miniștrii agriculturii din țărilor grupului G20 au convenit asupra unei serii de propuneri menite a spori transparența pieței și calitatea informațiilor referitoare la aceasta, în special prin lansarea Sistemului de informare a pieței agricole ( Agricultural Market Information System - AMIS).
Un prim atelier pe tema AMIS, care va fi găzduit de FAO, este prevăzută pentru luna septembrie.
Comisia recunoaște importanța deținerii de informații prompte, exacte și transparente ca instrument în abordarea volatilității prețurilor produselor alimentare.
Prin urmare, ea invită AMIS să încurajeze actorii principali de pe piața produselor alimentare și agricole să facă schimb de date, să consolideze sistemele de informare existente, să promoveze o mai bună înțelegere reciprocă a evoluțiilor prețurilor la produsele alimentare și să dezvolte, în continuare, dialogul și cooperarea în materie de politici.
Au fost demarate, în acest sens, anumite acțiuni pentru lansarea procesului de contracarare a volatilității prețurilor produselor alimentare, ca parte a răspunsului mai larg pe care trebuie să‑l ofere comunitatea internațională, în contextul creșterii provocărilor în materie de securitate alimentară.
Pe viitor, Comisia intenționează să urmărească îndeaproape aceste aspecte și să stabilească, în urma unei analize atente, măsurile suplimentare care ar putea fi necesare.
