ÎNTREBARE ORALĂ H-0078/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Georgios Papastamkos
Consiliul
Subiect: Guvernanța economică europeană
Atât criza financiară foarte gravă prin care trece Grecia, cât și dezechilibrele financiare constatate în alte state membre ale zonei euro ridică întrebări cu privire la stabilitatea, dinamica și viabilitatea UEM.
Nu există nicio îndoială cu privire la faptul că redresarea finanțelor publice ale unui stat membru al zonei euro necesită eforturi din partea statului în cauză.
De asemenea, criza financiară a dezvăluit discrepanțele dintre o uniune monetară completă și uniformă și uniunea economică incompletă a UE.
Este Consiliul dispus să propună înființarea și implementarea unui Fond monetar european care să dispună de resursele și mecanismele de intervenție necesare pentru a acoperi deficitul structural al UEM, astfel încât să reflecte o guvernanță economică europeană mai formală și mai coordonată?
