Răspuns dat de dna Reding în numele Comisiei
(19 iunie 2009)
În primul rând, Comisia dorește să reamintească distinsului membru răspunsul dat de Comisie unei întrebări anterioare a dlui Chiesa privind libertatea de informare în Italia ( P-3258/09 ) http://www.europarl.europa.eu/QP-WEB/application/home.do?language=EN .
Responsabilitatea organizării campaniilor electorale le revine statelor membre.
Principiile generale, comune statelor membre, referitoare la alegerile pentru Parlamentul European sunt prevăzute în Legea din 1976 privind alegerea membrilor Parlamentului European JO L 287, 8.10.1976 , modificat ultima dată prin Decizia 2002/772/CE Euratom a Consiliului, JO L 283, 21.10.2002. în care se prevede, de exemplu, organizarea alegerilor prin vot universal direct, liber și secret.
Responsabilitatea pentru toate celelalte aspecte legate de organizarea alegerilor le revine statelor membre.
Comisia dorește să reamintească, de asemenea, că libertatea de exprimare constituie unul dintre pilonii esențiali pe care se întemeiază societățile democratice, prevăzută la articolul 11alineatul (1) din Carta drepturilor fundamentale a Uniunii Europene și la articolul 10 din Convenția europeană privind drepturile omului.
Mai mult, articolul 11 alineatul (2) din Carta drepturilor fundamentale prevede că trebuie respectate libertatea și pluralismul mijloacelor de informare în masă.
Cu toate acestea, în conformitate cu Tratatul de instituire a Comunității Europene și cu Tratatul privind Uniunea Europeană, Comisia Europeană nu dispune de competența generală de a interveni în cazurile de încălcare a drepturilor fundamentale.
Comisia ar avea numai competența de a examina respectarea libertății de exprimare și a pluralismului mijloacelor de informare în masă în cazuri specifice unde se poate stabili o legătură cu legislația comunitară.
În situația descrisă de distinsul membru nu se poate stabili o astfel de legătură sistemică.
În cazul încălcării libertăților fundamentale este întotdeauna posibil să fie sesizate instanțele judecătorești naționale.
Orice reclamație specifică privind libertatea presei sau pluralismul mijloacelor de informare în masă trebuie tratată în cadrul sistemului juridic al statului membru implicat.
Autoritățile italiene, inclusiv autoritățile judiciare, trebuie să asigure respectarea deplină a drepturilor fundamentale, în general, și a libertății de exprimare și a pluralismului mijloacelor de informare în masă, în special, atunci când iau în considerație cazuri potențiale de încălcare a acestora.
În sfârșit, orice persoană care consideră că i-au fost încălcate drepturile fundamentale poate depune o plângere la Curtea Europeană a Drepturilor Omului de pe lângă Consiliul Europei.
CEDO se poate fi sesizată numai după epuizarea tuturor căilor de atac interne.
