DEPA
Prezentare şi competenţe
Delegaţia Parlamentului European la Adunarea Parlamentară EURONEST a fost instituită prin decizia Parlamentului European din 6 mai 2099 şi constituită la începutul celei de-a şaptea legislaturi (la sfârşitul lunii septembrie 2009).
Adunarea va reprezenta dimensiunea parlamentară a Parteneriatului estic, politică lansată de Uniunea Europeană pentru a-şi apropia vecinii din est, cu scopul de a evita astfel noii linii de separare şi de a sprijini, inclusiv prin resurse financiare, eforturile acestora pentru reformă politică, economică şi socială.
Parlamentul European a solicitat crearea Adunării încă din timpul celei de-a şasea legislaturi.
EURONEST va fi formată din 120 de membri: 60 de membri din partea Parlamentului European (acesta este şi numărul de membri ai actualei delegaţii a Parlamentului European) şi 10 membri din fiecare dintre următoarele ţări (partenerii estici): Armenia, Azerbaidjan, Belarus, Georgia, Moldova şi Ucraina.
EURONEST va reprezenta instituţia destinată dialogului parlamentar multilateral şi schimburilor dintre partenerii estici, dar şi dintre deputaţii în Parlamentul European şi omologii acestora din ţările partenere din est în câteva arii de interes comun: stabilitate, democraţie, armonizare legislativă şi normativă, comerţ, energie, contacte interpersonale şi multe altele.
Lucrările pregătitoare desfăşurate de delegaţia Parlamentului European includ discutarea şi elaborarea în detaliu a modalităţilor de participare a partenerilor (Belarus) la Adunare, precum şi pregătirea, împreună cu delegaţiile partenere, a regulamentului intern al viitoarei Adunări.
20100622DDE76479
